അര ലക്ഷം കടന്ന് കോവിഡ് രോഗികള്, 70 മരണം, രോഗമുക്തി നേടിയവര് 30,226 | www.vyganews.com\nഅര ലക്ഷം കടന്ന് കോവിഡ് രോഗികള്, 70 മരണം, രോഗമുക്തി നേടിയവര് 30,226\nതിരുവനന്തപുരം: സംസ്ഥാനത്ത് ഇന്ന് 55,475 പേര്‍ക്ക് കോവിഡ്-19 വൈറസ് ബാധ സ്ഥിരീകരിച്ചു. 24 മണിക്കൂറിനിടെ 1,12,281 സാമ്പിളുകളാണ് പരിശോധിച്ചത്. ച...\nതിരുവനന്തപുരം: സംസ്ഥാനത്ത് ഇന്ന് 55,475 പേര്‍ക്ക് കോവിഡ്-19 വൈറസ് ബാധ സ്ഥിരീകരിച്ചു. 24 മണിക്കൂറിനിടെ 1,12,281 സാമ്പിളുകളാണ് പരിശോധിച്ചത്. ചികിത്സയിലായിരുന്ന 30,226 പേര് രോഗമുക്തി നേടി.\n4,42,466 പേരാണ് നിരീക്ഷണത്തിലുള്ളത്. ഇവരില് 4,32,124 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 10,342 പേര് ആശുപത്രികളിലും നിരീക്ഷണത്തിലാണ്. 1387 പേരെ ഇന്ന് ആശുപത്രികളില് പ്രവേശിപ്പിച്ചുവെന്നാണ് സര്‍ക്കാര് കണക്ക്. പക്ഷേ മിക്ക ആശുപത്രികളും രോഗികളെ കൊണ്ടു നിറഞ്ഞിരിക്കുകയാണ്. തിരുവനന്തപുരത്തും മറ്റും ബെഡ് കിട്ടുന്നതിനു തന്നെ പ്രയാസമുണ്ട്.\n70 കോവിഡ് മരണങ്ങളാണ് ഇന്ന് സ്ഥിരീകരിച്ചത്. സുപ്രീംകോടതി വിധിപ്രകാരം അപ്പീല് നല്‍കിയ 84 മരണങ്ങളും റിപ്പോര്‍ട്ട് ചെയ്തു. ഇതോടെ ആകെ മരണം 52,141 ആയി. ഇന്നു രോഗം സ്ഥിരീകരിച്ചവരില് 139 പേര് സംസ്ഥാനത്തിന് പുറത്തുനിന്നു വന്നവരാണ്. 51,547 പേര് സമ്പര്‍ക്ക രോഗികളാണ്. 3373 പേരുടെ രോഗ ഉറവിടം വ്യക്തമല്ല. 506 ആരോഗ്യ പ്രവര്‍ത്തകര്‍ക്ക് ഇന്നു രോഗം സ്ഥിരീകരിച്ചു. 2,85,365 പേരാണ് രോഗം സ്ഥിരീകരിച്ച് ചികിത്സയിലുള്ളത്. 53,86,868 പേര് ഇതുവരെ രോഗമുക്തി നേടി.\nSummary: The Covid-19 virus has been confirmed in 55,475 people in the Kerala state today. 1,12,281 samples were tested in 24 hours. Of those treated, 30,226 recovered.\nwww.vyganews.com: അര ലക്ഷം കടന്ന് കോവിഡ് രോഗികള്, 70 മരണം, രോഗമുക്തി നേടിയവര് 30,226


സംസ്ഥാനത്ത് ഇന്ന് 11,196 പേര്‍ക്ക് കോവിഡ്-19 സ്ഥിരീകരിച്ചു. - Palakkad Live\nസംസ്ഥാനത്ത് ഇന്ന് 11,196 പേര്‍ക്ക് കോവിഡ്-19 സ്ഥിരീകരിച്ചു.\nSeptember 28, 2021 September 28, 2021 pkdliveLeaveaComment on സംസ്ഥാനത്ത് ഇന്ന് 11,196 പേര്‍ക്ക് കോവിഡ്-19 സ്ഥിരീകരിച്ചു.\nതിരുവനന്തപുരം 1339, കൊല്ലം 1273, തൃശൂര് 1271, എറണാകുളം 1132, മലപ്പുറം 1061, കോഴിക്കോട് 908, ആലപ്പുഴ 847, കോട്ടയം 768, പാലക്കാട് 749, കണ്ണൂര് 643, പത്തനംതിട്ട 540, ഇടുക്കി 287, വയനാട് 230, കാസര്‍ഗോഡ് 148 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nജില്ലയില് അതിഥി തൊഴിലാളികളുടെ വാക്‌സിനേഷന് 72 ശതമാനം പൂര്‍ത്തിയായി\nപെട്രോള്, ഡീസല് വില ഇന്നും കൂട്ടി ; മൂന്നാഴ്ചയ്ക്കിടെ ഡീസലിന് കൂടിയത് ആറുരൂപയോളം\nOctober 16, 2021 October 16, 2021 pkdlive\nപ്ലസ്ടുവിന് 87.94 ശതമാനം വിജയം\nJuly 28, 2021 July 28, 2021 pkdlive\nSeptember 11, 2021 September 11, 2021 pkdlive


ഖത്തറില് ഇന്ന് 133 പേര്‍ക്ക് കൊവിഡ് സ്ഥിരീകരിച്ചു - Express Kerala\nInternational September 12, 2021 | Published by : Express Kerala Network\nദോഹ: ഖത്തറില് ഇന്ന് 133 പേര്‍ക്ക് കൊവിഡ് സ്ഥിരീകരിച്ചതായി ഖത്തര് പൊതുജനാരോഗ്യ മന്ത്രാലയം അറിയിച്ചു. രോഗം സ്ഥിരീകരിച്ചവരില് 61 പേര് വിദേശത്ത് നിന്നും എത്തിയവരാണ്. 72 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. കഴിഞ്ഞ 24 മണിക്കൂറിനിടെ 183 പേര് കൊവിഡില് നിന്ന് രോഗമുക്തി നേടുകയും ചെയ്തു. ഇതോടെ രാജ്യത്ത് കൊവിഡ് രോഗമുക്തി നേടിയവരുടെ എണ്ണം 23,21,05 ആയി.\nഅതേസമയം, രാജ്യത്ത് ഇന്ന് കൊവിഡ് മരണങ്ങള് ഒന്നും റിപ്പോര്‍ട്ട് ചെയ്തിട്ടില്ല. രാജ്യത്തെ ആകെ കൊവിഡ് മരണ നിരക്ക് 604 ആണ്. 19,33 പേരാണ് നിലവില് രോഗബാധിതരായി ചികിത്സയില് കഴിയുന്നത്. ഇതില് 20 പേര് ഐസിയുവില് ചികിത്സയില് കഴിയുന്നു.


സര്‍ക്കാരിനെ രൂക്ഷമായി വിമര്‍ശിച്ച് ജേക്കബ് തോമസ്; പാഠം രണ്ടിലെ ചെലവുകള് | Jacob thomas IPS again Criticized Pinarayi Govt - Malayalam Oneindia\n» സര്‍ക്കാരിനെ രൂക്ഷമായി വിമര്‍ശിച്ച് ജേക്കബ് തോമസ്; പാഠം രണ്ടിലെ ചെലവുകള്\nസര്‍ക്കാരിനെ രൂക്ഷമായി വിമര്‍ശിച്ച് ജേക്കബ് തോമസ്; പാഠം രണ്ടിലെ ചെലവുകള്\nUpdated: Thu, Dec 28, 2017, 18:01 [IST]\nതിരുവനന്തപുരം: സര്‍ക്കാരിനെതിരേ രൂക്ഷമായ വിമര്‍ശന മുനയുള്ള ഫേസ്ബുക്ക് പോസ്റ്റുമായി സസ്‌പെന്‍ഷനിലായ ഡിജിപി ജേക്കബ് തോമസ്. സര്‍ക്കാരിന്റെ ചെലവുകള് എടുത്തുപറഞ്ഞ് പരിഹസിച്ചിരിക്കുകയാണ് അദ്ദേഹം. പാഠം രണ്ട് മുന്നോട്ടുള്ള കണക്ക് എന്ന തലക്കെട്ടിലാണ് പോസ്റ്റിട്ടിരിക്കുന്നത്.\nവാര്‍ഷികാഘോഷത്തിനും ഫ്‌ളെക്‌സ് വയ്ക്കലിനും കോടിക്കണക്കിന് രൂപ ചെലവഴിച്ചതും കാലാവസ്ഥ മുന്നറിയിപ്പ് ഫണ്ട് വകയിരുത്താത്തതും എടുത്തുപറഞ്ഞാണ് പോസ്റ്റ്. ഓഖി ദുരന്തവുമായി ബന്ധപ്പെട്ട് കടലില് കാണാതായ മല്‍സ്യത്തൊഴിലാളികള് എത്രയാണെന്ന കാര്യത്തില് സര്‍ക്കാരിന്റെ പക്കല് വ്യക്തമായ കണക്കില്ലെന്ന സൂചനയുള്ള വാക്കുകളും പോസ്റ്റിലുണ്ട്. കാണാതായ വ്യക്തികളുടെ വ്യത്യസ്തമായ കണക്ക് കേന്ദ്ര സര്‍ക്കാരും കേരളവും കഴിഞ്ഞദിവസം പുറത്തുവിട്ടത് വിവാദമായിരുന്നു.\nനേരത്തെ പാഠം ഒന്ന് കണക്കിലെ കളികള് എന്ന പേരില് ജേക്കബ് തോമസ് ഒരു പോസ്റ്റിട്ടിരുന്നു. സര്‍ക്കാരിനെതിരായ പരാമര്‍ശത്തെ തുടര്‍ന്ന് സസ്‌പെന്‍ഷനിലായ ഉടനെയായിരുന്നു ഈ പോസ്റ്റ്. ഇപ്പോള് പാഠം രണ്ട് എന്ന് കാണിച്ചാണ് പോസ്റ്റിട്ടിരിക്കുന്നത്.\nഓഖി ദുരന്തത്തെ തുടര്‍ന്ന് കടലില് കാണാതായവരുടെ കാര്യത്തില് സര്‍ക്കാര് സ്വീകരിച്ച നടപടികളെ വിമര്‍ശിച്ചതിനാണ് ജേക്കബ് തോമസിനെ സസ്‌പെന്റ് ചെയ്തത്. കാണാതായത് പണക്കാരുടെ മക്കളായിരുന്നെങ്കില് ഇതാകുമായിരുന്നോ പ്രതികരണം എന്നായിരുന്നു ജേക്കബ് തോമസ് ഉയര്‍ത്തിയ ചോദ്യം.\njacob thomas ockhi facebook ജേക്കബ് തോമസ് ഓഖി ഫേസ്ബുക്ക്\nJacob thomas IPS again Criticized Pinarayi Govt


അയല്‍വാസികള് തമ്മില് വാക്കുതര്‍ക്കം ; വയനാട്ടില് ഒരാള് വെടിയേറ്റ് മരിച്ചു – Chandrika Daily\nBy web desk3Saturday May 25, 2019 12:24 pm\nഅയല്‍വാസികള് തമ്മില് വാക്കുതര്‍ക്കം ; വയനാട്ടില് ഒരാള് വെടിയേറ്റ് മരിച്ചു\nഅയല്‍വാസികള് തമ്മിലുള്ള വാക്കുതര്‍ക്കത്തെ തുടര്‍ന്നുണ്ടായ വെടിവെപ്പില് ഒരാള് മരിച്ചു. പുല്‍പ്പള്ളി കാപ്പിസൈറ്റ് കാട്ടുമാക്കേല് നിതിന് പത്മനാണ് വെടിയേറ്റ് മരിച്ചത്. വെടിയേറ്റ് നിധിന്റെ ബന്ധു കിഷോറിന് ഗുരുതര പരിക്കേറ്റു….\nഅയല്‍വാസികള് തമ്മിലുള്ള വാക്കുതര്‍ക്കത്തെ തുടര്‍ന്നുണ്ടായ വെടിവെപ്പില് ഒരാള് മരിച്ചു. പുല്‍പ്പള്ളി കാപ്പിസൈറ്റ് കാട്ടുമാക്കേല് നിതിന് പത്മനാണ് വെടിയേറ്റ് മരിച്ചത്. വെടിയേറ്റ് നിധിന്റെ ബന്ധു കിഷോറിന് ഗുരുതര പരിക്കേറ്റു. കിഷോറിനെ കോഴിക്കോട് മെഡിക്കല് കോളജ് ആശുപത്രിയില് പ്രവേശിപ്പിച്ചു. വെടിവെച്ച ശേഷം കാട്ടിലേക്ക് കടന്ന അയല്‍വാസി ചാര്‍ളിക്ക് വേണ്ടി പൊലീസ് തെരച്ചില് തുടങ്ങി.\nചാര്‍ളി സ്ഥിരം അയല്‍ക്കാരുമായി വഴക്കുണ്ടാക്കുന്ന ആളാണെന്ന് നാട്ടുകാര് പോലീസിനോട് പറഞ്ഞു. നെഞ്ചില് വെടിയേറ്റ നിതിന് സംഭവസ്ഥലത്ത് വെച്ച് തന്നെ മരിച്ചു. ആതിരയാണ് നിതിന്റെ ഭാര്യ. നിതിന് മൂന്ന് വയസുള്ള ഒരു മകളുണ്ട്. കിഷോറിന് വയറ്റിലാണ് വെടിയേറ്റത്.\nCategories: Culture, More, News, Views Tags: crime, neighbours attack, wayanad


court banned vithura case reporting\nഞാന് മണ്ടനായി നിന്നു; ഉമ്മന് ചാണ്ടി ഒപ്പുവെച്ചു: ടി.എച്ച് മുസ്തഫ\nFriday 12th August 2011 3:51pm\nവിതുര സ്ത്രീപീഡനക്കേസില് ഇരയായ പെണ്‍കുട്ടിയുടെ ആവശ്യപ്രകാരം കേസിന്റെ വിചാരണ നടപടികള് റിപ്പോര്‍ട്ട് ചെയ്യുന്നതില് നിന്നും മാധ്യമങ്ങളെ കോടതി വിലക്കിയിരിക്കയാണ്. സ്ത്രീപീഡനക്കേസുകളില് കോടതി നടപടികള് അനന്തമായി നീണ്ടുപോകുന്നത് ഇരയാക്കപ്പെടുന്ന പെണ്‍കുട്ടികളുടെ ജീവിതത്തിന് ഇരട്ട ദുരന്തമാണ് നല്‍കുകയെന്ന കാര്യം ഡൂള്‍ന്യൂസ് ഇതേ പംക്തിയില് നേരത്തെ ചര്‍ച്ച ചെയ്തിരുന്നു. അതിവേഗ കോടതികള് സ്ഥാപിച്ച് വിചാരണ നടപടികള് ത്വരിതപ്പെടുത്തി നീതി നടപ്പാക്കണമെന്നാണ് ചര്‍ച്ചയില് പങ്കെടുത്ത ഭൂരിപക്ഷം പേരും ആവശ്യപ്പെട്ടത്.\nഎന്നാല് വിചാരണ നടപടികള് മാധ്യമങ്ങള് റിപ്പോര്‍ട്ട് ചെയ്യുന്നതിനെ വിലക്കിക്കൊണ്ടുള്ള കോടതി ഉത്തരവ് പോലും റിപ്പോര്‍ട്ട് ചെയ്യരുതെന്നാണ് കോടതി വ്യക്തമാക്കിയിരിക്കുന്നത്. കോടതി ഉത്തരവ് അക്ഷരം പ്രതി അംഗീകരിച്ച കേരളത്തിലെ മാധ്യമങ്ങളെല്ലാം തന്നെ പിറ്റേന്നത്തെ പത്രങ്ങളില് പെണ്‍കുട്ടിയുടെ ഹരജിയെക്കുറിച്ചും കോടതി വിധിയെക്കുറിച്ചും ഒന്നും റിപ്പോര്‍ട്ട് ചെയ്തില്ല. വാര്‍ത്ത നല്‍കുന്നതിന് വിലക്കുള്ള കാര്യത്തെക്കുറിച്ചും മാധ്യമങ്ങള് മിണ്ടിയില്ല.\nഅടിയന്തരാവസ്ഥക്കാലത്ത് സര്‍ക്കാര് മാധ്യമങ്ങള്‍ക്ക് സെന്‍സര്‍ഷിപ്പ് ഏര്‍പ്പെടുത്തിയിരുന്നു. എന്നാല് സര്‍ക്കാര് സെന്‍സര്‍ഷിപ്പ് ഏര്‍പ്പെടുത്തിയെന്ന വാര്‍ത്ത പ്രസിദ്ധീകരിക്കാന് മാധ്യമങ്ങള്‍ക്ക് അനുമതി നല്‍കിയിരുന്നു. പൂര്‍ണ്ണമായി ശരിയല്ലാത്ത കാര്യമാണ് താന് അറിയുന്നതെന്ന് തിരിച്ചറിയാനുള്ള അവകാശമെങ്കിലും അന്ന് സര്‍ക്കാര് പൗരന് നല്‍കിയിരുന്നു. എന്നാല് റിപ്പോര്‍ട്ട് ചെയ്യരുതെന്ന വാര്‍ത്ത പോലും റിപ്പോര്‍ട്ട് ചെയ്യരുതെന്ന കോടതി ഉത്തരവിലൂടെ പ്രാഥമികമായ ഈ അവകാശം പോലും നിഷേധിക്കപ്പെട്ടിരിക്കയാണ്.\nഇതിന് പുറെ കേരളത്തിലെ എല്ലാ സ്ത്രീപീഡനക്കേസുകളിലേതുമെന്നപോലെ വിതുര കേസിലും പല ഉന്നതരും പ്രതികളാണ്. അധികാരത്തിന്റെയും പണത്തിന്റെയും ഭീഷണിയിലും സ്വാധീനത്തിലും പെട്ട് കേരളത്തില് തെളിയാതെ പോയ സ്ത്രീ പീഡനക്കേസുകള് നിരവധിയാണ്. മാധ്യമങ്ങളുടെ നിതാന്ത ജാഗ്രതയാണ് പല കേസുകളെയും ഇപ്പോളും ജീവനോടെ നിര്‍ത്തുന്നത്. വിതുര കേസിന്റെ നടപടിക്രമങ്ങളില് നിന്ന് മാധ്യമങ്ങളെ പൂര്‍ണ്ണമായി അകറ്റി നിര്‍ത്തുന്നത് കേസിന്റെ ഭാവിയെ എങ്ങിനെ ബാധിക്കുമെന്ന ആശങ്കയും ഉയരുന്നുണ്ട്. ഡൂള്‍ന്യൂസ് ലഞ്ച് ബ്രേക്ക് ചര്‍ച്ച ചെയ്യുന്നത് ഈ വിഷയമാണ്. കോടതിയുടെ വിലക്ക് അതിരുകടന്നോ?\nഅഡ്വ. ജയശങ്കര്, മാധ്യമ നിരൂപകന്\nബാലാഝംഗ സ്ത്രീ പീഡനക്കേസുകളോ സാക്ഷി മൊഴികളോ റിപ്പോര്‍ട്ട് ചെയ്യുന്നതില് നിന്ന് മാധ്യമങ്ങളെ വിലക്കാന് വകുപ്പുണ്ട്. പക്ഷേ, വിലക്കിയ കാര്യം റിപ്പോര്‍ട്ട് ചെയ്യാന് ഇത് തടസ്സമല്ല. അതുകൊണ്ട് കോടതി വിലക്കിയ വാര്‍ത്ത റിപ്പോര്‍ട്ട് ചെയ്യുന്നതില് നിന്ന് വിലക്കിയത് ശരിയായില്ല. ഇത് ശുദ്ധ അസംബന്ധമാണ്. ഇത്തരത്തില് വിലക്കാന് യാതൊരു വകുപ്പുമില്ല. ഇത് ജൂഡീഷ്യല് ടെററിസമാണ്. ജഡ്ജിയുടെ വിവരമില്ലായ്മയാണ് ഇത് കാണിക്കുന്നത്. ഒറീസ്സ ഹൈക്കോടതിയില് നിന്ന് സ്ഥലം മാറ്റപ്പെട്ട ഒരു ജഡ്ജിയാണ് ഈ വിധിപ്രസ്താവം നടത്തിയിരിക്കുന്നത്. അദ്ദേഹത്തിന് കേരളത്തിലെ സാമൂഹിക ചുറ്റുപാടുകള് അറിയില്ലായിരിക്കാം എന്നാണ് എനിക്ക് തോന്നുന്നത്.\nമാധ്യമങ്ങള്‍ക്ക് ഈ വിലക്ക് പാലിക്കേണ്ട യാതൊരു ഉത്തരവാദിത്വവുമില്ല. മിനിയാന്ന് വിലക്കിക്കൊണ്ട് ഈ വിധി വന്നു, ഇന്നലെ ഒരു പത്രവും അത് റിപ്പോര്‍ട്ട് ചെയ്തതായി കണ്ടില്ല. മാധ്യമങ്ങളുടെ നട്ടെല്ലില്ലായ്മയാണിത്. ഒരു ചാനലിന്റെ എഡിറ്റോറിയല് ചീഫ് ഇന്നലെ എന്നെ വിളിച്ചു വിലക്ക് റിപ്പോര്‍ട്ട് ചെയ്യുന്നതിന്റെ നിയമ വശങ്ങള് അന്വേഷിച്ചു. ധൈര്യമായി വാര്‍ത്ത റിപ്പോര്‍ട്ട് ചെയ്യാനാണ് ഞാന് പറഞ്ഞത്. ഇന്ന് ഒരു പത്രത്തില് ഈ ഉത്തരവിനെ വിമര്‍ശിച്ചു കൊണ്ട് സെബാസ്റ്റിയന് പോളിന്റെ ലേഖനം കണ്ടു, വളരെ സന്തോഷമുണ്ട്. ഇത് പാലിക്കുകയല്ല, ലംഘിക്കുകയാണ് മാധ്യമങ്ങള് ചെയ്യേണ്ടത്. ഈ വിധി ഭരണഘടനാ ലംഘനമാണ്. പൊതുജനങ്ങളുടെ അറിയാനുള്ള അവകാശത്തെ ഇല്ലാതാക്കലാണ്.\nകോടതി നടപടികള് മാധ്യമങ്ങള്‍ക്ക് റിപ്പോര്‍ട്ട് ചെയ്യാനുള്ള അവകാശമുണ്ട്. എന്നാല് ചില പ്രത്യേക ഘട്ടത്തില് ചിലതെളിവുകളും, വിചാരണകളും കോടതി നേരിട്ട് രഹസ്യമായി പരിശോധിക്കും. അടുത്തിടെ കള്ളപ്പണവുമായി ബന്ധപ്പെട്ട കേസില് കള്ളപ്പണനിക്ഷേപം ഉള്ളവരുടെ ലിസ്റ്റ് കോടതി രഹസ്യമായാണ് പരിഗണിച്ചത്. പുറത്തറിയാന് പാടില്ലാത്ത ഗുരുതരമായ പ്രശ്‌നങ്ങളാണെങ്കില് കോടതിക്ക് രഹസ്യവാചാരണ നടത്താം. എന്നാല് അതൊഴികെയുള്ള മറ്റെല്ലാ കോടതി നടപടികളും ജനങ്ങളെ അറിയിക്കാനുള്ള ഉത്തരവാദിത്തം മാധ്യമപ്രവര്‍ത്തകര്‍ക്കുണ്ട്. അത് കോടതി അനുവദിക്കുകയും വേണം. മാധ്യമങ്ങളുടെ ഈ അവകാശത്തില് കോടതി കൈകടത്തുകയാണെങ്കില് അതിനെതിരെ നിയമനടപടികളുമായി മുന്നോട്ടുപോകാന് മാധ്യമപ്രവര്‍ത്തകര്‍ക്ക് അധികാരമുണ്ട്.\nഇതിനു പുറമേ മാധ്യമങ്ങള് സ്വയം ചില നിയന്ത്രണങ്ങള് ഏര്‍പ്പെടുത്തേണ്ടതുണ്ട്. കോടതിക്കുള്ളില് നടത്തുന്ന ചില പരാമര്‍ശങ്ങള്, വെളിപ്പെടുത്തലുകള് എന്നിവ യാതൊരു നിയന്ത്രണവുമില്ലാതെ സെന്‍സേഷണല് ജേണലിസത്തിന് മാത്രമായി ഉപയോഗിക്കുന്ന രീതി മാധ്യമപ്രവര്‍ത്തകരുടെ ഭാഗത്തുനിന്നും ഉണ്ടാവാറുണ്ട്. ഇത് ഒഴിവാക്കേണ്ടതാണ്.\nഎന്.പി രാജേന്ദ്രന്, ഡെപ്യൂട്ടി എഡിറ്റര്, മാതൃഭൂമി\nവിതുര കേസുമായി ബന്ധപ്പെട്ട് കഴിഞ്ഞ ദിവസം പുറത്തുവന്ന കാര്യങ്ങളെക്കുറിച്ച് കൂടുതല് മനസ്സിലാക്കാനുള്ള സമയം എനിക്ക് കിട്ടിയിട്ടില്ല. കാര്യങ്ങള് കൃത്യമായി മനസ്സിലാകാതെ പ്രതികരിക്കുന്നതും ബുദ്ധിമുട്ടുള്ള കാര്യമാണ്. വാര്‍ത്തകള് റിപ്പോര്‍ട്ട് ചെയ്യുന്നതില്‍നിന്നും മാധ്യമങ്ങളെ വിലക്കിയത് ഏതു സാഹചര്യത്തിലാണെന്നത് എനിക്കറിയില്ല.\nസുതാര്യമായിട്ടുള്ള ഓപ്പണ് കോര്‍ട്ടാണ് ഇന്ത്യയിലുള്ളത്. കോടതിയില് നടക്കുന്ന കാര്യങ്ങള് ജനങ്ങളിലേക്ക് എത്തേണ്ടതുണ്ട്. അങ്ങനെയിരിക്കെ വാര്‍ത്തകള് റിപ്പോര്‍ട്ട് ചെയ്യുന്നതില് വിലക്കേര്‍പ്പെടുത്തിയെന്നത് ആശാസ്യമായി തോന്നുന്നില്ല. കോടതിയ്ക്ക് അതിനകത്ത് നിയമപരമായി അനുവദിച്ച ചില നിബന്ധനകളുണ്ട്. ആ നിയമങ്ങള് പാലിക്കാന് മാധ്യമങ്ങള് ബാധ്യസ്ഥരാണ്. പീഡനം പോലുള്ള കേസുകളില് അതില് ഇരയായിട്ടുള്ളവരുടെ പേരോ മറ്റെന്തെങ്കിലും വിവരങ്ങളോ റിപ്പോര്‍ട്ട് ചെയ്യുന്നത് വിലക്കപ്പെട്ടിട്ടുള്ള കാര്യമാണ്. ഈ വിലക്കുകള് ലംഘിക്കാതിരിക്കാന് കോടതിയ്ക്ക് ആവശ്യമായ നടപടികളെടുക്കാം. വിതുരക്കേസില് എന്താണ് സംഭവിച്ചതെന്നറിയില്ല. അതിനെക്കുറിച്ച് കൂടുതല് മനസ്സിലാക്കാന് എനിക്ക് പറ്റിയില്ലെന്നുള്ളതാണ് വാസ്തവം.\nഅടിയന്തിരാവസ്ഥ കാലത്തും മാധ്യമങ്ങള്‍ക്ക് വിലക്കേര്‍പ്പെടുത്തിയിരുന്നു. പക്ഷേ അക്കാര്യവും ഇക്കാര്യവും വേറെയാണ്. ഈ രണ്ടു കാര്യത്തെയും തമ്മില് ബന്ധപ്പെടുത്തുന്നത് ശരിയല്ല. അടിയന്തിരാവസ്ഥകാലത്ത് മാധ്യമങ്ങളെ വിലക്കിയത് ഇന്ത്യാ ഗവണ്‍മെന്റാണ്. സര്‍ക്കാരിനോട് കിടപിടിച്ച് കോടതി മാധ്യമങ്ങള്‍ക്ക് വിലക്കേര്‍പ്പെടുത്തുന്നത് ശരിയല്ല.\nഎം.വി ജയരാജന്, സി.പി.ഐ.എം സംസ്ഥാന കമ്മിറ്റി അംഗം\nകേരളത്തിലിപ്പോള് പൊതുവെ നോക്കിയാല് സ്ത്രീകള്‍ക്കെതിരെയുള്ള അക്രമങ്ങള് വര്‍ധിച്ചുവരികയാണ്. ഇത്തരം കേസുകള്‍ക്ക് മാധ്യമങ്ങള് നല്‍കുന്ന പ്രചാരം സമൂഹത്തില് ഈ അതിക്രമങ്ങള് വര്‍ധിക്കാന് കാരണമാകാറുണ്ട്. സ്ത്രീയൊരു ലൈംഗിക വസ്തുവാണെന്ന തരത്തിലുള്ള ചില പരസ്യങ്ങളും പൊതുസമൂഹത്തില് വലിയ ചലനങ്ങളുണ്ടാക്കുന്നു. അതുകൊണ്ടുതന്നെ ഇത്തരം കേസുകളുടെ വിശദാംശങ്ങള് മാധ്യമങ്ങള് റിപ്പോര്‍ട്ട് ചെയ്യുന്നത് പൊതുസമൂഹത്തില് അക്രമസ്വഭാവം വര്‍ധിപ്പിക്കുന്നതിനാലാണ് കോടതി ഇത് തടഞ്ഞതെങ്കില് അതിനെ അംഗീകരിക്കുന്നു.\nസ്ത്രീകള്‍ക്കെതിരെ അതിക്രമങ്ങള് കാണിക്കുന്നവരെ സംരക്ഷിക്കുവാന് ജുഡീഷ്യറിയുടെ ഈ വിലക്ക് സഹായകരമാകുമെങ്കില് അത് ചോദ്യം ചെയ്യപ്പെടേണ്ടതാണ്. ഏത് സാഹചര്യത്തിലാണ് കോടതി ഇങ്ങനെ പറഞ്ഞിട്ടുള്ളതെന്ന് വ്യക്തമല്ല. എങ്കിലും ഇതുപോലുള്ള കുറ്റകൃത്യങ്ങള് സമൂഹത്തില് വര്‍ധിച്ചുവരുന്ന സഹാചര്യത്തില് നമ്മുടെ നിയമസംവിധാനം കുറ്റമറ്റതാക്കേണ്ടതുണ്ട്. തീര്‍ച്ചയായും നമ്മുടെ നിയമസംവിധാനത്തില് ചില പഴുതുകളുണ്ട്. ഇതുപോലുള്ള കേസുകളിലെ കുറ്റവാളികള് ആ പഴുതുകളിലൂടെ രക്ഷപ്പെടാന് സാധ്യത ഏറെയാണ്.\nഎസ്. വിജയകുമാര്, റിപ്പോര്‍ട്ടര് ടി.വി\nഈ കാര്യത്തില് കോടതിയെ വിമര്‍ശിക്കേണ്ട കാര്യമില്ല. പെണ്‍കുട്ടിയുടെ വ്യക്തിജീവിതത്തെ അത് ബാധച്ചേക്കാമെന്നത് കൊണ്ടാണത്. പെണ്‍കുട്ടി കോടതിയില് നല്‍കിയ ഹരജിയുടെ വിശദാംശങ്ങള് എല്ലാ മാധ്യമങ്ങളും റിപ്പോര്‍ട്ട് ചെയ്തിരുന്നു. അന്ന് പെണ്‍കുട്ടി പറഞ്ഞത് എനിക്ക് നീതി കിട്ടുമെന്ന കാര്യത്തില് പ്രതീക്ഷയില്ല എന്നാണ്.\nരണ്ട് കാര്യങ്ങളാണ് പ്രധാനമായും മാധ്യമങ്ങള് റിപ്പോര്‍ട്ട് ചെയ്തത്, പെണ്‍കുട്ടി കോടതിയില് അപേക്ഷ നല്‍കിയതും ഇതില് കോടതിയെടുത്ത തീരുമാനവും. പിന്നീട് കോടതി തന്നെ ഇതില് ഭേദഗതി വരുത്തുകയായിരുന്നു. അതോടെ ഈ വാര്‍ത്തയും ചാനലുകള് പിന്‍വലിച്ചു. പക്ഷേ കൂടുതല് കാര്യങ്ങളിലേക്ക് മാധ്യമശ്രദ്ധ പോവാതിരിക്കുന്നതാണ് നല്ലത് എന്നാണ് എന്റെ അഭിപ്രായം.\nവിതുരകേസില് ഉള്‍പെട്ടിരിക്കുന്നതില് ഭൂരിഭാഗവും ഉന്നതരാണ്, ഹരജിയില് പറഞ്ഞകാര്യം എങ്ങനെ പറഞ്ഞതാണെന്നറിയില്ല, സമ്മര്‍ദ്ദം ചെലുത്തിയാണോ എന്നും അറിയില്ല. പ്രതികളെ സഹായിക്കാന് കോടതിവിധി കാരണമാകുമോ എന്ന ചിന്തയും എനിക്കുണ്ട്. കേസിനെ ബാധിക്കാത്ത രീതിയില് റിപ്പോര്‍ട്ട് ചെയ്യുന്നതിനോട് യോജിക്കുന്നു.\nതയ്യാറാക്കിയത്: ജിന്‍സി ബാലകൃഷ്ണന്, റഫീഖ് മൊയ്തീന്, സി.കെ സുബൈദ, നസീബ ഹംസ\nനിസാര് കമ്മീഷനെ പിരിച്ചുവിട്ടത് എന്തിന്?\nആ പെണ്‍കുട്ടികളുടെ ജീവിതം കോടതി വരാന്തയില് ഒടുങ്ങണോ?\nപെണ്ണായാല് പൊന്ന് വേണോ?


അവര് എന്നെ ചതിച്ചു; വെളിപ്പെടുത്തലുമായി മിസ് ഇന്ത്യ റണ്ണറപ്പ് പാര്‍വതി ഓമനക്കുട്ടന് – Daily Indian Herald\nഅവര് എന്നെ ചതിച്ചു; വെളിപ്പെടുത്തലുമായി മിസ് ഇന്ത്യ റണ്ണറപ്പ് പാര്‍വതി ഓമനക്കുട്ടന്\nനടനും സംവിധായകനുമായ ബൈജു എഴുപുന്ന തന്നെ ചതിച്ചെന്ന് മുന് മിസ് ഇന്ത്യ റണ്ണറപ്പും നടിയുമായ പാര്‍വതി ഓമനക്കുട്ടന്റെ വെളിപ്പെടുത്തല്. ഒരു മാസികയ്ക്ക് നല്കിയ അഭിമുഖത്തിലാണ് പാര്‍വ്വതി ഇക്കാര്യം പറഞ്ഞത്.\nതന്റെ ആദ്യ മലയാളചിത്രമായിരുന്നു ‘കെ.ക്യൂ’. ഈ ചിത്രത്തില് നായികയാവണമെന്നു പറഞ്ഞ് ബൈജു തന്നെ സമീപിച്ചപ്പോള് തമിഴിലെ സൂപ്പര് സ്റ്റാറാണ് നായകനെന്നാണ് പറഞ്ഞിരുന്നത്. മലയാളത്തിലും തമിഴിലുമായാണ് ചിത്രം നിര്‍മിക്കുന്നതെന്നും ബൈജു അറിയിച്ചിരുന്നു.\nഎന്നാല് ഷൂട്ടിംഗ് തുടങ്ങിയപ്പോഴാണ് നായകന് ബൈജു തന്നെയാണ് എന്ന് മനസ്സിലായത്. എന്നാല് സിനിമാചിത്രീകരണം മുടങ്ങാതിരിക്കാന് വേണ്ടിയാണ് അഭിനയിച്ച് പൂര്‍ത്തിയാക്കിയതെന്നും പാര്‍വതി പറഞ്ഞു. തമിഴിലെ ഒരു സൂപ്പര്‍സ്റ്റാറാണ് നായകന് എന്നു പറഞ്ഞതോടെ പാര്‍വതി കരാറില് ഏര്‍പ്പെടുകയും ചെയ്തു. എന്നാല് ചിത്രീകരണം തുടങ്ങിയതോടെയാണ് ബൈജു തന്നെയാണ് ചിത്രത്തിലെ നായകനെന്ന് അറിയുന്നത്.\nഅത് തന്നെ വളരെയധികം വിഷമിപ്പിച്ചെന്ന് പാര്‍വതി പറയുന്നു. ബൈജു ഇക്കാര്യത്തില് തന്നെ ചതിക്കുകയായിരുന്നു. പിന്നീട്, സിനിമ മുടങ്ങാതിരിക്കാന് വേണ്ടിയായിരുന്നു താന് അത് പൂര്‍ത്തിയാക്കിയതെന്നും, ഇത് പുറത്തിറങ്ങരുതെന്ന് ആത്മാര്‍ഥമായി ആഗ്രഹിച്ചിരുന്നെന്നും പാര്‍വ്വതി പറഞ്ഞു.\nRelated Topics:paravthi omanakuttan\nസ്ത്രീകള് ശബരിമലയിലെത്തിയാല് അയ്യപ്പെന്റെ ബ്രഹ്മചര്യത്തെ ബാധിക്കില്ലെന്ന് സംസ്ഥാന സര്‍ക്കാര്


തൃശ്ശൂർകാർക്ക് ഇനി വീട്ടിലിരുന്ന് അപേക്ഷിക്കാം : പ്ലസ് വൺ പ്രവേശനത്തിന് ജില്ലയുടെ ആപ്പ് റെഡി – Times of Thrissur\nപ്ലസ് വൺ പ്രവേശനം ലളിതമാക്കാൻ സ്വന്തം മൊബൈൽ ആപ്ലിക്കേഷനുമായി തൃശൂർ ജില്ല. വിദ്യാർത്ഥികൾക്ക് ഓൺലൈനായി വീടുകളിൽ ഇരുന്ന് പ്രവേശന നടപടികൾ പൂർത്തീകരിക്കാൻ സഹായകമാകുന്ന വിധത്തിലാണ് ഇതിന്റെ പ്രവർത്തനം. പ്രവേശന നടപടികൾ ആരംഭിക്കുന്ന ദിവസം മുതൽ ആപ്പിന്റെ സേവനം പ്‌ളേ സ്റ്റോറിൽ ലഭ്യമാകും. ‘NSSHELPDESK’ എന്ന പേരിലാണ് പ്ലേസ്റ്റോറിൽ ആപ്പ് സജ്ജീകരിച്ചിരിക്കുന്നത്.\nവിദ്യാഭ്യാസ മന്ത്രി പ്രൊഫ സി രവീന്ദ്രനാഥ് ആപ്പിന്റെ പ്രവർത്തനം നിരീക്ഷിച്ച്, മറ്റ് ജില്ലകളിലും സമാനമായ ആപ്പ് ഉണ്ടാക്കാൻ നിർദ്ദേശം നൽകുമെന്ന് അറിയിച്ചു.\nസംസ്ഥാനത്ത് ആദ്യമായാണ് പ്ലസ് വൺ പ്രവേശനം നടപടികൾക്കായി ഇത്തരം ഒരു ആപ്പ് തയ്യാറാക്കുന്നത്. നാഷണൽ സർവീസ് സ്‌കീം അസിസ്റ്റൻറ് ജില്ലാ കോഡിനേറ്റർ റസ്സൽ ഗോപിനാഥൻ ആണ് ഈ ആപ്പ് തയ്യാറാക്കിയിരിക്കുന്നത്. ആപ്ലിക്കേഷൻ ഉപയോഗിച്ച് സ്‌കൂൾ സെർച്ച്, കോഴ്സ് സെർച്ച് ലോക്കൽ ബോഡി സെർച്ച് എന്നിവ എളുപ്പത്തിൽ സാധ്യമാകും. ജില്ലയിലെ 168 സ്‌കൂളുകളിലാണ് ഏകജാലകം. ഇതിന്റെ അടിസ്ഥാന വിവരങ്ങൾ, കോഴ്‌സ് കോമ്പിനേഷനുകൾ എന്നിവ ഇതിൽ നിന്നറിയാൻ സാധിക്കും. ഏതൊക്കെ സ്‌കൂളിൽ ഏതൊക്കെ കോഴ്‌സുകൾ ലഭ്യമാണെന്ന വിവരങ്ങൾ, സ്‌കൂളുകളുടെ വിവരങ്ങൾ, സ്‌കൂൾ കോഡ് എന്നിവ ലഭിക്കാവുന്ന വിധത്തിലാണ് ആപ് തയ്യാറാക്കിയിരിക്കുന്നത്. ഓരോന്നിനും വെവ്വേറെ ലിങ്ക് കണക്റ്റ് ചെയ്യാവുന്ന തരത്തിലാണ് സജ്ജീകരണം.\nകോവിഡ് പശ്ചാത്തലത്തിൽ ഈ വർഷത്തെ ഹയർ സെക്കൻഡറി വിഎച്ച്എസ്ഇ പ്രവേശന നടപടികൾ ലളിതമാക്കി കൊണ്ട് സർക്കാർ ഉത്തരവ് നൽകിയിരുന്നു. ഇത് പ്രകാരം വിദ്യാർഥികൾക്ക് ഓൺലൈനായി ഏകജാലക സംവിധാനം വഴി അപേക്ഷ സമർപ്പിക്കാം. മുൻവർഷങ്ങളിലെ പോലെ അപേക്ഷാഫീസ് അപേക്ഷയോടൊപ്പം നൽകേണ്ടതില്ല, പകരം പ്രവേശനം ലഭിച്ചാൽ സ്‌കൂൾ തുറക്കുമ്പോൾ മാത്രം അപേക്ഷാ ഫീസ് അടച്ചാൽ മതിയാകും. അപേക്ഷയുടെ പ്രിൻറ് ഔട്ട് എടുത്ത് സ്‌കൂളുകളിൽ സമർപ്പിക്കുന്ന രീതിയും ഇത്തവണ ഒഴിവാക്കിയിട്ടുണ്ട്. അപേക്ഷ സമർപ്പിക്കാൻ ഇനി അക്ഷയ സെന്ററുകളുടെയോ കമ്പ്യൂട്ടർ സെന്ററുകളുടെയോ സേവനവും ആവശ്യമില്ല. വിദ്യാർത്ഥി പഠിച്ച സ്‌കൂളിൽ തന്നെ അദ്ധ്യാപകരുടെ കീഴിൽ ഇതിനായി ഹെൽപ്പ് ഡെസ്‌ക്കുകൾ പ്രവർത്തിപ്പിക്കാനാണ് സർക്കാർ തീരുമാനം. ഏതെങ്കിലും വിദ്യാർത്ഥികൾ വീട്ടിലിരുന്ന് പ്രവേശന നടപടികൾ പൂർത്തിയാക്കാൻ സാധിച്ചില്ലെങ്കിൽ തൊട്ടടുത്തുള്ള എച്ച് എസ്, എച്ച് എസ് എസ് സ്‌കൂളുകളിൽ കോവിഡ് മാനദണ്ഡങ്ങൾ പാലിച്ച് അപേക്ഷിക്കാനുള്ള സൗകര്യമുണ്ടാക്കുമെന്ന് ഹയർസെക്കൻഡറി ജില്ലാ അക്കാദമിക് കോർഡിനേറ്റർ വി എം കരീം പറഞ്ഞു.


മുടി പൊട്ടലാണോ പ്രശ്‌നം? എളുപ്പ പരിഹാരം ഇതെല്ലാം | Best Hair Masks to Prevent Hair Breakage in Malayalam - Malayalam BoldSky\n56 min ago Shukra Rashi Parivartan 2022: മെയ് 23ന് ശുക്രന് മേടരാശിയില്; 12 രാശിക്കും ഫലങ്ങള് ഇത്\n| Published: Tuesday, December 21, 2021, 11:00 [IST]\nലോകമെമ്പാടുമുള്ള നിരവധി സ്ത്രീകള്‍ക്ക് മുടികൊഴിച്ചില് ഒരു വലിയ ആശങ്കയാണ്, നിങ്ങള് അവരില് ഒരാളാണെങ്കില്, ഈ പ്രശ്‌നത്തെ നേരിടാന് നിങ്ങളെ സഹായിക്കുന്ന നിരവധി ചികിത്സകള് ഉണ്ടെന്ന് നിങ്ങള് അറിഞ്ഞിരിക്കണം. ഈ ചികിത്സകളിലൊന്ന് ലഭിക്കുന്നതിന് എല്ലാവര്‍ക്കും സലൂണ് സന്ദര്‍ശിക്കാന് മതിയായ സമയമില്ല എന്നതാണ് ഒരേയൊരു പ്രശ്‌നം. നിങ്ങള്‍ക്ക് തിരക്കുള്ള ഷെഡ്യൂള് ഉള്ളതിനാല്, നിങ്ങളുടെ മുടി ചികിത്സിക്കുന്നത് ഒരു ബുദ്ധിമുട്ടാണ്.\nMost read: മുടി തഴച്ചുവളരാന് കരിംജീരക എണ്ണ; തയ്യാറാക്കുന്നത് ഇങ്ങനെ\nഎന്നിരുന്നാലും, പരിഹാരമായി മറ്റു ചില മാര്‍ഗങ്ങളും ഉണ്ട്. മുടികൊഴിച്ചില് ശാശ്വതമായി തടയുന്നതിനും മുടി പൊട്ടുന്നത് കാര്യക്ഷമമായി തടയുന്നതിനും വീട്ടില് തന്നെ നിങ്ങള്‍ക്ക് ചില ചില ഹെയര് മാസ്‌കുകള് പരീക്ഷിക്കാവുന്നതാണ്. അത്തരം ചില മാസ്‌കുകള് ഇതാ.\nമുടിയില് നിന്ന് പ്രോട്ടീന് നഷ്ടപ്പെടുന്നത് തടയാന് സഹായിക്കുന്ന പ്രകൃതിദത്ത മോയ്സ്ചുറൈസറാണ് വെളിച്ചെണ്ണ. ഇതിലെ ലോറിക് ആസിഡ് ആന്റിഫംഗല് ഗുണങ്ങള് നല്‍കുന്നു, ഇത് താരന് പോലുള്ള ഫംഗസ് അണുബാധകളില് നിന്ന് മുടിയെ സംരക്ഷിക്കുന്നു. മുടി പൊട്ടുന്നത് തടയാനും ഈ ഗുണങ്ങള് സഹായിക്കുന്നു. മുടിയുടെ നീളം അനുസരിച്ച് അല്‍പം വെളിച്ചെണ്ണയെടുത്ത് തലയിലും മുടിയിലും പുരട്ടി മസാജ് ചെയ്യുക. ഒരു തുണി കൊണ്ട് തല മൂടി 2-3 മണിക്കൂര് കഴിഞ്ഞ് കഴുകിക്കളയുക. ആഴ്ചയില് ഒരിക്കലെങ്കിലും ഇത് ചെയ്യുക.\nആവണക്കെണ്ണയിലെ റിച്ചിനോലിക് ആസിഡ് നിങ്ങളുടെ തലയോട്ടിയിലേക്ക് രക്തചംക്രമണം വര്‍ദ്ധിപ്പിക്കാന് സഹായിക്കുന്നു. ഇത് മുടിയെ പോഷിപ്പിക്കുകയും ശക്തിപ്പെടുത്തുകയും മുടി പൊട്ടുന്നത് തടയുകയും ചെയ്യുന്നു. 1 ടേബിള് സ്പൂണ് ആവണക്കെണ്ണ, 1 ടേബിള് സ്പൂണ് വെളിച്ചെണ്ണ അല്ലെങ്കില് ഒലിവ് ഓയില് എന്നിവയെടുക്കുക. ഇത് മിക്‌സ് ചെയ്ത് തലയോട്ടിയിലും മുടിയിലും പുരട്ടി മസാജ് ചെയ്യുക. 1-2 മണിക്കൂര് കഴിഞ്ഞ് ഒരു മിതമായ ക്ലെന്‍സര് ഉപയോഗിച്ച് മുടി കഴുകുക. ആഴ്ചയില് 1-2 തവണ ഇങ്ങനെ ചെയ്യുക.\nആന്റിഓക്സിഡന്റ് ഗുണങ്ങളുള്ള, മുടിയുടെ വളര്‍ച്ചയെ ഉത്തേജിപ്പിക്കുന്ന കാറ്റെച്ചിനുകള് ഗ്രീന് ടീയില് അടങ്ങിയിരിക്കുന്നു. ആന്റിഫംഗല്, വിരുദ്ധ ബാഹ്യാവിഷ്‌ക്കാര ഗുണങ്ങളും ഇതിലുണ്ട്. അതിനാല്, ഗ്രീന് ടീ നിങ്ങളുടെ തലയോട്ടിയെ അണുബാധകളില് നിന്ന് സംരക്ഷിക്കാനും മുടി പൊട്ടുന്നത് തടയാനും സഹായിക്കും. 1/2 ടേബിള് സ്പൂണ് ഗ്രീന് ടീ, 1 ടേബിള് സ്പൂണ് വെളിച്ചെണ്ണ എന്നിവയാണ് നിങ്ങള്‍ക്കാവശ്യം. പൊടിച്ച ഗ്രീന് ടീ വെളിച്ചെണ്ണയില് കലര്‍ത്തുക. ഈ പേസ്റ്റ് നിങ്ങളുടെ തലയോട്ടിയിലും മുടിയിലും പുരട്ടി 10 മിനിറ്റിന് ശേഷം മുടി തണുത്ത വെള്ളത്തില് കഴുകുക. ആഴ്ചയില് ഒരിക്കലെങ്കിലും ഈ ഹെയര് മാസ്‌ക് ഉപയോഗിക്കുക.\nപ്രോട്ടീനുകളുടെ സമ്പന്നമായ ഉറവിടമാണ് മുട്ടയുടെ വെള്ള. മുടി ആരോഗ്യമുള്ളതും മൃദുവായതും പൊട്ടാത്തതുമായി നിലനിര്‍ത്താന് മുട്ട നിങ്ങളെ സഹായിക്കുന്നു. ഇതിന്റെ ആന്റിഓക്സിഡന്റ്, വിരുദ്ധ ബാഹ്യാവിഷ്‌ക്കാര ഗുണങ്ങള് നിങ്ങളുടെ മുടിയും തലയോട്ടിയും സംരക്ഷിക്കുന്നു.2മുട്ട വെള്ള,2ടേബിള്‍സ്പൂണ് ഒലിവ് ഓയില്, 1 കപ്പ് പാല്, കുറച്ച് തുള്ളി നാരങ്ങ നീര് എന്നിവയാണ് നിങ്ങള്‍ക്കാവശ്യം. ഇവയെല്ലാം ഒരു പാത്രത്തില് ചേര്‍ത്ത് മിശ്രിതമാക്കി തലയോട്ടിയിലും മുടിയിലും പുരട്ടി 30 മിനിറ്റ് ഉണങ്ങാന് വിടുക. ശേഷം മിതമായ ക്ലെന്‍സര് ഉപയോഗിച്ച് മുടി കഴുകുക. മാസത്തില് 2-3 തവണ ഇത് ചെയ്യുക.\nചര്‍മ്മത്തിനും മുടിക്കും കറ്റാര് വാഴ ജെല് നല്‍കുന്ന ഗുണങ്ങള് വളരെ പ്രസിദ്ധമാണ്. മോയ്സ്ചറൈസിംഗ്, ആന്റി-ഇന്‍ഫ്‌ളമേറ്ററി, ഫോട്ടോപ്രോട്ടോക്റ്റീവ്, ആന്റിഫംഗല് ഗുണങ്ങള് കറ്റാര്‍വാഴയിലുണ്ട്. നിങ്ങളുടെ തലയോട്ടിയില് താരന് ഇല്ലാതെ സൂക്ഷിക്കാനും മുടി പൊട്ടുന്നത് തടയാനും മുടിയുടെ പി.എച്ച് പുനസ്ഥാപിക്കാനും കറ്റാര് വാഴ സഹായിക്കും. 1/2 ടേബിള്‍സ്പൂണ് കറ്റാര് വാഴ ജെല്, 1/2 ടേബിള് സ്പൂണ് ബദാം ഓയില് എന്നിവ മിക്‌സ് ചെയ്ത് നിങ്ങളുടെ തലയോട്ടിയിലും മുടിയിലും പുരട്ടുക. 20-30 മിനുട്ട് കഴിഞ്ഞ് വെള്ളം ഉപയോഗിച്ച് മുടി കഴുകുക. മുടിയില് കറ്റാര് വാഴ ജെല് നേരിട്ടും നിങ്ങള്‍ക്ക് പ്രയോഗിക്കാം. ആഴ്ചയില്2തവണ ഇങ്ങനെ ചെയ്യുന്നത് മുടി പൊട്ടല് തടയാന് നിങ്ങളെ സഹായിക്കും.\nനിങ്ങളുടെ മുടി പ്രധാനമായും കെരാറ്റിന് കൊണ്ടാണ് നിര്‍മ്മിച്ചിരിക്കുന്നത്. സള്‍ഫറിന്റെ സമ്പന്നമായ ഉറവിടമാണ് വെളുത്തുള്ളി, ഇത് കെരാറ്റിന്റെ നിര്‍മാണ ബ്ലോക്കായി പ്രവര്‍ത്തിക്കുന്നു. ആന്റിഫംഗല്, ആന്റിഓക്സിഡന്റ് ഗുണങ്ങളും വെളുത്തുള്ളിയിലുണ്ട്. അതിനാല്, വെളുത്തുള്ളി നിങ്ങളുടെ തലയെ ഫംഗസ് അണുബാധകളില് നിന്നു സംരക്ഷിക്കുകയും മുടിപൊട്ടുന്നത് തടയുകയും ചെയ്യും. 6-7 അല്ലി വെളുത്തുള്ളി, 100 മില്ലി വെളിച്ചെണ്ണ അല്ലെങ്കില് ഒലിവ് ഓയില് എന്നിവയാണ് നിങ്ങള്‍ക്കാവശ്യം. വെളുത്തുള്ളി അരിഞ്ഞ് എണ്ണയില് ഇടുക. ഇത് ഒരാഴ്ചയോളം തണുത്തതും വരണ്ടതുമായ സ്ഥലത്ത് സൂക്ഷിക്കുക. അതിനുശേഷം എടുത്ത് മുടിയിലും തലയോട്ടിയിലും പുരട്ടുക. ഒരു മണിക്കൂര് കഴിഞ്ഞ് മുടി കഴുകുക. ആഴ്ചയില് ഒരിക്കലെങ്കിലും ഈ എണ്ണ പുരട്ടുന്നത് നല്ല ഫലങ്ങള് നല്‍കും.\nമോശം പി.എച്ച് നിങ്ങളുടെ മുടി വരണ്ടതും കേടായതുമാക്കിത്തീര്‍ക്കും. നിങ്ങളുടെ തലയോട്ടിയിലെ പിഎച്ച് സന്തുലിതമാക്കാന് ആപ്പിള് സിഡെര് വിനെഗര് സഹായിക്കുന്നു. നിങ്ങളുടെ മുടി മൃദുവായി നിലനിര്‍ത്താനും അതുവഴി മുടി പൊട്ടുന്നത് തടയാനും അസറ്റിക് ആസിഡ് സഹായിക്കുന്നു. കൂടാതെ, ഇതിന്റെ ആന്റിമൈക്രോബിയല് ആന്റിഫംഗല് ഗുണങ്ങള് തലയോട്ടിയിലെ അണുബാധ തടയാന് സഹായിക്കും. രണ്ട് കപ്പ് വെള്ളത്തില് ഒരു ടേബിള് സ്പൂണ് ആപ്പിള് സിഡെര് വിനെഗര് ചേര്‍ത്ത് നന്നായി ഇളക്കുക. ഷാംപൂ ചെയ്ത ശേഷം ഈ വെള്ളം ഉപയോഗിച്ച് മുടി കഴുകുക. ആഴ്ചയില് ഒരിക്കല് ഇത് ചെയ്യുന്നത് നന്നായിരിക്കും.\nവിറ്റാമിനുകളുടെയും ധാതുക്കളുടെയും കലവറയാണ് അവോക്കാഡോ. ഇത് ഒരു പ്രകൃതിദത്ത കണ്ടീഷണറായി പ്രവര്‍ത്തിക്കുകയും മുടി പൊട്ടല് തടയുകയും ചെയ്യുന്നു. ഒമേഗ -3 ഫാറ്റി ആസിഡുകളുടെ സമ്പന്നമായ ഉറവിടമാണ് അവോക്കാഡോ. ആരോഗ്യമുള്ളതും സുന്ദരവുമായ മുടിക്ക് ഇവ വളരെ പ്രധാനമാണ്. 1/2 അവോക്കാഡോ (തൊലികളഞ്ഞത്), 1 മുട്ടയുടെ മഞ്ഞക്കരു, 1 ടേബിള് സ്പൂണ് വെണ്ണ (വേണമെങ്കില്) എന്നിവയാണ് നിങ്ങള്‍ക്ക് ആവശ്യം. അര അവോക്കാഡോയുടെ പള്‍പ്പ് മുട്ടയുടെ മഞ്ഞക്കരു ചേര്‍ത്ത് മിനുസമാര്‍ന്ന പേസ്റ്റ് തയാറാക്കുക. നിങ്ങള്‍ക്ക് കുറച്ച് വെണ്ണയും ഇതിലേക്ക് ചേര്‍ക്കാം. നനഞ്ഞ മുടിയില് ഈ പേസ്റ്റ് പ്രയോഗിക്കുക. നിങ്ങളുടെ തലയോട്ടിയില് മസാജ് ചെയ്യുക. 20 മിനിറ്റ് കഴിഞ്ഞ് ഷാംപൂ ഉപയോഗിച്ച് മുടി കഴുകുക. മാസത്തില് രണ്ടുതവണയെങ്കിലും ഇത് ചെയ്യുക.\nBest Hair Masks to Prevent Hair Breakage in Malayalam\nHere we are discussing about some hair masks that prevent your hair breakage problem. Takealook.\nStory first published: Tuesday, December 21, 2021, 11:00 [IST]


മരണത്തോടുകൂടി എല്ലാം അവസാനിക്കുന്നുവോ ? | kazhinjakalam | K P kesavamenon\nമരണത്തോടുകൂടി എല്ലാം അവസാനിക്കുന്നുവോ ?\n" അസംബന്ധമാണെന്ന് ഒരുകാലത്ത് വിശ്വസിക്കപ്പെട്ടിരുന്ന പലതും ഇപ്പോള് വാസ്തവമാണെന്ന് തെളിഞ്ഞിട്ടുണ്ട്. പ്രകൃതിനിയമത്തിനെതിരാണെന്ന് വിചാരിച്ചിരുന്ന ചില സംഗതികള് പ്രകൃതിനിയമങ്ങള്‍ക്കനുസൃതമാണെന്നും ഇപ്പോള് മനസ്സിലാക്കുവാന് കഴിഞ്ഞിരിക്കുന്നു. " -കെ.പി.കേശവമേനോന്റെ കഴിഞ്ഞ കാലം എന്ന ആത്മകഥയുടെ ഒരു ഭാഗം.\n'ഞാന് മരിച്ചുപോയാലും അങ്ങയെ വിട്ടുപോകയില്ല, ഞാന് അടുക്കല് തന്നെയുണ്ടാകും. അത് വിശ്വസിച്ചോളൂ.'\nആ വാക്കുകള് പലപ്പോഴും ഓര്‍മയില് വരും. അതു ശരിയാണെങ്കിലും അല്ലെങ്കിലും, ലക്ഷ്മിയുടെ സ്വരൂപം എന്റെ മനസ്സില്‍നിന്നു മാഞ്ഞിരുന്നില്ല. ഉടുത്ത വസ്ത്രങ്ങളും ധരിച്ച ആഭരണങ്ങളും ഉപയോഗിച്ച സാധനങ്ങളും എല്ലാം പൂര്‍വ്വാധികം പ്രിയപ്പെട്ടതായി തോന്നി. അവയിലെല്ലാം ലക്ഷ്മിയെ കണ്ടുംകൊണ്ട്, ചുറ്റും ആളുകളുണ്ടെങ്കിലും ഏകാകിയായി, ഞാന് ദിവസം കഴിച്ചുകൂട്ടി.\nദിനന്തോറും ലക്ഷക്കണക്കിന് മരണം ലോകത്തില് സംഭവിക്കുന്നു. അതു നമ്മെ അസ്വസ്ഥരാക്കുന്നില്ല. അതൊരു സാധാരണ സംഭവമല്ലേ എന്നു വിചാരിച്ചു ലോകവ്യാപാരങ്ങളില് നിമഗ്‌നരായി നാം ദിവസം കഴിച്ചുകൂട്ടുന്നു. നമുക്ക് പ്രിയപ്പെട്ടവരെ മരണം അപഹരിക്കുമ്പോഴാണ് അതിന്റെ ക്രൂരതയും, അതുണ്ടാക്കുന്ന നഷ്ടവും അനുഭവപ്പെടുന്നത്. അപ്പോള് നാം നിരാശരായി ജീവിതത്തെ വെറുക്കുന്നു. വിധിയെ പഴിക്കുന്നു. നികത്തുവാന് വയ്യാത്ത ഒരു വിടവു ജീവിതത്തില് വന്നുചേര്‍ന്നതായി തോന്നുന്നു.\nഎത്രയോ ആളുകളെ ചുറ്റും കാണുന്നുണ്ടെങ്കിലും നാം തനിയെയാണെന്ന തോന്നല് മനസ്സിലുണ്ടാകുന്നു. മറ്റുള്ളവരുടെ സാന്ത്വനവാക്കുകള് ആ സമയത്ത് നാം ശ്രദ്ധിക്കുന്നില്ല. വേദനയില് വെന്തുരുകി, തനിയെ ഒരിടത്തിരുന്ന്, എന്നെന്നേക്കുമായി പിരിഞ്ഞുപോയ ആ പ്രിയപ്പെട്ട രൂപത്തെ മനസ്സില് കണ്ടുകൊണ്ട് കഴിഞ്ഞുപോയ കാലത്തെപ്പറ്റി ചിന്തിച്ചു കണ്ണീര് വാര്‍ക്കുന്നതായിരിക്കും അപ്പോഴത്തെ സ്ഥിതിയില് സ്വല്പമെങ്കിലും ആശ്വാസമുണ്ടാക്കുക.\nസര്‍വ്വശക്തന്റെ കാരുണ്യം എന്നിലില്ലാതായിപ്പോയോ എന്നുപോലും ഞാന് സംശയിച്ചു. അതെന്റെ ഭോഷത്വമല്ലേ? ഈശ്വരന്റെ നിശ്ചയങ്ങള്‍ക്കുണ്ടോ വല്ല തെറ്റും അനീതിയും? കാലചക്രം തിരിഞ്ഞുകൊണ്ടിരിക്കുന്നതിനനുസരിച്ച് ആ മഹച്ഛക്തിയുടെ പിഴവില്ലാത്ത നിയമവും പ്രവര്‍ത്തിക്കുന്നു. അറിയുവാന് വയ്യാത്തതിനെ നമ്മുടെ എളിയ ബുദ്ധികൊണ്ട് അറിവാന് ശ്രമിക്കുമ്പോള് കാര്യകാരണങ്ങളുടെ ബന്ധവും സംഭവങ്ങളുടെ അര്‍ഥവും മനസ്സിലാകാതെ നാം അമ്പരക്കുന്നു.\nസാധാരണ മനുഷ്യര്‍ക്കില്ലാത്ത ശക്തി ഋഷികള്‍ക്കും ജ്ഞാനികള്‍ക്കുമുണ്ടെന്നു കേട്ടിട്ടുണ്ട്. നമുക്കറിവാന് കഴിയാത്ത പലതും ദിവ്യശക്തികൊണ്ട് അവര്‍ക്കറിയുവാന് സാധിക്കുമത്രെ. മനുഷ്യനില്ലാത്ത പല ശക്തികളും ചെറിയ പ്രാണികളില് കാണുന്നുണ്ട്. ചില ആണ്‍പാറ്റകള്‍ക്ക് എത്രയോ അകലെ പറക്കുന്ന പെണ്‍പാറ്റകളെ മണത്തറിയുവാന് കഴിയും. മധുരസാധനങ്ങള് എവിടെവെച്ചാലും ലവലേശം വഴിതെറ്റാതെ അതറിഞ്ഞു ചെല്ലുവാന് ഉറുമ്പിനു സാധിക്കുന്നു.\nമനുഷ്യനില്ലാത്ത ശ്രവണശക്തി ചില പ്രാണികള്‍ക്കുണ്ടെന്നു ഗവേഷണം വെളിപ്പെടുത്തിയിട്ടുണ്ട്. ഒരിടത്തും നില്ക്കാതെ മൂവ്വായിരം നാഴികയിലധികം പറന്നെത്തുവാന് കഴിയുന്ന വര്‍ണപ്പാറ്റകളുണ്ടെന്ന് പ്രാണിശാസ്ത്രജ്ഞന്മാര് പറയുന്നു. നമുക്ക് വിചാരിക്കുവാന് വയ്യാത്ത എന്തോ ഒരത്ഭുതശക്തി പ്രാണികള്‍ക്കുണ്ടെന്നുള്ളത് തീര്‍ച്ചയാണ്. ഇതെല്ലാം ജീവിതത്തിന്റെ അഗാധരഹസ്യത്തേയും അനന്തമാഹാത്മ്യത്തേയുമല്ലേ വെളിപ്പെടുത്തുന്നത്?\nരാത്രി ആകാശത്തിലേക്കു നോക്കുമ്പോള് നമ്മുടെ മനസ്സിലുദിക്കുന്ന വികാരങ്ങള് അവാച്യമാണ്. കോടിക്കണക്കായ നക്ഷത്രങ്ങളെ നാം കാണുന്നു. എന്നാല് നമ്മുടെ കണ്ണിനു ഗോചരമല്ലാത്ത കോടിക്കണക്കായ നക്ഷത്രങ്ങള് പിന്നെയുമുണ്ട്. ഇതെല്ലാം നമ്മുടെ നിസ്സാരതയും സൃഷ്ടിയുടെ മാഹാത്മ്യവും ഈശ്വരന്റെ ശക്തിയുമല്ലേ വെളിപ്പെടുത്തുന്നത്! എന്നാല് ഈ വിചാരങ്ങളൊന്നും എന്റെ മനസ്സിന്നു ശാന്തതയുണ്ടാക്കിയില്ല. മരണത്തിന്റെ രഹസ്യമറിയുവാന് ഞാന് വെമ്പുകയാണ്.\nന്യന്യാനി സംയാതി നവാനി ദേഹീ\nഎന്ന ഗീതാവാക്യവും എനിക്കാശ്വാസം തന്നില്ല. പ്രവൃത്തിയില് ശ്രദ്ധ പതിപ്പിക്കാന് സാധ്യമല്ലാതായി. എന്തിനാണ് പ്രവര്‍ത്തിക്കുന്നതെന്നും തോന്നിത്തുടങ്ങി. പുസ്തകങ്ങളില്‍നിന്നും സുഹൃത്തുക്കളില്‍നിന്നും ലഭിക്കുവാന് കഴിയാത്ത മനഃശാന്തി തേടി ഞാന് പുതുശ്ശേരിയിലെ അരവിന്ദാശ്രമത്തില് ചെന്നു.\nഎന്റെ പ്രിയസുഹൃത്തായ എസ്. ദൊരസ്വാമി അരവിന്ദനെ ദര്‍ശിക്കുവാന് ഇടയ്ക്കിടെ പുതുശ്ശേരിയില് പോവുക പതിവായിരുന്നു. അദ്ദേഹമാണ് ആശ്രമത്തിലേക്ക് പോകുവാനും ശ്രീ അരവിന്ദനെ ദര്‍ശിക്കുവാനും എനിക്ക് സൗകര്യമുണ്ടാക്കിയത്.\n1925 ആഗസ്ത് മാസത്തില് ഒരു ദിവസം കാലത്തു ഞാന് പുതുശ്ശേരിയിലെത്തി. ഒരു സുഹൃത്ത് അദ്ദേഹത്തിന്റെ ഭവനത്തിലേക്ക് എന്നെ കൂട്ടിക്കൊണ്ടുപോയി. അന്നു കാലത്തു പതിനൊന്നു മണിക്കാണ് അരവിന്ദനെ കാണുവാന് നിശ്ചയിച്ചത്. നിശ്ചിതസമയത്തിനു മുമ്പായി ഞാന് ആശ്രമത്തിലെത്തി.\nഅരവിന്ദഘോഷിനെ ദര്‍ശിക്കുവാന് പോകുന്നവര് വിവരം അടുത്ത പോലീസ് സ്റ്റേഷനില് അറിയിക്കണമെന്നായിരുന്നു അന്നുണ്ടായിരുന്ന നിശ്ചയം. അരവിന്ദഘോഷ് ഒരു വിപ്ലവകാരിയായിരുന്നുവല്ലോ. രാഷ്ട്രീയകാര്യങ്ങളില്‍നിന്നു വിരമിച്ച് ആദ്ധ്യാത്മികചിന്തയില് ലയിക്കുവാന് തുടങ്ങീട്ടുകൂടി ബ്രിട്ടീഷ് ഗവണ്‍മെന്റിനു സംശയം തീര്‍ന്നില്ല. അതുകൊണ്ടാണ് അദ്ദേഹത്തെ സന്ദര്‍ശിക്കുന്നവരെപ്പറ്റിയുള്ള വിവരമറിയുവാന് അവര് പോലീസിനു നിര്‍ദ്ദേശം നല്കിയിരുന്നത്. അതനുസരിച്ച് എന്റെ വരവിന്റെ ഉദ്ദേശവും എത്ര ദിവസം അവിടെ പാര്‍ക്കുന്നുണ്ടെന്നും പോലീസിനെ മുന്‍കൂട്ടി അറിയിച്ചു.\nഅരവിന്ദഘോഷിന്റെ ഒരു ഇളയ സഹോദരന് അന്ന് ആശ്രമത്തില് പാര്‍ക്കുന്നുണ്ട്. അദ്ദേഹം അവിടെയുണ്ടായിരുന്ന ചിലരെ എനിക്ക് പരിചയപ്പെടുത്തി. കുറേനേരം അവരുമായി സംസാരിച്ചിരുന്നു. അരവിന്ദന്റെ സന്നിധിയിലേക്കു പോകുവാന് സമയമായപ്പോള് എന്നെ ഒരാള് അങ്ങോട്ടു കൂട്ടിക്കൊണ്ടുപോയി. അതു മാളികയുള്ള ഒരെടുപ്പായിരുന്നു. കോണിവരെ അദ്ദേഹം എന്റെ ഒരുമിച്ചുവന്നു. പിന്നെ മാളികയിലേക്കു കയറിപ്പോകുവാന് എന്നോടു പറഞ്ഞു. പിന്നീട് പതിവാക്കിയതുപോലെ, കൊല്ലത്തിലൊരിക്കല് ദര്‍ശനം നല്കുന്ന സമ്പ്രദായമല്ലായിരുന്നു അന്ന്. ദിവസേന ഉച്ചയ്ക്ക് കുറേനേരം അദ്ദേഹം മാളികയിലെ വരാന്തയില് വന്ന് ഇരിക്കും. ദര്‍ശനസമയം അതാണ്. ഞാന് അവിടെ പോയ ദിവസം അദ്ദേഹം എന്നെ മാത്രമേ കാണുവാന് നിശ്ചയിച്ചിരുന്നുള്ളൂ. അതുകൊണ്ട് ഏകദേശം അരമണിക്കൂറിലധികം അദ്ദേഹവുമായി സംഭാഷണം നടത്തുന്നതിന് എനിക്ക് അവസരം ലഭിച്ചു.\nകോണി കയറി വരാന്തയിലെത്തിയപ്പോള് വാതിലിന്റെ സമീപത്ത് ഒരു കസേലയില് അദ്ദേഹം ഇരിക്കുന്നുണ്ടായിരുന്നു. വേറെയാരും അവിടെയുണ്ടായിരുന്നില്ല. കുറേ കസേലകള് രണ്ടു വരിയായി ഇട്ടിരുന്നു. കൂപ്പുകൈയോടെ ഞാന് അദ്ദേഹത്തെ സമീപിച്ചപ്പോള് അടുത്തൊരു കസേലയില് ഇരിക്കുവാന് കൈകൊണ്ടു കാണിച്ചു.\nഅന്ന് അദ്ദേഹത്തിന് ഏകദേശം അന്‍പത് വയസ്സായിരിക്കണം. സ്വല്പം സ്ഥൂലിച്ച ദേഹം. തലയും താടിയും നീട്ടിയിട്ടുണ്ട്. ഒരു വെളുത്ത വസ്ത്രം ധരിച്ച് ഒരങ്കവസ്ത്രംകൊണ്ട് ദേഹം മൂടിയിരിക്കുന്നു. സംസാരിക്കുന്നത് വളരെ ശാന്തസ്വരത്തില്, ഓരോ വാക്കുകളും നിര്‍ത്തിയിട്ടാണ്. ഇടക്കിടെ വല്ലതും ഊന്നിപ്പറയുമ്പോള് കൈകൊണ്ട് ആംഗ്യം കാണിക്കും. ശാന്തിയും ഗൗരവവും പ്രകാശിച്ചിരുന്ന ആ മുഖത്ത് പുഞ്ചിരി കാണുക ചുരുക്കം.\nഎന്താണ് അദ്ദേഹത്തോട് ചോദിക്കേണ്ടത്. എങ്ങനെയാണ് സംഭാഷണം തുടങ്ങേണ്ടത്, എന്നറിയാതെ കുറച്ചൊരു പരിഭ്രമം എനിക്കുണ്ടായി. അത് സ്വല്പനേരത്തേക്കു മാത്രമായിരുന്നു. മരണത്തിനു ശേഷമുള്ള സ്ഥിതി എന്തെന്നറിയുവാനാണ് ഞാന് ആഗ്രഹിച്ചത്. മരണത്തോടുകൂടി എല്ലാം അവസാനിച്ചുവോ? അതോ മറ്റൊരു ലോകത്തിലേക്കുള്ള മാര്‍ഗം മാത്രമാണോ അത്. മരിച്ചുപോയവരുടെ പ്രേതങ്ങളുമായി സംസാരിച്ച കഥകള് ഞാന് പുസ്തകത്തില് വായിച്ചിട്ടുണ്ട്. അത് വിശ്വാസയോഗ്യമാണോ? പ്രേതങ്ങളെ കാണുക സാധ്യമാണോ? മറുലോകത്തില് മറ്റൊരു രൂപത്തിലും പരിതഃസ്ഥിതിയിലുമുള്ള പ്രേതങ്ങള്‍ക്ക് ഈ ലോകത്തില് അവര് ഒരു കാലത്ത് സ്നേഹിച്ചിരുന്ന ആളുകളെക്കുറിച്ച് വല്ല വിചാരങ്ങളുമുണ്ടാകുമോ? അവരുമായുള്ള ബന്ധം തുടര്‍ന്നുപോകുവാന് അവര് ഇഷ്ടപ്പെടുമോ? ഇങ്ങനെ പലതും ഞാന് അദ്ദേഹത്തോടു ചോദിച്ചു. ഒരു ചോദ്യത്തിന്ന് ഉത്തരം പറയുമ്പോഴേക്കും മറ്റൊന്നു ചോദിക്കും. അങ്ങനെ എന്തെല്ലാമോ ഞാന് അദ്ദേഹത്തോടു ചോദിച്ചു. എന്റെ ചില ചോദ്യങ്ങള് എത്രയും ബാലിശമായി അദ്ദേഹത്തിനു തോന്നിയിരിക്കണം.\nകെ.പി.കേശവമേനോന്റെ കഴിഞ്ഞ കാലം എന്ന പുസ്തകം വാങ്ങാന് ഇവിടെ ക്ലിക്ക് ചെയ്യുക\nമരണത്തോടുകൂടി എല്ലാം അവസാനിക്കുന്നില്ലെന്നും, മരണം ഒരു സ്ഥിതിമാറ്റം മാത്രമാണെന്നും, ചില പ്രത്യേക പരിതഃസ്ഥിതിയില് പ്രിയപ്പെട്ടവരുമായി മരണത്തിനു ശേഷം സമ്പര്‍ക്കം സാധ്യമാണെന്നും അദ്ദേഹം എന്നോടു പറഞ്ഞു. മരണം ഒരു സ്ഥിതിമാറ്റം മാത്രമാണെന്നും ഈ ദേഹം ഉപേക്ഷിച്ചതിനു ശേഷവും ജീവിതം മറ്റൊരു പ്രകാരത്തില് തുടര്‍ന്നുപോകുമെന്നും ആദ്ധ്യാത്മികകാര്യങ്ങളില് പരിജ്ഞാനമുള്ള മറ്റൊരു മഹാനും എന്നോട് ഒരിക്കല് പറഞ്ഞിരുന്നു. 'ഞാന് നിങ്ങളോട് സംസാരിക്കുന്നതുപോലെ പ്രേതലോകത്തിലുളളവരോട് സംസാരിക്കുവാന് എനിക്കു സാധിക്കും.' എന്ന് അദ്ദേഹം പറഞ്ഞപ്പോള് അത് സാധ്യമല്ലെന്ന് പറയുവാന് എനിക്ക് ധൈര്യമുണ്ടായില്ല. എന്നാല് അത് വിശ്വസിക്കുവാന് എനിക്ക് പ്രയാസമായിരുന്നു.\nഅരവിന്ദനോട് യാത്ര പറഞ്ഞ് പിരിഞ്ഞപ്പോള് ഒരു ശിഷ്യന് കുറേ പുഷ്പങ്ങള് കൊണ്ടുവന്ന് അദ്ദേഹത്തിന്റെ മുമ്പില്‍വെച്ച് തൊഴുതു പോകുന്നതുകണ്ടു. അരവിന്ദന്റെ സന്നിധിയില്‍നിന്ന് താഴോട്ട് ഇറങ്ങി വരുമ്പോള് എന്തെല്ലാം വികാരങ്ങളും വിചാരങ്ങളുമാണ് എന്റെ മനസ്സിലുണ്ടായിരുന്നത് എന്നിപ്പോള് ഓര്‍മ്മയില്ല. എന്തോ ഒരു മങ്ങിയ വെളിച്ചം, അകലെ കാണുന്നതുപോലെ തോന്നി. ഉണ്ണലും ഉറങ്ങലും, വാങ്ങലും കൊടുക്കലും, വെറുക്കലും സ്നേഹിക്കലും മാത്രമല്ല ഈ ജീവിതം. അവയില്‍നിന്നെല്ലാം വിട്ട്, അവയേക്കാളെല്ലാം ഉയര്‍ന്നുനില്ക്കുന്ന എന്തോ ഒരു അര്‍ത്ഥം, ഒരു ഉദ്ദേശ്യം, അതിനുണ്ടെന്ന് എനിക്ക് ബോധ്യമായി.\nആ കാലത്തും അതിനുശേഷവും മരണാനന്തരസ്ഥിതിയെപ്പറ്റി അറിയുവാനുള്ള ആഗ്രഹം എനിക്കു കൂടിക്കൂടിവന്നു. ആ വിഷയത്തെക്കുറിച്ച് അനവധി പുസ്തകങ്ങള് ഞാന് വായിച്ചു. 'മരണത്തിനു മുമ്പ്', 'മരണസമയം', 'മരണത്തിനുശേഷം' എന്നീ പേരുകളില് ഒരു ഫ്രഞ്ച് ഗ്രന്ഥകാരന് എഴുതിയ മൂന്നു പുസ്തകങ്ങള് എന്നെ ഒട്ടധികം ആകര്‍ഷിച്ചു. അനുഭവങ്ങളേയും സംഭവങ്ങളേയും ആസ്?പദമാക്കി, ശാസ്ത്രീയരീതിയില് എഴുതിയ പുസ്തകങ്ങളാണ് അവയെല്ലാം; വെറും അഭിപ്രായങ്ങളല്ല. ഇംഗ്ലണ്ടില്‍നിന്നു പ്രസിദ്ധപ്പെടുത്തുന്ന 'സ്പിരിച്വലിസ്റ്റ്' വാരികയും ഞാന് പതിവായി വായിച്ചിരുന്നു. വിശ്വസിക്കുവാന് പ്രയാസമായ പലതും അതില് കണ്ടിരുന്നുവെങ്കിലും എന്നെ ഇരുത്തി ചിന്തിപ്പിച്ച ചില സംഭവങ്ങളെപ്പറ്റിയും ഞാനതില് വായിക്കുകയുണ്ടായി.\nവിവേകാനന്ദസ്വാമിയുടെ 'പ്രസംഗങ്ങളും പ്രബന്ധങ്ങളും' അടങ്ങിയ ഏഴു പുസ്തകങ്ങള് ഞാന് പല പ്രാവശ്യം വായിച്ചിട്ടുണ്ട്. ഇപ്പോഴും ഇടയ്ക്കിടെ മനസ്സിനുത്സാഹമുണ്ടാക്കുവാന് ഞാന് അവ പാരായണം ചെയ്യും. ആത്മശാന്തി തേടുന്നവര്‍ക്ക് അഭയം കൊടുക്കുന്ന മനോഹരഗ്രന്ഥങ്ങളാണ് അവയെല്ലാം. ആദ്ധ്യാത്മികകാര്യങ്ങള് ശാസ്ത്രീയമായും പ്രായോഗികമായും സാധാരണക്കാരന്ന് മനസ്സിലാകത്തക്കരീതിയില് പ്രതിപാദിക്കുവാനുള്ള അസാധാരണശക്തി വിവേകാനന്ദസ്വാമിക്കുണ്ടായിരുന്നുവെന്നു പ്രസിദ്ധമാണല്ലോ.\nഭഗവദ്ഗീതയുടെ മഹനീയസന്ദേശത്തില്‍നിന്നുള്ള ആശ്വാസം നേടുവാനും ഞാന് ശ്രമിച്ചു. ഗീത ദിവസേന ഞാന് പാരായണം ചെയ്തിരുന്നില്ല. വിഷമഘട്ടങ്ങള് നേരിടുമ്പോള് മനക്കരുത്തുണ്ടാക്കുവാന് പറ്റിയ ഭാഗങ്ങള് എടുത്തു വായിക്കുകയാണ് ചെയ്തിരുന്നത്.\nനമുക്കറിവില്ലാത്തതോ അറിയുവാന് പ്രയാസമുള്ളതോ സാധ്യമല്ലാത്തതോ ആയ വിഷയങ്ങളെക്കുറിച്ചു തിട്ടമായ അഭിപ്രായങ്ങള് പുറപ്പെടുവിക്കുന്നതു സാഹസമാണ്. നമ്മുടെ അനുഭവത്തില്‍പ്പെടാത്ത കാര്യങ്ങളെക്കുറിച്ചു വല്ലവരും പറഞ്ഞുകേള്‍ക്കുമ്പോള് അതു വിഡ്ഢിത്തമാണെന്നും അസംഭാവ്യമാണെന്നും പറയുന്നത് ശരിയല്ല. അസംബന്ധമാണെന്ന് ഒരുകാലത്ത് വിശ്വസിക്കപ്പെട്ടിരുന്ന പലതും ഇപ്പോള് വാസ്തവമാണെന്ന് തെളിഞ്ഞിട്ടുണ്ട്. പ്രകൃതിനിയമത്തിനെതിരാണെന്ന് വിചാരിച്ചിരുന്ന ചില സംഗതികള് പ്രകൃതിനിയമങ്ങള്‍ക്കനുസൃതമാണെന്നും ഇപ്പോള് മനസ്സിലാക്കുവാന് കഴിഞ്ഞിരിക്കുന്നു.\nകെ.പി.കേശവമേനോന്റെ പുസ്തകങ്ങള് വാങ്ങാന് ഇവിടെ ക്ലിക്ക് ചെയ്യുക\nപ്രസിദ്ധശാസ്ത്രജ്ഞനായ കോപ്പര്‍നിക്കസ്സിന്റെ കാലത്തിനുമുമ്പ് സൂര്യന് ഭൂമിയെ ചുറ്റിക്കൊണ്ടിരിക്കുന്നുവെന്നാണല്ലോ ലോകം വിശ്വസിച്ചിരുന്നത്. 1543-ല് കോപ്പര്‍നിക്കസ്സിന്റെ കണ്ടുപിടുത്തം പ്രസിദ്ധപ്പെടുത്തിയപ്പോള് അതു ലോകത്തെക്കുറിച്ചു നമുക്കുണ്ടായിരുന്ന അറിവില് വിപ്ലവകരമായ മാറ്റമുണ്ടാക്കി. സൂര്യന് ഇളക്കമില്ലെന്നും ചുറ്റിത്തിരിയുന്നത് ഭൂമിയാണെന്നും കോപ്പര്‍നിക്കസ്സ് വാദിച്ചപ്പോള് ജനങ്ങളില് അബദ്ധമായ ധാരണകള് പരത്തിയെന്ന കുറ്റം അദ്ദേഹത്തില് ചുമത്തി. അതുപോലെ തങ്ങളുടെ പുതിയ കണ്ടുപിടുത്തംകൊണ്ടു ലോകരെ അനുഗ്രഹിച്ച ഗലീലിയോ, ബ്രൂണോ മുതലായ ശാസ്ത്രജ്ഞന്മാര് അഭിപ്രായ സ്വാതന്ത്ര്യം പരിപാലിക്കുവാനായി അന്നുണ്ടായിരുന്ന അധികാരിവര്‍ഗങ്ങളുടെ ദ്രോഹം അനുഭവിക്കേണ്ടിവന്നു. ഇന്ന് അവരുടെ അഭിപ്രായങ്ങള് ശാസ്ത്രതത്ത്വങ്ങളായി ലോകം അംഗീകരിച്ചിരിക്കുന്നു.\nയാതൊരു സംശയത്തിനും ഇടവരാത്തവിധം മരണത്തിനുശേഷമുള്ള സ്ഥിതിയെപ്പറ്റി അറിയുവാന് ഒരു കാലത്ത് സാധിക്കുമായിരിക്കാം. ഇന്ന് ആ നില എത്തിയിട്ടില്ല. അനുഭവസമ്പന്നന്മാരായ ശാസ്ത്രജ്ഞന്മാര് പറയുന്നതു വിവേചനബുദ്ധിയോടെ സ്വീകരിക്കുവാനേ തരമുള്ളൂ. ചില വിശ്വാസങ്ങള് സാധാരണമായിത്തീര്‍ന്നിട്ടില്ല എന്ന കാരണത്താല് അവയെ അവഗണിക്കുന്നത് ന്യായീകരിച്ചുകൂടാ. അനുഭാവത്തോടെ പരിശോധിക്കേണ്ടതും ഗാഢമായി ചിന്തിക്കേണ്ടതും ആവശ്യമാണ്.\n( കെ.പി.കേശവമേനോന്റെ കഴിഞ്ഞ കാലം എന്ന ആത്മകഥയില് നിന്ന് )\nമോഹന്‍ലാല് സായ്പിനോടു പറഞ്ഞു: 'ഈ യാത്ര നടന്നില്ലെങ്കില് ഞങ്ങള് 43 പേരും ആത്മഹത്യ ചെയ്യേണ്ടിവരും\n'അന്നത്തെ പരസ്യത്തിലെ ശലഭസുന്ദരിയിലാണ് ഞാന് വീണുപോയത്'\nസംഗതി കേട്ടപ്പോള് ലാലു അലക്‌സ് പറഞ്ഞു; 'അത് ചെയ്യാന് എന്നെക്കിട്ടില്ല'\n'എന്നാലും ന്റെ പപ്പുവേട്ടാ നിങ്ങള് എന്നോടിതു ചെയ്തല്ലോ? '\nദേവാസുരത്തില് ഭാനുമതി നൃത്തം ചെയ്ത പൂമുഖം പണിതത് ' ഒരു പത്തായപ്പുരയ്ക്ക് വേണ്ടി'\nആശാ ഭോസ്ലെയും ലതാ മങ്കേഷ്‌ക്കറും ശത്രുതയിലായിരുന്നോ?\n'ഏതു സ്വപ്നത്തിനു പിന്നിലും ചില മാനസികശക്തികളുടെ പ്രവര്‍ത്തനമുണ്ട് '


മതിൽക്കകത്ത് തെക്കു-പടിഞ്ഞാറേമൂലയിലാണ് (കന്നിമൂലയിൽ) ശാസ്താക്ഷേത്രം സ്ഥിതിചെയ്യുന്നത്. കിഴക്കോട്ട് ദർശനമായി ജടാവൽക്കലത്തോടെ പീഠത്തിലിരിക്കുന്നതാണ് പ്രതിഷ്ഠ. വാഴപ്പള്ളി ബുദ്ധക്ഷേത്രം ആയിരുന്ന കാലത്തെ ബുദ്ധപ്രതിഷ്ഠയാവാം ഇത്. ഇവിടുത്തെ പ്രധാന വഴിപാടുകൾ എള്ളുകിഴിയും നീരാജനവും ആണ്. മണ്ഡലകാലങ്ങളിലെ ദീപാരാധനയും ആഴിപൂജയും ഉണ്ടാകും. സാധാരണ ആഴിപൂജ ദിവസങ്ങളിൽ വില്ലടിച്ചാംപാട്ട് എന്ന കലാരൂപം ക്ഷേത്രത്തിൽ അരങ്ങേറാറുണ്ട്.\n"https://ml.wikipedia.org/w/index.php?title=വാഴപ്പള്ളി_മഹാശിവക്ഷേത്രം&oldid=3428746" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:2സെപ്റ്റംബർ 2020, സമയം: 13:20\nഈ താൾ അവസാനം തിരുത്തപ്പെട്ടത്: 13:20,2സെപ്റ്റംബർ 2020.


കേന്ദ്ര സര്‍ക്കാറിനെതിരെ വന് അഴിമതി ആരോപണം; ഇരുമ്പയിര് കയറ്റുമതിയില് 12,000 കോടി നഷ്ടം – Chandrika Daily\nBy Test User Friday October 9, 2020 14:02 pm\nകേന്ദ്ര സര്‍ക്കാറിനെതിരെ വന് അഴിമതി ആരോപണം; ഇരുമ്പയിര് കയറ്റുമതിയില് 12,000 കോടി നഷ്ടം\n2014 മുതല് മാത്രം നാല്‍പ്പതിനായിരം കോടി രൂപയുടെ ഇരുമ്പയിര് സ്വകാര്യ കമ്പനികള് കയറ്റുമതി ചെയ്തതായി കോണ്‍ഗ്രസ് ആരോപിച്ചു.\nന്യൂഡല്‍ഹി: കേന്ദ്രസര്‍ക്കാറിനെ പ്രതിരോധത്തിലാക്കി വന് അഴിമതി ആരോപണം. ഇരുമ്പയിര് കയറ്റുമതിയില് കോര്‍പറേറ്റുകള്‍ക്ക് ഇളവു നല്‍കുക വഴി സര്‍ക്കാര് പൊതുഖജനാവിന് പന്ത്രണ്ടായിരം കോടി രൂപ നഷ്ടമുണ്ടാക്കിയെന്ന് കോണ്‍ഗ്രസ് ആരോപിച്ചു. വിഷയത്തില് സമഗ്ര അന്വേഷണം വേണമെന്ന് കോണ്‍ഗ്രസ് വക്താവ് പവന് ഖേര വാര്‍ത്താ സമ്മേളനത്തില് ആവശ്യപ്പെട്ടു.\n2014ന് മുമ്പ് ഇരുമ്പയിര് കയറ്റുമതി ചെയ്യാന് കമ്പനികള് 30 ശതമാനം കയറ്റുമതിച്ചുങ്കം അടയ്ക്കണമായിരുന്നു. സര്‍ക്കാര് നിയന്ത്രണത്തിലുള്ള മെറ്റല്‍സ് ആന്‍ഡ് മിനറല്‍സ് ട്രേഡിങ് കോര്‍പറേഷന് ഓഫ് ഇന്ത്യ(എംഎംടിസി)യ്ക്ക് മാത്രമാണ് കയറ്റുമതി ചെയ്യാനുള്ള അനുമതിയുണ്ടായിരുന്നത്. 64 ശതമാനം ഇരുമ്പയിര് മാത്രമാണ് കയറ്റുമതി ചെയ്യാന് അനുമതിയുണ്ടായിരുന്നത്. ഇതില്‍ക്കൂടതല് കയറ്റുമതി ചെയ്യണമെങ്കില് സര്‍ക്കാര് അനുമതി വേണമായിരുന്നു. തദ്ദേശ ഉരുക്കുപ്ലാന്റുകളുടെ സുഗമമായ പ്രവര്‍ത്തനത്തിന് വേണ്ടിയാണ് ഈ പരിധി നിശ്ചയിച്ചിരുന്നത്. എന്നാല് ഈ പരിധി മോദി സര്‍ക്കാര് എടുത്തു കളഞ്ഞു. കുന്ദ്രെമുഖ് അയണ് ഓര് കമ്പനി ലിമിറ്റഡിന് ചൈന, തായ്‌വാന്, ദക്ഷിണ കൊറിയ, ജപ്പാന് എന്നിവിടങ്ങളിലേക്ക് ഇരുമ്പയിര് കയറ്റുമതി ചെയ്യാനുള്ള അനുമതിയും നല്‍കി’ – പവന് ഖേര ചൂണ്ടിക്കാട്ടി.\nഇരുമ്പയിരിന് ഇപ്പോഴും 30 ശതമാനം കയറ്റുമതിച്ചുങ്കം നിലനില്‍ക്കുന്നുണ്ട് എങ്കിലും അവ ഉണ്ടകളാക്കിയാണ് കയറ്റുമതി ചെയ്യുന്നത്. കുന്ദ്രെമുഖിന് മാത്രമാണ് കയറ്റുമതി ചെയ്യാനുള്ള അനുമതി നല്‍കിയത് എങ്കിലും അയിര് ഉണ്ട രൂപത്തിലാക്കി നിരവധി കമ്പനികള് കയറ്റുമതി ചെയ്യുന്നുണ്ട്. ഇവര് വലിയ വരുമാനമുണ്ടാക്കുന്നു. സര്‍ക്കാറിന് വലിയ നഷ്ടവും സംഭവിക്കുന്നു- അദ്ദേഹം പറഞ്ഞു.\n2014 മുതല് മാത്രം നാല്‍പ്പതിനായിരം കോടി രൂപയുടെ ഇരുമ്പയിര് സ്വകാര്യ കമ്പനികള് കയറ്റുമതി ചെയ്തതായി കോണ്‍ഗ്രസ് നേതാവ് ആരോപിച്ചു. ഇതുവരെ 12000 കോടി രൂപയാണ് ഡ്യൂട്ടി ഫീ ഇനത്തില് നഷ്ടപ്പെട്ടത്. വിദേശ വ്യാപാര വികസന നിയന്ത്രണ നിയമപ്രകാരം ഈ സ്വകാര്യ കമ്പനികള് രണ്ടു ലക്ഷം കോടി പിഴ ഒടുക്കേണ്ടതുണ്ട്- ഖേര ചൂണ്ടിക്കാട്ടി.\nഏതെല്ലാം കമ്പനികളാണ് കയറ്റുമതി ചെയ്തത് എന്ന് സര്‍ക്കാര് പ്രസിദ്ധപ്പെടുത്തണമെന്ന് അദ്ദേഹം ആവശ്യപ്പെട്ടു.\nCategories: india, main stories, News Tags: congress, congress-bjp, export scam, iron ore


mohanlal's thenmavin kombath movie 25 years - Malayalam Filmibeat\n| Updated: Sunday, May 19, 2019, 12:03 [IST]\nപ്രിയദര്‍ശന്റെ സംവിധാനത്തില് പുറത്തിറങ്ങിയ മോഹന്‍ലാല് ചിത്രങ്ങള്‍ക്കെല്ലാം മികച്ച സ്വീകാര്യതയാണ് പ്രേക്ഷകര് നല്‍കിയിരുന്നത്. ഒരു കാലത്ത് ഈ കൂട്ടുകെട്ടില് പുറത്തിറങ്ങിയവയെല്ലാം തുടര്‍ച്ചയായ വിജയ ചിത്രങ്ങളായി മാറിയിരുന്നു. ഹാസ്യത്തിന് പ്രാധാന്യം നല്‍കിയുളള സിനിമകളാണ് പ്രിയദര്‍ശന്- മോഹന്‍ലാല് കൂട്ടുകെട്ടില് കൂടുതലായി പുറത്തിറങ്ങിയിരുന്നത്.\nപ്രേക്ഷകരെ രസിപ്പിക്കുന്ന തരത്തിലുളള ചിത്രങ്ങളിലൂടെയാണ് ഈ കൂട്ടുകെട്ട് കൂടുതല് തിളങ്ങിയിരുന്നത്. തേന്മാവിന് കൊമ്പത്ത് പ്രിയദര്‍ശന്-മോഹന്‍ലാല് കൂട്ടുകെട്ടില് പുറത്തിറങ്ങിയ വിജയ ചിത്രങ്ങളിലൊന്നായി മാറിയിരുന്നു. മലയാളി പ്രേക്ഷകര് ഒന്നടങ്കം ഏറ്റെടുത്ത തേന്മാവിന് കൊമ്പത്ത് പുറത്തിറങ്ങി 25 വര്‍ഷം ആവുകയാണ്.\nതേന്മാവിന് കൊമ്പത്ത് ഇറങ്ങി 25 വര്‍ഷം\n1994 മെയ് 13നായിരുന്നു മോഹന്‍ലാല്- പ്രിയദര്‍ശന് കൂട്ടുകെട്ടിലെ ഹിറ്റ് ചിത്രം പുറത്തിറങ്ങിയിരുന്നത്. മോഹന്‍ലാലിന്റെ കരിയറിലെ വലിയ ഹിറ്റുകളിലൊന്നായി മാറിയ സിനിമ കൂടിയായിരുന്നു തേന്മാവിന് കൊമ്പത്ത്. ശോഭന ലാലേട്ടന്റെ നായികയായി എത്തിയ ചിത്രം തിയ്യേറ്ററുകളില് ബ്ലോക്ക് ബസ്റ്റര് ഹിറ്റുകളിലൊന്നായി മാറിയിരുന്നു. മോഹന്‍ലാലും ശോഭനയും തന്നെയായിരുന്നു സിനിമയില് കൂടുതല് തിളങ്ങിനിന്നിരുന്നത്.\nസിനിമയിലെ കോമഡി രംഗങ്ങളെല്ലാം\nതേന്മാവിന് കൊമ്പത്തിലെ കോമഡി രംഗങ്ങളെല്ലാം പ്രേക്ഷക മനസുകളില് നിന്നും ഇപ്പോഴും മായാതെ നില്‍ക്കുന്നവയാണ്. മോഹന്‍ലാല്,ശോഭന,കുതിരവട്ടം പപ്പു തുടങ്ങിയവര് ഉള്‍പ്പെടുന്ന സിനിമയിലെ സീന് ടെലിവിഷന് ചാനലുകളില് എപ്പോഴും വരാറുണ്ട്. മലയാളത്തിലെ എക്കാലത്തെയും മികച്ച റൊമാന്റിക്ക് കോമഡി സിനിമകളിലൊന്നായി കൂടിയാണ് തേന്മാവിന് കൊമ്പത്ത് അറിയപ്പെടുന്നത്.\nപാട്ടുകളെല്ലാം തന്നെ ഹിറ്റ്\nപ്രസിദ്ധി ക്രിയേഷന്‍സിന്റെ ബാനറില് എന് ഗോപാലകൃഷ്ണനായിരുന്നു ചിത്രം നിര്‍മ്മിച്ചിരുന്നത്. മോഹന്‍ലാലിനെയും ശോഭനയെയും കൂടാതെ നെടുമുടി വേണു, ശ്രീനിവാസന്,കവിയൂര് പൊന്നമ്മ, കെപിഎസി ലളിത, സുകുമാരി തുടങ്ങിയവരും ചിത്രത്തില് പ്രധാന കഥാപാത്രങ്ങളെ അവതരിപ്പിച്ചിരുന്നു. ചിത്രത്തിന്റെതായി പുറത്തിറങ്ങിയ പാട്ടുകളെല്ലാം തന്നെ ഹിറ്റ് ചാര്‍ട്ടുകളില് ഇടം നേടിയവയായിരുന്നു.\nതേന്മാവിന് കൊമ്പത്തിലൂടെ കെവി ആനന്ദിന്\nബേണി ഇഗ്‌നേഷ്യസ് ടീമായിരുന്നു തേന്മാവിന് കൊമ്പത്തിന് വേണ്ടി പാട്ടുകള് ഒരുക്കിയിരുന്നത്. തമിഴിലെ പ്രശസ്ത സംവിധായകനായ കെവി ആനന്ദാണ് ചിത്രത്തിന്റെ ചായാഗ്രഹണം നിര്‍വ്വഹിച്ചിരുന്നത്. തേന്മാവിന് കൊമ്പത്തിലൂടെ കെവി ആനന്ദിന് മികച്ച ചായാഗ്രാഹകനുളള ദേശീയ പുരസ്‌കാരം ലഭിച്ചിരുന്നു. തേന്മാവിന് കൊമ്പത്ത് തമിഴില് മുത്തു എന്ന പേരില് പിന്നീട് റീമേക്ക് ചെയ്യപ്പെടുകയും ചെയ്തു. രജനീകാന്ത് നായകനായി ചിത്രം കെഎസ് രവികുമാറായിരുന്നു തമിഴില് ഒരുക്കിയിരുന്നത്.\nmohanlal's thenmavin kombath movie 25 years


Simtaangaran Lyric Video Archives -\n‘സര്‍ക്കാരി’ലെ പുതിയ ഗാനമെത്തി; ഏറ്റെടുത്ത് വിജയ് ആരാധകര്\nതമിഴകത്തിന്റെ സൂപ്പര്‍സ്റ്റാര് വിജയ് നായകനായെത്തുന്ന 'സര്‍ക്കാര്' എന്ന ചിത്രത്തിലെ പുതിയ ഗാനമെത്തി. ഗാനത്തിന്റെ ലിറിക്കല് വീഡിയോയാണ് അണിയറ പ്രവര്‍ത്തകര് പുറത്തുവിട്ടിരിക്കുന്നത്. 'സിംതാങ്കരന്...' എന്നു തുടങ്ങുന്ന ഗാനത്തിന് മികച്ച പ്രേക്ഷക പ്രതികരണമാണ് ലഭിക്കുന്നത്. യൂട്യൂബില് റിലീസ് ചെയ്ത ഗാനം ഇതിനോടകം തന്നെ എഴുപത്തിമുന്നു ലക്ഷത്തിലധികം ആളുകള് കണ്ടു. 'സര്‍ക്കാര്' എന്ന ചിത്രത്തില് വിജയ്‌യും കീര്‍ത്തി സുരേഷുമാണ് പ്രധാന...\nKerala TodayLemi Thomas - December 1, 2020 0\nബുറെവി ചുഴലിക്കാറ്റിനെ തുടര്‍ന്ന് സംസ്ഥാനത്ത് അതിതീവ്ര മഴയ്ക്ക് സാധ്യത. ഡിസംബര്2ന് വൈകിട്ടോടെ ചുഴലിക്കാറ്റ് ശ്രീലങ്കന് തീരം കടക്കുമെന്നാണ് കാലാവസ്ഥ വകുപ്പിന്റെ...


പെട്രോള് വില ജനങ്ങള്‍ക്ക് വലിയ പ്രശ്‌നം; ഉത്തരവാദി തോമസ് ഐസക്കാണെന്ന് കാഞ്ഞിരപ്പള്ളിയിലെ ബിജെപി സ്ഥാനാര്‍ത്ഥി അല്‍ഫോന്‍സ് കണ്ണന്താനം | Global Indian News\nHome Latest news പെട്രോള് വില ജനങ്ങള്‍ക്ക് വലിയ പ്രശ്‌നം; ഉത്തരവാദി തോമസ് ഐസക്കാണെന്ന് കാഞ്ഞിരപ്പള്ളിയിലെ ബിജെപി സ്ഥാനാര്‍ത്ഥി അല്‍ഫോന്‍സ്...\nപെട്രോള് വില ജനങ്ങള്‍ക്ക് വലിയ പ്രശ്‌നം; ഉത്തരവാദി തോമസ് ഐസക്കാണെന്ന് കാഞ്ഞിരപ്പള്ളിയിലെ ബിജെപി സ്ഥാനാര്‍ത്ഥി അല്‍ഫോന്‍സ് കണ്ണന്താനം\nകോട്ടയം: പെട്രോള് വില വര്‍ധനവിന്റെ ഉത്തരവാദി ധനമന്ത്രി തോമസ് ഐസക്കാണെന്ന് കാഞ്ഞിരപ്പള്ളിയിലെ ബിജെപി സ്ഥാനാര്‍ത്ഥി അല്‍ഫോന്‍സ് കണ്ണന്താനം. പെട്രോള് വില ജനങ്ങള്‍ക്ക് വലിയ പ്രശ്‌നമാണ്. കേന്ദ്രത്തിന് കിട്ടുന്ന നികുതിയുടെ ഇരട്ടി നികുതി പെട്രോള് വിലയില് സംസ്ഥാനത്തിന് കിട്ടുന്നുണ്ടെന്നാണ് കണ്ണന്താനത്തിന്റെ വാദം.\n‘പെട്രോള് വില വര്‍ധന ജനങ്ങള്‍ക്ക് പ്രശ്‌നമാണ്. പെട്രോളും കള്ളും ജിഎസ്ടിയില് കൊണ്ടുവരണം. അതിന് തോമസ് ഐസക് സമ്മതിക്കുന്നില്ല. പെട്രോള് വിലയുടെ നികുതിയുടെ പകുതി കേരള സര്‍ക്കാരിനാണ്. കേരളത്തിന്റെ നികുതി വേറെയുമുണ്ട്. കേന്ദ്രത്തിന് കിട്ടുന്നതിനേക്കാള് ഇരട്ടി നികുതിയാണ് പെട്രോള് വിലയില്‍നിന്നും സംസ്ഥാന സര്‍ക്കാരിന് കിട്ടുന്നത്. അപ്പോള് ആരാണ് ഇതെല്ലാം ഉത്തരവാദി?’, കണ്ണന്താനം പറയുന്നു.\nബിജെപിയും സിപിഐഎമ്മും തമ്മില് എങ്ങനെ ധാരണയുണ്ടാവാനാണെന്നും അല്‍ഫോന്‍സ് കണ്ണന്താനം ചോദിച്ചു. ബാലശങ്കറല്ല ബിജെപിയുടെ വക്താവെന്നും അദ്ദേഹം പറഞ്ഞു. ക്രൈസ്തവ സമൂഹവും ബിജെപിയും തമ്മില് അകലമില്ലെന്ന് കണ്ണന്താനം പറഞ്ഞു\nPrevious articleമുഖ്യമന്ത്രിയുടെ ഓഫീസ് കൊള്ളക്കാരുടെ ആസ്ഥാനമന്ദിരം : കെ.സുധാകരൻ\nNext articleപിണറായി വിജയന് അന്തസും ആഭിജാത്യവുമില്ലാത്ത മുഖ്യമന്ത്രി – കെ. സുധാകരന്


മാഗ്‌നിഭിഷ്യന്റ് മേരി , പ്രായത്തെ കരുത്താല് തോല്‍പ്പിച്ചവള്....\nBy sruthy sajeev .08 Nov, 2017\nപ്രായം തളര്‍ത്താത്ത പോരാളി. പ്രതിസന്ധികളെ സധൈര്യം നേരിട്ട് തന്റെ സ്വപ്നത്തില് എത്തിച്ചേര്‍ന്നവള്...അങ്ങനെ വിശേഷണങ്ങള് ഒരു പാട് നല്‍കാനാകും മേരി\nകോം എന്ന പോരാളിയ്ക്ക്. പ്രായത്തിന്റെ ആനുകൂല്യം പറഞ്ഞ് വീട്ടകങ്ങളിലേയ്ക്ക് ഒതുങ്ങി കൂടുന്ന സ്ത്രീകളില് നിന്ന് വിവാഹം കഴിഞ്ഞ് മൂന്ന് കുഞ്ഞുങ്ങളുടെ\nഅമ്മയായ ശേഷം ബോക്‌സിംഗ് റിങ്ങിലേയ്ക്ക് കടന്നു വന്ന് റെക്കോര്‍ോഡുകളെ കൂടെ കൂട്ടിയവള്...... മാഗ്‌നിഭിഷ്യന്റ് മേരി എന്ന പേരിലും മേരി അറിയപ്പെടുന്നു.\nമാതാപിതാക്കളെ കൃഷിയില് സഹായിച്ചും അത്‌ലറ്റിക്‌സിന്റെ ബാല പാഠങ്ങള് സ്‌കൂളുകളില് നിന്ന് അഭ്യസിച്ചും അവള് തികച്ചും സാധാരണ ചുറ്റുപാടുകളില് വളര്‍ന്നു.\nഅവളുടെ അച്ഛന് ചെറുപ്പത്തില് ബോക്‌സിംഗ് താരം ആയിരുന്നു. 1998ലെ ബാങ്കോക്ക് ഏഷ്യാഡില് ഡിങ്കോ സിങെന്ന മണിപ്പൂരി യുവാവ് സ്വര്‍ണ്ണമണിയുമ്പോള് മേരി കോം\nസ്‌കൂള് വിദ്യാര്‍ത്ഥിയായിരുന്നു. അത്ലറ്റിക്സ് മത്സരങ്ങളില് സജീവമായിരുന്ന മേരി കോം പിന്നീടങ്ങോട്ട് ബോക്‌സിംഗിനെ സ്‌നേഹിക്കാന് തുടങ്ങി.\nഅതിനിടെ പകുതിയില് മുടങ്ങിപ്പോയ സ്‌കൂള് പഠനവും അവള് പൂര്‍ത്തിയാക്കി. 2000 ല്‍് ആയിരുന്നു ഒരു പ്രൊഫഷണല് കോച്ചിന്റെ കീഴില് അവള് ബോക്‌സിംഗ് അഭ്യസിക്കാന് തുടങ്ങിയത്. ബോക്‌സിംഗിന്റെ ബാലപാഠങ്ങളെല്ലാം അവള് വേഗത്തില് പഠിച്ചെടുത്തു. ബോക്‌സിംഗിലൂടെ തന്റെ മകളുടെ മുഖവും ശരീരവും വികൃതമാകുമെന്നും അവള്‍ക്ക് നല്ല വിവാഹ ആലോചനകള് വരില്ലയെന്നും വിശ്വസിച്ച അച്ഛനില് നിന്നും മേരി കോം തന്റെ ബോക്‌സിംഗ് വിജയങ്ങള് മറച്ച് വച്ചു.\nഎന്നാല് പത്ര താളുകളില് നിന്നും അച്ഛന് അവളുടെ വിജയ കഥ അറിഞ്ഞു. എങ്കിലും അച്ഛന് പിന്‍തുണച്ചില്ല. ഏറെ നാളുകള്‍ക്ക് ശേഷമാണ് അദ്ദേഹത്തിന്റെ പിന്തുണ മേരിയ്ക്ക് ലഭിച്ചത്. മൃദഭാഷിയായ മണിപ്പൂര് സ്വദേശി അഞ്ച് തവണയാണ് 46 കിലോ വിഭാഗത്തില് ലോകചാമ്പ്യനായത്. ഇന്റര് നാഷണല് ബോക്സിങ് അസോസിയേഷന് മത്സരയിനം 48\nകിലോയാക്കിയതോടെ പുതിയ വിഭാഗത്തില് കരുത്തോടെ മത്സരിച്ച മേരികോം കോമണ്‍വെല്‍ത്ത് ഗെയിംസിലും കഴിഞ്ഞ ഏഷ്യാഡിലുമൊക്കെ മെഡല് നേടി ഇന്ത്യയുടെ\nരണ്ടു കുട്ടികളുടെ അമ്മയായിരിക്കെയാണ് ലണ്ടന് ഒളിംപിക്സില് മെഡല് നേടി ഇന്ത്യയുടെ അഭിമാനമായത്. ഇതോടെ ഈ വനിത ഇന്ത്യന് സ്ത്രീത്വത്തിന്റെ കരുത്തുറ്റ പ്രതീകമായി രാജ്യമെങ്ങും അറിയപെ്പട്ടു. മൂന്നാമത്തെ കുട്ടിയുടെ ജനനവുമായി ബന്ധപെ്പട്ട് ഇടക്കാലത്ത് റിങ്ങില് നിന്ന് വിട്ട് നിന്ന മേരികോം ഏഷ്യാഡില് സ്വര്‍ണ്ണം നേടി ഒരിക്കല് കൂടി അതിശക്തമായ തിരിച്ചു വരവ് നടത്തി. അഞ്ച് തവണ ലോക ചാമ്പ്യന്‍ഷിപ്പില് കിരീടം നേടിയ മേരി നാലു തവണ ഏഷ്യന് ചാമ്പ്യന്‍ഷിപ്പിലും കഴിഞ്ഞ ഇഞ്ചിയോണ് ഏഷ്യന് ഗെയിംസിലും സ്വര്‍ണം നേടിയിട്ടുണ്ട്.\nകഴിഞ്ഞ ലണ്ടന് ഒളിമ്പിക്‌സില് വെങ്കല മെഡല് നേടി മേരി ചരിത്രം സൃഷ്ടിച്ചിരുന്നു. മേരിയുടെ നേട്ടങ്ങള് കൂടുതലും 46 കിലോ വിഭാഗത്തിലായിരുന്നു. 2013 ല് പത്മഭ\nൂഷണ്, 2010 ല് പത്മശ്രീ, 2009 ല് രാജീവ് ഗാന്ധി ഖേല്‍രത്‌ന, 2003 ല് അര്‍ജ്ജുന അവാര്‍ഡ് എന്നിവ നല്‍കി രാജ്യം മേരിയെ ആദരിച്ചിട്ടുണ്ട്.\nഫുട്‌ബോള് കളിക്കാരനായ കരുങ് ഓണ്‍ലര് ആണ് മേരിയുടെ ഭര്‍ത്താവ്. 2005 ല് ആയിരുന്നു വിവാഹം. മൂന്ന് ആണ്‍കുട്ടികളാണിവര്‍ക്ക്. മേരി 2016 ഏപ്രിലില് രാജ്യസഭാ\nഎം പിയായി രാഷ്ട്രപതി നാമ നിര്‍ദേശം ചെയ്തു. ബോക്‌സിങ്ങ് താരം മേരികോമിന്റെ ജീവിതത്തെ ആസ്പദമാക്കി സഞ്ജയ് ലീലാ ബന്‍സാലി സംവിധാനം ചെയ്ത ച\nിത്രത്തില് പ്രിയങ്കാ ചോപ്രയാണ്് മേരികോമായെത്തിയത്.


കിനാവില് വീഴുന്ന കണ്ണുനീര് | Women | Deshabhimani | Wednesday Dec 4, 2013\nഅശോകന് ചരുവില്Updated: Wednesday Dec 4, 2013\nഈ ലേഖകന്റെ അടുത്ത സ്നേഹിതനാണ് ഷംസുദ്ദിന്. വിവാഹദിവസം എനിക്ക് ധരിക്കാനുള്ള വസ്ത്രങ്ങള് വാങ്ങി സമ്മാനിച്ചത് അദ്ദേഹമാണ്. അദ്ദേഹത്തിന്റെ വക മറ്റു പുരസ്കാരമൊന്നും എനിക്കു ലഭിച്ചിട്ടില്ലെന്ന് ധൈര്യമായി പറയാം. കാണുമ്പോഴെല്ലാം സാംസ്കാരികമേഖലയിലെ അന്തര്‍നാടകങ്ങളെ കുറിച്ചു പറയും. കേള്‍ക്കണമെന്നേയുള്ളൂ, മറുപടി പറയണമെന്ന് അദ്ദേഹത്തിനു വാശിയില്ല. ഈയിടെ കണ്ടപ്പോള് താന് നടത്തിയ ഒരു സാഹിത്യമത്സരത്തില് വിജയിച്ചവരെക്കുറിച്ചാണ് പറഞ്ഞത്. ഒരു കാര്യം പ്രത്യേകം പറയാം, വിധിനിര്‍ണയത്തിലൊന്നും ഷംസുദ്ദിന് ഇടപെടില്ല. അതിനു പ്രസിദ്ധരുടെ പ്രത്യേക ജൂറിയുണ്ട്. ഇത്തവണ ജൂറി തീരുമാനം കണ്ടപ്പോള് അദ്ദേഹം തെല്ലൊന്ന് അമ്പരന്നു. വിജയികളില് ഏതാണ്ട് തൊണ്ണൂറു ശതമാനവും മുസ്ലിം പെണ്‍കുട്ടികള്. കസവുതട്ടവും മക്കനയുമിട്ട കുസൃതിക്കണ്ണുകളുള്ള കൊച്ചുസുന്ദരികള്. ഷംസുദ്ദിന് വേവലാതിയോടെ പറഞ്ഞു: ""ഞാനിത് കരുതിക്കൂട്ടി ചെയ്തതാണെന്ന് ആളുകള് വിചാരിക്കില്ലേ? പ്രത്യക്ഷത്തില് ഞാനൊരു മുസ്ലിമാണല്ലോ."" ഷംസുദ്ദിന് അറിയപ്പെടുന്ന ഒരു കോണ്‍ഗ്രസുകാരനാണ്. സംഘടനാ ഭാരവാഹിയായിരുന്നു ഒരു കാലത്ത്. ഞാന് സ്കൂളില് പഠിക്കുമ്പോള് അദ്ദേഹം കെഎസ്യു വിന്റെ സംസ്ഥാന വൈസ് പ്രസിഡന്റ്. പിന്നെ യൂത്ത് കോണ്‍ഗ്രസിലും. ഇടയ്ക്ക്, ജീവിതത്തില് നടത്തിയ ഒരു വിപ്ലവംമൂലം-സഹപ്രവര്‍ത്തകയായ ഹിന്ദു പെണ്‍കുട്ടിയെ വിവാഹം ചെയ്തു- എല്ലാം ഇട്ടെറിഞ്ഞ് ഉപജീവനാര്‍ഥം ഗള്‍ഫിലേക്ക് പോകേണ്ടിവന്നു. തിരിച്ചെത്തിയശേഷമാണ് സംസ്കാരത്തെ പിടികൂടിയത്.\nതികച്ചും മതേതരരീതിയില് മാതൃകാദമ്പതികളായിട്ടാണ് ഷംസുദ്ദിനും സരസ്വതി ടീച്ചറും തൃശൂരില് ജീവിക്കുന്നത്. ഞാന് ഷംസുദ്ദീനെ സമാധാനിപ്പിച്ചു: ""ഇല്ല. അങ്ങനെയൊന്നും ആരും തെറ്റിദ്ധരിക്കില്ല."" ഇന്ന് സാഹിത്യമെന്നാല് സാഹിത്യമത്സരം എന്നായിട്ടുണ്ട്. വായിച്ചു വിലയിരുത്തിയല്ല, അവാര്‍ഡുകള് നേടി വിജയിച്ച ഒരാളെന്ന രീതിയിലാണ് സമൂഹം എഴുത്തുകാരനെ പരിഗണിക്കുന്നത്. പല മത്സരത്തിലും വിധിനിര്‍ണയസമിതികളില് ഉള്‍പ്പെടാനുള്ള ഭാഗ്യം ഈ ലേഖകന് ഉണ്ടായിട്ടുണ്ട്. അപ്പോഴൊക്കെ പെണ്‍കുട്ടികളുടെ വിശേഷിച്ചും മുസ്ലിം പെണ്‍കുട്ടികളുടെ വര്‍ധിച്ചുവരുന്ന സാന്നിധ്യം ശ്രദ്ധയില്‍പ്പെട്ടിട്ടുണ്ട്. ആനുകാലികങ്ങളുടെ നവാഗതര്‍ക്കുള്ള പംക്തികള്, സംഗീതം, സിനിമ, ചിത്രകല, പരിസ്ഥിതിക്കൂട്ടായ്മകള്, സൈബര് ചര്‍ച്ചകള് തുടങ്ങി ഇടങ്ങളിലെല്ലാം അവരുടെ സജീവ സാന്നിധ്യമുണ്ട്. മാത്രമല്ല ഇവര് പ്രകടിപ്പിക്കുന്ന ആര്‍ജവവും ജീവിതാഭിമുഖ്യവും ഉദാത്തമായ നര്‍മബോധവും ശ്രദ്ധേയമാണ്. അതേസമയം, പൊതുസംവാദങ്ങളില് ആണ്‍കുട്ടികളുടെ സാന്നിധ്യം കുറയുന്നു എന്ന അപകടകരമായ സംഗതിയുമുണ്ട്.\nഎഴുന്നേറ്റു നിന്ന് നിശ്ചയദാര്‍ഢ്യത്തോടെ ചോദ്യങ്ങള് ചോദിക്കുന്നത് പെണ്‍കുട്ടികളാണ്. ബുദ്ധിയും വിവേകവും ആവശ്യപ്പെടുന്ന ചുമതലയിലെല്ലാം സ്ത്രീകളുടെ പങ്കാളിത്തം ദിനംപ്രതി വര്‍ധിക്കുന്നു എന്നതാണ് പുതിയ നൂറ്റാണ്ടിന്റെ ഏറ്റവും പ്രധാന സവിശേഷത. സമുദായം തിരിച്ച് കുട്ടികളെ വിലയിരുത്തുന്നത് ശരിയല്ലെന്ന് അറിയാം. എന്നാല്, അത്യന്താപേക്ഷിതമായ ചില സാഹചര്യത്തില് മുറിപ്പെടുത്തുന്ന ഒരു ശസ്ത്രക്രിയ വേണ്ടിവരും. മുസ്ലിം പെണ്‍കുട്ടികളില് കാണുന്ന ഉണര്‍വ് അതേ അളവില് ഇതര സമുദായങ്ങളില് കാണുന്നില്ല. നവോത്ഥാനത്തിന്റെ ഉത്സവം നടന്ന സമൂഹങ്ങളില് മന്ദതയും മരവിപ്പുമാണോ?\nഓരോരുത്തര്‍ക്കും ഓരോ കാലമുണ്ടായിരിക്കും. ഈഴവസമുദായത്തില് നടന്ന പരിഷ്കാരത്തിന്റേ പ്രകാശം ഏറ്റവും കൂടുതല് ഏറ്റുവാങ്ങിയത് സ്ത്രീകളായിരുന്നു. കുമാരനാശാന്റെ കവിതകളെ കുറിച്ച് വീട്ടില് നടന്നിരുന്ന ചര്‍ച്ചകളാണ് തന്നെ സാമൂഹ്യപ്രവര്‍ത്തകയാക്കി മാറ്റിയതെന്ന് കെ ആര് ഗൗരിയമ്മ ആത്മകഥയില് വിവരിക്കുന്നുണ്ട്. ഇതുപോലെ നായര്, നമ്പൂതിരി കുടുംബങ്ങളിലും നവോത്ഥാനത്തിന്റെ പെണ്‍പ്രതിഭകള് ഉയര്‍ന്നുവന്നിട്ടുണ്ട്. നവോത്ഥാനത്തിന്റെ വിവിധഘട്ടങ്ങളിലെ സ്ത്രീയുടെ മിഴിവാര്‍ന്ന വ്യക്തിത്വം ഉയര്‍ത്തിപ്പിടിക്കുന്നതിന് നമ്മുടെ സാഹിത്യം പരിശ്രമിച്ചിട്ടുണ്ട്. ഇന്ദുലേഖ സാമൂഹ്യപരിവര്‍ത്തനത്തിന്റെ നായികയായി. നളിനിയും ലീലയും സാവിത്രിയും ചാണ്ഡാലകന്യകയും വിമോചനത്തിന്റെ മുന്നണിപ്പോരാളികളും. അടുക്കളയില്‍നിന്ന് അരങ്ങത്തേക്കുവന്ന വി ടിയുടെ കഥാപാത്രങ്ങളും ലളിതാംബിക അന്തര്‍ജനവും ഈ മുന്നണിയില് പിന്നീട് അണിചേര്‍ന്നവരാണ്. "നായാട്ടുകാരുടെ കൊലവിളി കേള്‍ക്കുമ്പോഴാണ് നമുക്ക് നമ്മുടെ കൊമ്പുകളെ ഓര്‍മവരുന്നത്" എന്ന് സച്ചിദാനന്ദന്റെ ഒരു കവിതയില് വായിച്ചിട്ടുണ്ട്. ജീവിതം നഷ്ടപ്പെട്ടവര് സന്ദര്‍ഭം കിട്ടിയാല് അതു തിരിച്ചുപിടിക്കുക തന്നെ ചെയ്യും. സാഹിത്യത്തിന്റെ സാന്നിധ്യം അതിന്റെ ഒരു സൂചന മാത്രമാണ്. ഇനിയും സ്വാതന്ത്ര്യം പ്രഖ്യാപിക്കപ്പെടേണ്ട ഒരു ജനതയെന്ന നിലയില് ഇന്ത്യയിലെ സ്ത്രീകള് പ്രത്യേകിച്ചും ദളിത്, പിന്നോക്ക, ന്യൂനപക്ഷവിഭാഗങ്ങളില് നിന്നുള്ളവര് മുന്നോട്ടുവരുന്നതിന്റെ ആരവം കേള്‍ക്കാനുണ്ട്. യാഥാസ്ഥിതികരെ ഇത് അങ്ങേയറ്റം അങ്കലാപ്പിലാക്കുന്നു എന്നത് തികച്ചും സ്വാഭാവികം. പെണ്‍കുട്ടിയെ വിദ്യാലയത്തില്‍നിന്ന് പിഴുതെടുത്ത് വീട്ടില് തളച്ചിടുന്നതിന് അനുവദനീയമായ നിയമം തല്‍ക്കാലം ഇന്ത്യയില് ഇല്ലെങ്കില് ജമൈക്കയില് ഉണ്ടായാലും മതിയെന്നാണ് അവര് പറയുന്നത്. മോരില്ലെങ്കില് ഉണ്ണാം.\nസ്ത്രീയുടെ ജൈത്രയാത്ര വഴിതടയാനുള്ള ശ്രമം പലരീതിയില് നടക്കുന്നുണ്ട്. സ്വതന്ത്രയായി പുറത്തിറങ്ങി നടക്കുന്നവളെ നിരന്തരം ആക്രമിക്കുകയും അപമാനിക്കുകയും ചെയ്യുന്നതിന്റെ പിന്നില് അനിയന്ത്രിതമായ ലൈംഗീകവാഞ്ഛയല്ല, അബോധത്തില് ചുട്ടുനീറുന്ന -കെട്ടുനാറുന്ന- മത യാഥാസ്ഥിതിക ബോധമാണ് പ്രവര്‍ത്തിക്കുന്നത്. ഇതിന്റെ മറുവശമാണ് ഔദ്യോഗികമായും അല്ലാതെയും പ്രവര്‍ത്തിക്കുന്ന സദാചാര പൊലീസുകള്. ഏതാണ്ട് എല്ലാ മതസ്ഥാപകരും സ്ത്രീ വിമോചനവാദികളായിരുന്നു. പക്ഷേ, നമ്മുടെ മതങ്ങള്‍ക്ക് സ്ത്രീകളെ ഭയമാണ്. അവളുടെ ശരീരത്തെക്കുറിച്ചുള്ള വേവലാതികൊണ്ട് മതങ്ങള് ഉറങ്ങാതിരിക്കുകയാണ്. അവളുടെ സര്‍ഗാത്മക ജീവിതകാലത്തെ അവര് ഭയപ്പെടുന്നു. അവള് അറിവുനേടുന്നതിനെ കുറിച്ചാണ് ഏറെ വേവലാതി. സാമൂഹ്യപരിവര്‍ത്തനത്തിന്റെ ജൈവശക്തി അവളിലാണ് അന്തര്‍ഭവിച്ചിരിക്കുന്നത് എന്നതാകാം ഇതിനു കാരണം.


കമൽഹാസനെതിരെ പരാതി നൽകി നടി മധുമിത - BIGNEWSLIVE | Latest Malayalam News\nബിഗ് ബോസിലെ മറ്റു മത്സരാർത്ഥികൾക്കെതിരേയും നടി പരാതി നൽകിയിട്ടുണ്ട്.\nചെന്നൈ: നടനും തമിഴ് ബിഗ് ബോസ് ഷോയുടെ അവതാരകനുമായ കമൽഹാസനെതിരെ മാനസിക പീഡന പരാതി നൽകി നടി മധുമിത. ബിഗ് ബോസ് മൂന്നാം സീസണിലെ മുൻ താരം കൂടിയാണ് മധുമിത. കമൽ മാനസികമായി പീഡിപ്പിച്ചെന്നു കാണിച്ചാണ് നടി പരാതി നൽകിയിരിക്കുന്നത്. കമൽഹാസനെതിരെ മാത്രമല്ല, ബിഗ് ബോസിലെ മറ്റു മത്സരാർത്ഥികൾക്കെതിരേയും നടി പരാതി നൽകിയിട്ടുണ്ട്.\nകമൽഹാസനും സഹ മത്സരാർത്ഥികളും മാനസികമായി പീഡിപ്പിച്ചെന്ന് കാണിച്ച് ചെന്നൈ നസ്രത്ത്‌പേട്ട് പോലീസ് സ്‌റ്റേഷനിലാണ് പരാതി നൽകിയിരിക്കുന്നത്.\nതനിക്കു സഹമത്സരാർത്ഥികളിൽ നിന്ന് മാനസിക പീഡനം നേരിട്ടപ്പോൾ കമൽഹാസൻ മൗനം പാലിച്ചുവെന്നും അദ്ദേഹം പ്രശ്‌നത്തിൽ ഇടപ്പെട്ടില്ലെന്നും മധുമിത പരാതിയിൽ പറയുന്നു. ബിഗ് ബോസ് തമിഴിന്റെ അവതാരകനാണ് കമൽഹാസൻ. മധുമിത ഈയിടെ ഷോയിൽ നിന്ന് പുറത്തായിരുന്നു. ഷോയിലെ നിയമങ്ങൾ ലംഘിച്ചതിനെ തുടർന്നാണ് മധുമിതയെ പുറത്താക്കിയത്.\nസ്റ്റാർ ഗ്രൂപ്പിന്റെ തമിഴ് ചാനലായ വിജയ് ടിവിയാണ് ബിഗ് ബോസ് സംപ്രേക്ഷണം ചെയ്യുന്നത്.\nTags: EntertainmentKamal Haasantamil big boss


ത്രിപുരയില് ഗോത്രവര്‍ഗ മുഖ്യമന്ത്രി വേണമെന്ന് ഐ.പി.എഫ്.ടി | Tripura Election\nത്രിപുരയില് ഗോത്രവര്‍ഗ മുഖ്യമന്ത്രി വേണമെന്ന് ഐ.പി.എഫ്.ടി\nMar 5, 2018, 04:00 AM IST\nതൃപുരയുടെ തലസ്ഥാനമായ അഗര്‍ത്തലയില് ബിജെപിയുടെ വിജയം ആഘോഷിക്കുന്ന പാര്‍ട്ടി പ്രവര്‍ത്തകര്. ഫോട്ടോ: പി.ടി.ഐ\nഅഗര്‍ത്തല: ത്രിപുരയില് ഗോത്രവര്‍ഗ എം.എല്.എ.മാരില്‍നിന്നാകണം മുഖ്യമന്ത്രിയെന്ന് ബി.ജെ.പി.യുടെ സഖ്യകക്ഷിയായ ഇന്‍ഡിജിനസ് പീപ്പിള്‍സ് ഫ്രണ്ട് ഓഫ് ത്രിപുര (ഐ.പി.എഫ്.ടി.) പ്രസിഡന്റ് എന്.സി. ദേബ് ബര്‍മ. തങ്ങളുടെ സംസ്ഥാനാധ്യക്ഷനായ ബിപ്ലബ് കുമാര് ദേവിനെ മുഖ്യമന്ത്രിയാക്കാനുള്ള നീക്കങ്ങള് ബി.ജെ.പി. നടത്തുന്നതിനിടെയാണ് ബര്‍മ നിലപാട് വ്യക്തമാക്കിയത്.\nമന്ത്രിസഭയില് ഐ.പി.എഫ്.ടി.ക്ക് വ്യക്തമായ പ്രാതിനിധ്യം വേണമെന്നും ദേബ് ബര്‍മ ആവശ്യപ്പെട്ടു. ഗോത്രവര്‍ഗത്തില്‍നിന്ന് ഒരാളെ മുഖ്യമന്ത്രിയായി പ്രഖ്യാപിച്ചാല് അവരോട് കാണിക്കുന്ന നീതിയാകും അതെന്ന് അദ്ദേഹം പറഞ്ഞു.\nമത്സരിച്ച ഒമ്പത് സീറ്റുകളില് എട്ടിലും ഗോത്രവര്‍ഗ പാര്‍ട്ടിയായ ഐ.പി.എഫ്.ടി. വിജയം കണ്ടിരുന്നു. ഗോത്രവര്‍ഗക്കാര്‍ക്കുവേണ്ടി സംവരണം ചെയ്ത 20 സീറ്റുകളില് 17 എണ്ണത്തിലും വിജയം നേടിയത് ബി.ജെ.പി.-ഐ.പി.എഫ്.ടി. സഖ്യമാണ്. ഗോത്രവര്‍ഗ മുഖ്യമന്ത്രിയുണ്ടായില്ലെങ്കില് എന്തുസംഭവിക്കുമെന്ന മാധ്യമപ്രവര്‍ത്തകരുടെ ചോദ്യത്തിന് ഇങ്ങനെയായിരുന്നു അദ്ദേഹത്തിന്റെ മറുപടി- 'ഞാന് പറഞ്ഞത് പാരമ്പര്യത്തെക്കുറിച്ചാണ്. ഇവിടെ സമ്മര്‍ദമില്ല.'


ചൂട് ചായ കുടിക്കുന്നവർ സൂക്ഷിക്കുക, കാത്തിരിക്കുന്നത് വലിയ അപകടം – East Coast Daily Malayalam\nചൂട് ചായ കുടിക്കുന്നവർ സൂക്ഷിക്കുക, കാത്തിരിക്കുന്നത് വലിയ അപകടം\nഅമേരിക്കന് ക്യാന്‍സര് സൊസൈറ്റിയുടെ സര്‍വ്വൈലന്‍സ് റിസര്‍ച്ച് സ്ട്രാറ്റജി ഡയറക്ടറുടെ നേതൃത്വത്തിലാണ് ഇത്തരമൊരു പഠനം നടത്തിയത്\nApr 1, 2019, 11:34 am IST\nചൂട് ചായയിലും ചില അപകടങ്ങൾ ഒളിച്ചിരിക്കുന്നുണ്ടെന്നു റിപ്പോർട്ട്. ചൂടു ചായ കുടിച്ചാല് അന്നനാളത്തില് ക്യാന്‍സര് ഉണ്ടാക്കും എന്നാണ് പറയുന്നത്.ഇന്റര്‍നാഷണല് ജേണല് ഓഫ് ക്യാന്‍സറിലാണ് ഇത്തരത്തില് ഒരു പഠനം നടത്തിയത്. ചൂടു ചായ കഴിക്കുന്നത് നല്ലതല്ല എന്നതാണ് ഇതിലൂടെ പറയുന്നത്. ഇത് പലപ്പോഴും ഇവരില് അന്നനാള ക്യാന്‍സര് സാധ്യത വര്‍ദ്ധിപ്പിക്കുകയാണ് ചെയ്യുന്നത്.ഇടക്കിടെ ചൂടു ചായ കഴിക്കുന്നത് കൊണ്ട് അന്നനാള ക്യാന്‍സറിലേക്ക് നയിക്കുന്നു എന്ന് പഠനത്തിന്റെ അടിസ്ഥാനത്തിലാണ് മനസ്സിലാക്കിയത്.\nഅമേരിക്കന് ക്യാന്‍സര് സൊസൈറ്റിയുടെ സര്‍വ്വൈലന്‍സ് റിസര്‍ച്ച് സ്ട്രാറ്റജി ഡയറക്ടറുടെ നേതൃത്വത്തിലാണ് ഇത്തരമൊരു പഠനം നടത്തിയത്.2004 മുതല് 2017 വരെയുള്ള പഠനത്തിലാണ് ഇത്തരമൊരു നിഗമനത്തിലെത്തിയത് .അന്നനാള ക്യാന്‍സര് നിങ്ങളില് പിടിമുറുക്കിയിട്ടുണ്ടെങ്കില് അതിന്റെ പ്രധാന ലക്ഷണങ്ങളില് ഒന്നാണ് പലപ്പോഴും ഭക്ഷണം കഴിക്കാനുള്ള ബുദ്ധിമുട്ട്. ഭക്ഷണം തൊണ്ടയിലൂടെ ഇറക്കാന് കഴിയാതെ വരുന്ന അവസ്ഥ വളരെയധികം ശ്രദ്ധിക്കേണ്ടതാണ്. മാത്രമല്ല ഭക്ഷണം ഇറക്കുമ്ബോള് നെഞ്ച് വേദനയും തൊണ്ടയില് വേദനയും അനുഭവപ്പെടുന്നു.\nഎന്നാല് ഇത്തരത്തില് കാണപ്പെടുന്ന എല്ലാ ലക്ഷണവും അന്നനാള ക്യാന്‍സര് ആണെന്ന് ഉറപ്പിക്കാന് സാധിക്കില്ല. എന്നാല് അല്‍പം ശ്രദ്ധിക്കേണ്ടതാണ്. ഒരു കാരണവശാലും അവഗണിച്ച് വിടരുത് എന്നതാണ് ശ്രദ്ധിക്കേണ്ട കാര്യം. 60 ഡിഗ്രി സെല്‍ഷ്യസില് കൂടുതലുള്ള ചായ കുടിച്ചാലാണ് ഇത്തരത്തില് ഒരു പ്രശ്‌നം ഉണ്ടാവുന്നത്. എന്നാല് ചായ ചെറുതായി തണുത്ത് കഴിച്ചാല് യാതൊരു വിധത്തിലുള്ള പ്രശ്‌നങ്ങളും ഉണ്ടാവില്ല. ചായ മാത്രമല്ല കാപ്പിയും ഇത്തരത്തില് പ്രശ്‌നമുണ്ടാക്കുന്നുണ്ട്.നെഞ്ച് വേദന കൊണ്ട് പലപ്പോഴും പല വിധത്തിലുള്ള അസ്വസ്ഥകള് ഉണ്ടാവുന്നുണ്ട്.\nഎന്നാല് അന്നനാളത്തിലെ ക്യാന്‍സര് പലപ്പോഴും നിങ്ങളെ കാണിച്ച് തരുന്ന സൂചനയാണ് പലപ്പോഴും നെഞ്ച് വേദന. വേദന ഭക്ഷണം കഴിക്കുമ്പോള് കൂടുതലാണെങ്കില് അല്‍പം ശ്രദ്ധ അത്യാവശ്യമാണ്. നെഞ്ചെരിച്ചില് ഉണ്ടെങ്കിലും വളരെയധികം ശ്രദ്ധിക്കേണ്ടതാണ്. വേദനയോടൊപ്പം നെഞ്ചില് ഭാരം അനുഭവപ്പെടുന്നത് വളരെയധികം ശ്രദ്ധിച്ച് വേണം മുന്നോട്ട് കൊണ്ട് പോവുന്നതിന്.\ncancer hot tea esophagus cancer tea\n14 ലക്ഷത്തിന്റെ ബൈക്കുമായി അപകടകരമായ വിധത്തില് പാഞ്ഞ യുവാവിന് പൂട്ടിട്ട് പോലീസ്\nഅധികാരത്തിലെത്തിയാൽ അടുത്ത വർഷത്തോടെ 22 ലക്ഷം തൊഴിലവസരങ്ങള് സൃഷ്ടിക്കുമെന്ന് രാഹുൽ ഗാന്ധി


കോവിഡ് വ്യാപനം: രാജ്യാന്തര വിമാന സര്‍വീസുകള്‍ക്ക് ഏര്‍പ്പെടുത്തിയ വിലക്ക് നവംബര് 30 വരെ നീട്ടി | Reporter Kerala\nന്യൂഡെല്‍ഹി: കോവിഡ് വ്യാപനം കണക്കിലെടുത്ത് രാജ്യത്ത് രാജ്യാന്തര വിമാന സര്‍വീസുകള്‍ക്ക് ഏര്‍പ്പെടുത്തിയ വിലക്ക് നവംബര് 30 വരെ നീട്ടി. ഡയറക്ടറേറ്റ് ജനറല് ഓഫ് സിവില് ഏവിയേഷനാണ് ഇതു സംബന്ധിച്ച ഉത്തരവിറക്കിയത്. അതേസമയം തിരഞ്ഞെടുത്ത പ്രത്യേക റൂട്ടുകളിലേക്കുള്ള വിമാന സര്‍വീസുകള് ആവശ്യാനുസരണം നിലവിലുള്ളതു പോലെ തന്നെ തുടരാം.\nകോവിഡിനെ തുടര്‍ന്ന് മാര്‍ച്ച് 23 മുതലാണ് രാജ്യത്ത് രാജ്യാന്തര വിമാനസര്‍വീസുകള്‍ക്ക് വിലക്ക് ഏര്‍പ്പെടുത്തിയത്. എന്നാല് വന്ദേ ഭാരത് മിഷനു കീഴില് ചില പ്രത്യേക സര്‍വീസുകള് മേയ് മുതല് പ്രവര്‍ത്തിച്ചിരുന്നു. കൂടാതെ ജൂലൈ മുതല് ചില രാജ്യങ്ങളുമായി ഇന്ത്യ എയര് ബബിള് കരാറില് ഏര്‍പ്പെട്ടിരുന്നു.യുഎസ്, യുകെ, യുഎഇ, കെനിയ, ഭൂട്ടാന്, ഫ്രാന്‍സ്, എന്നിങ്ങനെ 18 രാജ്യങ്ങളുമായാണ് ഇന്ത്യ എയര് ബബിള് കരാറില് ഏര്‍പ്പെട്ടത്. ഈ കരാര് പ്രകാരം ഇരു രാജ്യങ്ങളിലെയും എയര്‍ലൈനുകള്‍ക്ക് പ്രത്യേക വിമാനസര്‍വീസുകള് നടത്താം.\nപ്രത്യേക അനുമതിയുള്ള വിമാനങ്ങള്‍ക്കും കാര്‍ഗോ സര്‍വീസുകള്‍ക്കും വിലക്ക് ബാധിക്കില്ലെന്നും വ്യോമയാന കേന്ദ്രം അറിയിച്ചു. രാജ്യത്തെ ആഭ്യന്തര വിമാന സര്‍വീസുകള് രണ്ടു മാസത്തെ വിലക്കിനുശേഷം മേയ് 25ന് പുനരാരംഭിച്ചിരുന്നു\nPreviousരോഗികളുടെ എണ്ണത്തില് മുന്നില്: ‘ക്രിട്ടിക്കല് സോണായി’ തൃശൂര്\nNextസംസ്ഥാനത്തെ പുതിയ 15 സൈബര് പൊലീസ് സ്റ്റേഷനുകളിലും സ്റ്റേഷന് ഹൗസ് ഓഫീസര്‍മാരെ നിയമിച്ചു\nകുനൂര് ഹെലികോപ്ടര് അപകടം ; ക്യാപ്റ്റന് വരുണ് സിംഗ് അന്തരിച്ചു


asom gana parishad has returned to nda ahead of lok sabha polls | തെറ്റിപ്പിരിഞ്ഞ സഖ്യകക്ഷികളെ തിരിച്ച് പിടിച്ച് ബിജെപി; അസം ഗണ പരിഷത് വീണ്ടും എൻഡിഎ മുന്നണിയിൽ - Malayalam Oneindia\n18 min ago പത്മിനി തോമസ് കോണ്‍ഗ്രസിലേക്ക്; മേയര് സ്ഥാനാര്‍ഥിയായേക്കും, സിപിഎമ്മിന്റെ പരിഗണനയില്3പേര്\n38 min ago സ്വര്‍ണക്കടത്ത് കേസ്: എംഎല്‍എക്ക് പങ്കെന്ന് കസ്റ്റംസ് റിപ്പോര്‍ട്ട്; സന്ദീപിന്റെ ഭാര്യയുടെ മൊഴി\nUpdated: Wed, Mar 13, 2019, 12:22 [IST]\nദില്ലി: പൊതുതിരഞ്ഞെടുപ്പ് അടുത്തിരിക്കെ വടക്ക് കിഴക്കൻ സംസ്ഥാനങ്ങളിൽ ബിജെപി നേരിടുന്ന പ്രതിസന്ധികൾക്ക് അയവ് വരുന്നു. പൗരത്വ ബില്ലിനെചൊല്ലി വടക്ക് കിഴക്കൻ സംസ്ഥാനങ്ങളിലെ സഖ്യകക്ഷികൾ കൂട്ടത്തോടെ ബിജെപിക്കെതിരെ രംഗത്ത് വന്നിരുന്നു. എന്നാൽ പൗരത്വ ബില്ലിൽ തട്ടി എൻഡിഎ സഖ്യം വീട്ടു പോയ അസമിലെ സഖ്യകക്ഷിയായ അസം ഗണ പരിഷത് എൻഡിഎ സഖ്യത്തിലേത്ത് തിരിച്ചെത്തി.\nലോക്സഭാ തിരഞ്ഞെടുപ്പിൽ സഖ്യം രൂപികരിക്കാൻ ഇരു പാർട്ടികളും തമ്മിൽ തീരുമാനമായി. രണ്ട് ദിവസത്തിനുള്ളിൽ ഔദ്യോഗിക പ്രഖ്യാപനം ഉണ്ടാകും. ബിജെപി നേതാവ് റാം മാധവും അസം ഗണ പരിഷത് നേതാക്കളും തമ്മിൽ നടത്തിയ മാരത്തോൺ ചർച്ചകൾക്കൊടുവിലാണ് പൊതുതിരഞ്ഞെടുപ്പിൽ ഒന്നിച്ച് നിൽക്കാൻ ഇരു പാർട്ടികളും തീരുമാനിച്ചത്.\nവടക്ക് കിഴക്കൻ സംസ്ഥാനങ്ങളിലെ ആകെയുള്ള 25 സീറ്റുകളിൽ 20 സീറ്റുകളിലെങ്കിലും നേടാനാണ് ബിജെപി ലക്ഷ്യം വയ്ക്കുന്നത്. അസമിൽ മാത്രം 14 ലോക്സഭാ സീറ്റകളാണുള്ളത്. പൗരത്വ ഭേദഗതി ബില്ലിനെതിരെ മേഖലയിൽ കനത്ത പ്രതിഷേധമാണ് ഉയർന്നത്. ഇതോടെയാണ് അസം ഗണ പരിഷത്ത് ബിജെപി സഖ്യം ഉപേക്ഷിച്ച് പുറത്ത് വന്നത്.\nഎജിപി പിന്തുണ പിൻവലിച്ചെങ്കിലും ബിപിഎഫ് പിന്തുണയോടു കൂടി സർക്കാർ അധികാരത്തിൽ തുടരുകയായിരുന്നു. എജിപി കോൺഗ്രസ് പാളയത്തിലേക്കടുക്കുന്നുവെന്ന റിപ്പോർട്ടുകൾ ബിജെപി കേന്ദ്രങ്ങളെ അസ്വസ്ഥമാക്കിയിരുന്നു. എജിപി നേതാക്കൾ മന്ത്രിസഭയിലും വിവിധ സർക്കാർ വകുപ്പുകളിലുമുള്ള പദവികളും ഉപേക്ഷിച്ചിരുന്നു.\nപൊതുതിരഞ്ഞെടുപ്പ് അടുത്തതോടെ എൻഡിഎ സഖ്യത്തിലേക്ക് മടങ്ങി വരാനുള്ള സാധ്യതകൾ അസം ഗണ പരിഷത് തേടുകയായിരുന്നു. സമവായ ചർച്ചകൾക്കൊടുവിൽ ലോക്സഭാ തിരഞ്ഞെടുപ്പിൽ അസം ഗണ പരിഷത്തും ബിജെപിയും ഒന്നിച്ച് മത്സരിക്കുമെന്ന് ബിജെപി നേതാവ് റാം മാധവ് വ്യക്തമാക്കി.\nദേശീയ പൗരത്വ ബില്ലിനെതിരെ ഉയർന്ന പ്രതിഷേധങ്ങളെ ആയുധമാക്കിയാണ് വടക്ക് കിഴക്കൻ സംസ്ഥാനങ്ങളിൽ കോൺഗ്രസ് പ്രചാരണം മുന്നോട്ട് കൊണ്ടുപോകുന്നത്. അധികാരത്തിലെത്തിയാൽ ബില്ല് പിൻവലിക്കുമെന്നാണ് കോൺഗ്രസിന്റെ ഉറപ്പ്. എന്നാൽ അധികാരത്തിലെത്തിയാൽ ബില്ല് വീണ്ടും പാർലമെന്റിൽ കൊണ്ടുവരുമെന്നാണ് ബിജെപി വ്യക്തമാക്കുന്നത്.\nഅഫ്ഗാനിസ്ഥാൻ, ബംഗ്ലാദേശ്, പാകിസ്താൻ എന്നീ രാജ്യങ്ങളിൽ നിന്ന് കുടിയേറിയ ഹിന്ദു, സിഖ്, ബുദ്ധ, ജയിൻ പാഴ്സി. ക്രിസ്ത്യൻ തുടങ്ങിയ ന്യൂനപക്ഷ വിഭാഗങ്ങൾക്ക് ഇന്ത്യയിൽ6വർഷം താമസിച്ചാൽ പൗരത്വം നൽകാൻ വ്യവസ്ഥ ചെയ്യുന്നതാണ് പൗരത്വ ഭേദഗതി ബിൽ. 2014ൽ ബിജെപിയുടെ തിരഞ്ഞെടുപ്പ് വാഗ്ദാനമായിരുന്നു ഇത്. ശക്തമായ പ്രതിഷേധത്തിനിടയിലും ലോക്സഭയിൽ ബിൽ പാസാക്കിയിരുന്നു.\nlok sabha elections 2019 nda asam bjp alliance ലോക്സഭ തിരഞ്ഞെടുപ്പ് 2019 എൻഡിഎ ആസാം ബിജെപി\nasom gana parishad has returned to nda ahead of lok sabha polls.agp left nda two months before over contentious citizenship bill


05/03/2021 09:32:08 am\nദുബായ് ∙ ജീവിതോപാധി നഷ്ടപ്പെട്ടു കടക്കെണിയിലായി, ഒപ്പം ക്ഷണിക്കാത്ത അതിഥിയായി അർബുദവും. അവശനിലയിൽ ദുബായ് കരാമയിൽ കഴിയുന്ന ഭർത്താവിനെ എത്രയും പെട്ടെന്ന് നാട്ടിലെത്തിച്ചു മികച്ച ചികിത്സ ലഭ്യമാക്കിയില്ലെങ്കില് ജീവൻ നഷ്ടമാകുമെന്നു പറഞ്ഞു വിലപിക്കുകയാണ് ഭാര്യ. കോഴിക്കോട് പേരാമ്പ്ര സ്വദേശി വി.എം.ബഷീറാണ് (52) കഴിഞ്ഞ 10 മാസത്തിലേറെയായി അർബുദത്തോട് പൊരുതി, അധികൃതരെയും മനസ്സിൽ കാരുണ്യം വറ്റിയിട്ടില്ലാത്തവരെയും പ്രതീക്ഷയോടെ ഉറ്റു നോക്കുന്നത്.\nകഴിഞ്ഞ 20 വർഷമായി യുഎഇയിലുള്ള ബഷീർ കരാമ മത്സ്യ വിപണിയിൽ റസ്റ്ററന്റ് നടത്തിയാണ് ജീവിതം കെട്ടിപ്പൊക്കിയത്. എന്നാൽ ബിസിനസ് നഷ്ടത്തിലായി. നാലു ലക്ഷം ദിർഹമാണ് നഷ്ടമയത്. അതിൽ വിഷമിച്ചു നിൽക്കാതെ, വീണ്ടും ഒരു റസ്റ്ററന്റ് ആരംഭിച്ചു കരകയറാനായിരുന്നു ശ്രമം. എന്നാൽ അതും വിജയിച്ചില്ല\nഇതിനിടെ, കഴിഞ്ഞ മേയില് കഴുത്തിന്റെ ഇടതുഭാഗത്ത് ഒരു മുഴ പ്രത്യക്ഷപ്പെട്ടു. അതു കാര്യമാക്കാതെ ജീവിക്കാനുള്ള ഓട്ടപ്പാച്ചിൽ തുടർന്നു. റിയൽ എസ്റ്റേറ്റ് കമ്പനികള്‍ക്ക് വേണ്ടി ഫ്ലാറ്റുകളും അപാർട്മെന്റുകളും വിൽപന നടത്തുന്ന ബ്രോക്കറായിട്ടായിരുന്നു വേഷപ്പകർച്ച. എന്നാൽ കോവിഡ്19 ആ സാധ്യതകളിലും വൈറസ് പടർത്തി.\nകഴുത്തിലെ മുഴ വലുതായി വന്ന് വേദന ആരംഭിച്ചപ്പോഴും സാമ്പത്തിക പരാധീനതകൾ അലട്ടിയിരുന്ന ബഷീർ അത് കാര്യമാക്കിയില്ല. അതേസമയം, കഴുത്തിന്റെ വലതു ഭാഗത്തും മുഴ പ്രത്യക്ഷപ്പെട്ടു. 15 ദിവസം മുൻപ് ആദ്യത്തെ മുഴ പഴുത്ത് ചലവും രക്തവും പൊട്ടിയൊലിച്ച് ബോധരഹിതനായ ഇദ്ദേഹത്തെ ദുബായ് റാഷിദ് ആശുപത്രിയിൽ തീവ്രപരിചരണ വിഭാഗത്തിൽ പ്രവേശിപ്പിച്ചു.\nഎത്രയും പെട്ടെന്ന് മുഴ ശസ്ത്രക്രിയയിലൂടെ നീക്കം ചെയ്യണമെന്നും ഇവിടെ ചെലവ് കൂടുതലായതിനാൽ ഉടന് നാട്ടിലേക്ക് കൊണ്ടുപോകുന്നതായിരിക്കും നല്ലതെന്നും ഭാര്യ ജിംഷയെ ഡോക്ടർമാർ അറിയിച്ചു. പക്ഷേ, രണ്ടാമത്തെ റസ്റ്ററന്റ് നഷ്ടമായതോടെ വീസ പുതുക്കാൻ പോലും കൈയിൽ പണമില്ലായിരുന്നു. ഇതുവഴിയുണ്ടായ പിഴ ഒടുക്കാതെ നാട്ടിലേക്കു പോകാൻ സാധിക്കില്ലെന്നതാണു ഇപ്പോഴത്തെ പ്രശ്നങ്ങളിലൊന്ന്. ജോലി ചെയ്തിരുന്ന റിയൽ എസ്റ്റേറ്റ് കമ്പനിക്ക് 21,000 ദിർഹവും, മറ്റൊരാൾക്ക് അമ്പതിനായിരം ദിർഹവും നൽകാനുണ്ട്. രണ്ടു ചെക്ക് കേസുകളും നിലവിലുണ്ട്. ഇൗ പ്രശ്നം പരിഹരിക്കാത്തതും യാത്രയ്ക്ക് തടസ്സമാകുന്നു.\nകഴിഞ്ഞ ഒരാഴ്ചയായി രാത്രികളിൽ വേദനയാൽ പുളയുന്ന ബഷീറിന് ഉറങ്ങാൻ പോലും സാധിക്കുന്നില്ലെന്നു ജിംഷ. രാത്രി ഓരോന്ന് പറഞ്ഞ് കരച്ചിലാണ്. രുചി തോന്നാത്തതിനാൽ ഭക്ഷണവും കഴിക്കുന്നില്ല. ശരീരമാകെ ശോഷിച്ച് പരസഹായമില്ലാതെ ഇരിക്കാൻ പോലും പറ്റാത്ത അവസ്ഥ. കൂടാതെ ശക്തമായ ചുമയും. ഇതൊക്കെ കാണുമ്പോൾ സഹിക്കാനാകുന്നില്ലെന്നും താനും ആകെ തകർന്നിരിക്കുകയാണെന്നു ഇിംഷ പറഞ്ഞു. ജിംഷ പരിസരപ്രദേശങ്ങളിലെ വീടുകളിൽ ജോലിക്ക് പോയാണ് ഉപജീവനമാർഗം കണ്ടെത്തുന്നത്. 15 വയസ്സുള്ള മകൻ നാട്ടിൽ പഠിക്കുന്നു.\nബഷീറിന്റെ രോഗവിവരം സാമൂഹിക പ്രവർത്തകൻ കിരൺ രവീന്ദ്രൻ വഴി ഇന്ത്യൻ കോൺസുലേറ്റിൽ അറിയിച്ചിട്ടുണ്ട്. യുണീക് ഫ്രണ്ട്സ് ഒാഫ് കേരള (യുഎഫ്കെ) പ്രവർത്തകരായ ഷാഫി കാഞ്ഞിരമുക്ക്, റയീസ്, ഷിഹാബ് കുന്നത്ത് എന്നിവരാണു പതിവായി ഭക്ഷണമെത്തിക്കുന്നത്. മറ്റു സഹായങ്ങളുമായി സുഹൃത്ത് താജുദ്ദീനും കൂടെയുണ്ട്. ഫോൺ: +971 52 582 6294 (ജിംഷ)\nഒമാനിൽ തൊഴിൽ, കുടിയേറ്റ നിയമലംഘനം; 27 പ്രവാസികളെ പൊലീസ് പിടികൂടി\nഇഖാമ: വിദേശിക്കുട്ടികൾക്കും വിരലടയാളം നിർബന്ധം\nഅർബുദത്തിന്റെ വേദനയിൽ ദുബായിൽ മലയാളി; സഹായ ഹസ്തം നീട്ടി സമൂഹം


An alternative left ofganisation to AMMA is essential in Malayalam film industry, Resmi Radha Writes | അമ്മയ്ക്ക് ബദൽ ഇരകൾക്കൊപ്പം നില്‍ക്കുന്ന ഒരു ഇടതുസംഘടന... സവർണ-വലതുപക്ഷ അമ്മ ഇങ്ങനെ തന്നെ നിൽക്കട്ടെ - Malayalam Oneindia\nPublished: June 26 2018, 16:24 [IST]\nസഹപ്രവര്‍ത്തകയെ ബാലാല്‍സംഗം ചെയ്ത കേസില് പ്രതി ആയതിനെ തുടര്‍ന്ന് താര സഘടനയായ അമ്മയില് നിന്ന് പുറത്താക്കപ്പെട്ട നടന് ദിലീപിനെ തരികെ എടുക്കാന് സംഘടന തീരുമാനിച്ചിരിക്കുന്നു . പുറത്താക്കാന് ഉണ്ടായ സാഹചര്യത്തില് യാതൊരു മാറ്റവും ഉണ്ടാകാതെ തന്നെയാണ് അമ്മ ഈ തീരുമാനം എടുത്തിരിക്കുന്നത്.\nഅമ്മ എന്ന സംഘടനയുടെ തീരുമാനത്തിൽ ഞാൻ പ്രശ്നങ്ങൾ ഒന്നും കാണുന്നില്ല. എട്ടു വയസുകാരിയെ ബലാൽസംഗം ചെയ്തവർക്ക് വേണ്ടി തെരുവിൽ ഇറങ്ങിയ ആ‍ര്‍എസ്എസ്സുകാരിലും ഞാൻ പ്രശ്നങ്ങൾ ഒന്നും കാണുന്നില്ല. ആത്യന്തികമായി ആ സംഘടനകൾ ഉയർത്തുന്ന നിലപാടും രാഷ്ട്രീയവും ആണത്. ആര്‍എസ്എസ്സുകാർ മതേതരർ ആകണം എന്ന് പറയും പോലെയാണ് അമ്മയിൽ ജനാധിപത്യം വേണം എന്നൊക്കെ പറയുന്നത്.\nആത്യന്തികമായി ആ സംഘടന ഒരു ഫ്യുഡൽ സ്ത്രീവിരുദ്ധ ജനാധിപത്യ വിരുദ്ധ സംഘടനയാണ്. ദിലീപിനെ പുറത്താക്കുക എന്ന അവരുടെ തീരുമാനം തന്നെ ആ സംഘടനയുടെ പൊതു സ്വഭാവത്തിന് ഘടകവിരുദ്ധം ആയിരുന്നു. അതായത് ആര്‍എസ്എസ് ഇഫ്താർ വിരുന്നു നടത്തും പോലെ അത് തന്നെയാണ് . അത്കൊണ്ട് തന്നെ അമ്മയുടെ ഇപ്പോഴത്തെ തീരുമാനം അവരുടെ നിലപാടുമായി യോജിക്കുന്ന ഒന്നാണ് സത്യസന്ധമാണ്.\nമനുഷ്യ പക്ഷവും സ്ത്രീ പക്ഷവും\nഅങ്ങനെ ലോകത്ത് ഏതെങ്കിലും മേഖലയിൽ എല്ലാവരും മനുഷ്യ പക്ഷത്തും സ്ത്രീ പക്ഷത്തും തൊഴിലാളി പക്ഷത്തും ന്യൂനപക്ഷ പക്ഷത്തും ആണെങ്കിൽ ഇവിടെ അമേരിക്കയും സോവിയറ്റ് യൂണിയനും ഉണ്ടാകില്ലായിരുന്നല്ലോ... മഹായുദ്ധങ്ങള് ഉണ്ടാകില്ലായിരുന്നല്ലോ. ഇടതുപക്ഷവും വലതുപക്ഷവും ആവശ്യമില്ലല്ലോ... ആര്‍എസ്എസ്സിനെതിരെ സിപിഎം വേണ്ടല്ലോ.\nഒറ്റ സംഘടന എന്നതിലെ ജനാധിപത്യ വിരുദ്ധത\nഒറ്റ സംഘടന എന്നത് ഏതു മേഖലയില് ആണെങ്കിലും ജനാധിപത്യ വിരുദ്ധത ആണ്. അമ്മ ഒരു സ്ത്രീ /തൊഴിലാളി വിരുദ്ധ സവര്‍ണ്ണ വലതുപക്ഷ സംഘടന ആണ്. കാലങ്ങളായി പല നിലപാടുകളില് കൂടി അവര് അത് തെളിയിച്ചിട്ടും ഉണ്ട് . ആ നിലപാടുകള്‍ക്ക് എല്ലാം തന്നെ ഘടക വിരുദ്ധം ആയിരുന്നു പൊതുസമൂഹത്തെ കബളിപ്പിക്കാന് വേണ്ടി, ബലാല്‍സംഗ കേസില് അറസ്റ്റ് ഉണ്ടായപ്പോള് ദിലീപിനെ പുറത്താക്കാന് എടുത്ത തീരുമാനം. എന്നാല് ആ സവര്‍ണ്ണ വലതുപക്ഷ നിലപാടുമായി യോജിച്ചു പോകുന്നവര് ആണ് സിനിമാ നടീ നടന്മാര് മുഴുവന് എന്ന് കരുതുക വയ്യ. അവരില് ചെറിയ ഒരു വിഭാഗം എങ്കിലും ജനാധ്യപത്യ ബോധമുള്ള സ്ത്രീ പക്ഷത്തു നില്‍ക്കുന്ന മനുഷ്യര് ആയിരിക്കും.\nസവര്‍ണ്ണ, ഫ്യുഡല്, പാര്‍ട്രിയാര്‍ക്കല് ആയ അമ്മ എന്ന സംഘടനയില് നിന്നും പുറത്തുവന്ന് ഇരകള്‍ക്കൊപ്പം നിന്ന് മനുഷ്യപക്ഷത് നിന്ന് സംസാരിക്കുന്ന, സവര്‍ണ്ണ പുരുഷാധിപത്യ ബോധങ്ങള് പേറാത്ത ഒരു സംഘടന രൂപീകരിക്കുക എന്നതാണ് കാലം ഇരകള്‍ക്കൊപ്പം ഐക്യപെടുന്ന നടീ-നടന്മാരോട് ആവശ്യപ്പെടുന്നത്. ഏതെങ്കിലും മേഖലയില് ഒറ്റ സംഘടന എന്നത് ഏക പാര്‍ട്ടി ജനാധിപത്യം പോലെ അശ്ലീലമാണ്. അത് സിനിമാ നടിമാരായ കുറച്ചു സ്ത്രീകളുടെ മാത്രം ഉത്തരവാദിത്വം അല്ല താനും . ജനാധിപത്യത്തില് വിശ്വസിക്കുന്ന സ്ത്രീ സമത്വം അംഗീകരിക്കുന്ന പുരുഷന്മാരുടെ കൂടി ഉത്തരവാദിത്വമാണ്.\nരൂപീകരിക്കപ്പെട്ടപ്പോള് തന്നെ വിജയിച്ചു കഴിഞ്ഞ സംഘടന ആണ് സിനിമയിലെ സ്ത്രീകളുടെ കൂട്ടായ്മ (ഡബ്ല്യുസിസി). ശൈശവ ദശയില് ഉള്ള ഒരു സംഘടനയില് നിന്നും അപ്രതീക്ഷിതമായ പക്വതയും നിലപാടുകളിലെ കൃത്യതയും കൊണ്ട് അവര് തങ്ങളുടെ പക്ഷം ശരിയായി തന്നെ അവതരിപ്പിക്കുന്നതില് കഴിഞ്ഞ ഒരു വര്‍ഷക്കാലം വിജയിച്ചു തന്നെ നില്‍ക്കുന്നുണ്ട് .അമ്മ പോലുള്ള സവര്‍ണ്ണ സ്ത്രീവിരുദ്ധ സംഘടനകള് അരങ്ങു വാഴുന്ന സിനിമാ ലോകവും അതിലെ മാടമ്പിമാരും ഓരോ സമയത്തും വനിതാ കൂട്ടായ്മയോടും അതിന്‍റെ നിലപാടുകളോടും പുലര്‍ത്തുന്ന അസഹിഷ്ണുതയും ആ സംഘടനയെ തന്നെ തള്ളിപ്പറയാന് കാണിക്കുന്ന വ്യഗ്രതയും മാത്രം ശ്രദ്ധിച്ചാല് അതൊരു വിജയമാണ് എന്ന് നിസ്സംശയം പറയാന് കഴിയും.\nഅവര് ചോദ്യം ചെയ്യപ്പെടും\nഎന്നാല് എല്ലാക്കാലവും സ്ത്രീകളുടെ പ്രശ്നങ്ങള് സംസാരിക്കുകയും അതിനെ പൊതുസമൂഹത്തില് ചര്‍ച്ചയ്ക്കു വയ്ക്കുകയും പരിഹാരം തേടുകയും ചെയ്യേണ്ടത് ഇതിലെ കുറച്ചു സ്ത്രീകളുടെ മാത്രം ഉത്തരവാദിത്വം ആണെന്ന് കരുതി സൗകര്യ പൂര്‍വ്വം മൗനം നടിക്കുന്ന നടന്മാരുടെ നിലപാടുകളിലെ സത്യസന്ധത ചോദ്യം ചെയ്യപ്പെടും.എന്തുകൊണ്ടാണ് ഇവരില് ഒരാള്‍ക്കുപോലും അമ്മയില് നിന്നും പുറത്തുവരണം, തങ്ങളുടെ നിലപാടുകള് ഉയര്‍ത്തിപ്പിടിക്കുന്ന ഇരകള്‍ക്കൊപ്പം ഐക്യപ്പെടുന്ന ഒരു സംഘടന വേണം എന്ന തോന്നല് ഈ നിമിഷം വരെ ഉണ്ടാകാത്തത്.\nകല, കലയ്ക്കുവേണ്ടി മാത്രമാണോ സമൂഹത്തിനു കൂടി വേണ്ടിയാണോ എന്ന ചര്‍ച്ചയൊക്കെ നാല് പതിറ്റാണ്ട് മുന്‍പേ കേരളം നടത്തിയതാണ് . കലാകാരന് സമൂഹത്തോട് ബാധ്യതകളും ഉത്തരവാദിത്വങ്ങളും നിറവേറ്റാന് ഉണ്ട് . അവന് സമൂഹം നല്‍കുന്ന പ്രിവിലെജുകള് കൈപ്പറ്റുന്നുണ്ട് . പണക്കൊഴുപ്പിന്റെ പുരുഷബോധത്തില് നിന്നുകൊണ്ട് തങ്ങള് കൂടി അംഗമായ ഒരു സംഘടന കേരള സമൂഹത്തെ അപ്പാടെ വെല്ലുവിളിക്കുമ്പോള് അതിനെതിരെ പ്രതികരിക്കാനും പ്രതിഷേധിക്കാനും കൂടിയുള്ള ഉത്തരവാദിത്വം ഈ കലാകാരന്മാര്‍ക്കുണ്ട്.\nവേട്ടക്കാരനൊപ്പം ഐക്യപ്പെടുന്ന ജനപ്രതിനിധികളും\nഇവരില് ചിലര് ജനപ്രതിനിധികള് കൂടിയാണ് അതും ഇടതുപക്ഷ രാഷ്ട്രീയം മുന്നോട്ടുവച്ചു ജനവിധി തേടിയവര് ആണ് എന്നത് അത്യന്തം ദൗര്‍ഭാഗ്യകരം ആണ്. മുന്‍കാല നിലപടുകളില് ഇതേ ജനപ്രതിനിധികള് തന്നെ തങ്ങളുടെ രാഷ്ട്രീയത്തിന് പ്രതിലോമകമായ നിലപാടുകള് കൊണ്ട് വേട്ടക്കാരനൊപ്പം ഐക്യ പ്പെടുകയും ചെയ്തിട്ടുള്ളവര് ആണ്. അവരെ ആ വഴിയില് നിന്നും വഴിമാറ്റി നടത്തേണ്ട ഉത്തരവാദിത്വം അവര് പ്രവര്‍ത്തിക്കുന്ന രാഷ്ട്രീയ സംഘടനകള്‍ക്കും ഉണ്ട്.\nഅമ്മ എന്ന വലതുപക്ഷ സവര്‍ണ്ണ സംഘടന ഇങ്ങനെ തന്നെ നിലനില്‍ക്കുകയും എതിര്‍ഭാഗത്ത് ഇരകള്‍ക്കൊപ്പം നില്‍ക്കുന്ന ഒരു ഇടതുപക്ഷ സംഘടന രൂപീകരിക്കപ്പെടുകയും ചെയ്യേണ്ടത് കാലത്തിന്‍റെ ആവശ്യമാണ്.\nreshmi r nair amma dileep actress women in cinema collective wcc column രശ്മി ആര് നായര് അമ്മ ദിലീപ് നടി വിമണ് ഇന് സിനിമ കളക്ടീവ് ഡബ്ല്യുസിസി കോളം\nAn alternative left ofganisation to AMMA is essential in Malayalam film industry, Resmi Radha Writes.


2.26 ലക്ഷം രൂപ വിലക്കിഴിവില് ഒരു കാര്! | Tesla model y price cut\n2.26 ലക്ഷം രൂപ വിലക്കിഴിവില് ഒരു കാര്!\nMumbai, First Published 16, Jul 2020, 2:10 PM\nഏകദേശം 2.26 ലക്ഷം ഇന്ത്യന് രൂപയോളം വിലക്കിഴിവില് ഈ മോഡല് ലഭ്യമാകും\nഇലക്ട്രിക്ക് വാഹന നിർമാതാക്കളായ ടെസ്‌ലയുടെ ഇടത്തരം വൈദ്യുത എസ്‌യുവി ആയ മോഡൽ വൈയുടെ വില കുറച്ചു. 3,000 ഡോളറിന്റെ ഇളവാണു ഈ വാഹനത്തിന് ടെസ്‌ല കിഴിവായി നൽകുന്നത്. ഏകദേശം 2.26 ലക്ഷം ഇന്ത്യന് രൂപയോളം വരും ഇത്.\nടെസ്‌ല അവതരിപ്പിക്കുന്ന മോഡൽ വൈയുടെ പുതുക്കിയ വില കമ്പനി വെബ്സൈറ്റ് പ്രകാരം 49,990 ഡോളർ ആണ്. ഇത് ഏകദേശം 37.59 ലക്ഷം രൂപയോളം വരും. ദീർഘ ദൂര സഞ്ചാര ശേഷിയുള്ള, പ്രകടനക്ഷമതയേറിയ വാഹനമാണ് ടെസ്‍ല മോഡല് വൈ.\nമോഡൽ വൈ വിപണിയിൽ ലാഭകരമായി മാറിയതായി ഏപ്രിലിൽ ടെസ്ല പറഞ്ഞിരുന്നു. ഏതെങ്കിലും ഒരു മോഡൽ കമ്പനി ചരിത്രത്തിൽതന്നെ സാമ്പത്തിക വർഷത്തിന്റെ ഒന്നാം ത്രൈമാസത്തിൽ തന്നെ ലാഭകരമായി മാറുന്ന ആദ്യ സംഭവവുമാണിതെന്ന് ടെസ്‌ല വിശദീകരിച്ചിരുന്നു.\n96,050 വാഹനങ്ങൾ തുടർന്നുള്ള മൂന്നു മാസത്തിനിടെ വിറ്റെന്നും ഇതിൽ 80,050 എണ്ണം മോഡൽ വൈയും മോഡൽ 3യുമായിരുന്നുയെന്നും കണക്കുകൾ സൂചിപ്പിക്കുന്നു. 2019 മാർച്ച് 14നാണ് മോഡൽ വൈയെ ടെസ്‍ല അവതരിപ്പിച്ചത്. യൂറോപ്പിലെ വിവിധ നിർമാതാക്കൾ വൈദ്യുത മോഡലുകൾ പുറത്തിറക്കിയതോടെ ശക്തമായ മത്സരമാണ് ‘മോഡൽ വൈ’ നേരിട്ടത് എന്നാണ് റിപ്പോര്‍ട്ടുകള്.\nLast Updated 16, Jul 2020, 2:10 PM\nTesla model y price cut\nടെസ്‍ല മോഡല് വൈ


ന്യൂ ഡൽഹിയിലെ അതീവ സുരക്ഷാ മേഖലയിൽ നിന്നും ജാസിനെ കാണാതായി-Dalmatian Jazz missing from President's Estate\nരാഷ്ട്രപതി ഭവനിലെ പ്രസ് സെക്രട്ടറിയായ വേണുരാജാമണിയുടെ വസതിയായ പ്രസിഡന്റസ് എസ്റ്റേറ്റ് ആറിൽ നിന്നാണ് കാണാതായത്.\nന്യൂഡൽഹിയിലെ അതീവ സുരക്ഷാമേഖലയായ പ്രസിഡന്റസ് എസ്റ്റേറ്റിൽ നിന്നും അന്തേവാസിയായ ജാസിനെ കാണാതായി. ഇവിടുത്തെ മറ്റ് താമസക്കാർ യാത്രയിലയിരുന്നപ്പോഴാണ് ജാസ് അപ്രത്യക്ഷമായത്.\nതൽക്കൊത്തോറ റോഡും ഗുരുദ്വാര രഖബ്‌ഗഞ്ച് റോഡും ചേരുന്നിടത്താണ് ജാസ് താമസിച്ചിരുന്ന6(ആറ് ) പ്രസിഡന്റസ് എസ്റ്റേറ്റ്.\nരാഷ്ട്രപതി പ്രണബ് മുഖർജിയുടെ പ്രസ്സ് സെക്രട്ടറിയായ വേണു രാജാമണിയുടെ വീട്ടിലെ വളർത്തുനായാണ് ജാസ്.\nവെളളയുംബ്രൗണും നിറമുളള കണ്ണുകളാണ് ജാസിന്റേത്. കാണാതാകുമ്പോൾ ചുവന്ന കോളർ ധരിച്ചിട്ടുണ്ടായിരുന്നു. ഡാൽമേഷ്യൻ ഇനത്തിൽപ്പെട്ട ജാസിനെ കണ്ടെത്തുന്നവർ മകൻ കാർത്തിക് വേണുവിനെ 91 96505 60472 അറിയക്കണമെന്നും സോഷ്യൽമീഡിയയിൽ വേണു രാജാമണി അഭ്യർത്ഥിച്ചിട്ടുണ്ട്.\nഐ എഫ് എസ് ഉദ്യോഗസ്ഥനായ വേണു ഹോങ്കോങ്ങ്, ബെയ്‌ജിങ്, ജനീവ, ദുബൈ തുടങ്ങി വിവിധ രാജ്യങ്ങളിൽ സേവനമനുഷ്ഠിച്ചിട്ടുണ്ട്. പ്രണബ് മുഖർജി പ്രസിഡന്റായപ്പോൾ വേണു അദ്ദേഹത്തിന്റെ പ്രസ്സ് സെക്രട്ടറിയായി ചുമതലേയറ്റത്. ഇതിന് മുമ്പ് പ്രണബ് മുഖർജി ധനമന്ത്രിയായിരിക്കേയും അദ്ദേഹത്തോടൊപ്പം ജോലി ചെയ്തിരുന്നു. ധനമന്ത്രാലയത്തിൽ മൾട്ടിലാറ്ററൽ ഇൻസ്റ്റിറ്റ്യൂഷൺസ് ഡിവിഷന്റെ മേധാവിയായിരുന്നു.\nഐ എഫ് എസ്സിൽ ചേരുന്നതിന് മുമ്പ് ഇന്ത്യൻ എക്‌സ്‌പ്രസിലെ കൊച്ചി എഡിഷനിൽ മാധ്യമപ്രവർത്തകനായിരുന്നു. തിരുവനന്തപുരം സ്വദേശിയായ വേണു പ്രമുഖ അഭിഭാഷകനും സാംസ്കാരിക, രാഷ്ട്രീയപ്രവർത്തകനുമായിരുന്ന കെ എസ്. രാജമണിയുടെ മകനാണ്.


നെയ്യാറ്റിൻകരയിലെ ആത്മഹത്യ ബാങ്ക് ബാധ്യതയല്ല, കുടുംബ പ്രശ്‌നം; നിർണായകമായി ആത്മഹത്യ കുറിപ്പ്..!! – Online Malayali\nഇന്നലെയാണ് നാടിനെ ഞെട്ടിച്ച സ്വയം തീകൊളുത്തിയുള്ള ആത്മഹത്യ നെയ്യാറ്റിൻകരയിൽ അരങ്ങേറിയത്. തീ കൊളുത്തിയ അമ്മ ലേഖയും മകൾ വൈഷ്ണവിയും മരിച്ചിരുന്നു.\nപതിനഞ്ച് വർഷങ്ങൾക്ക് മുമ്പ് കാനറാ ബാങ്കിൽ നിന്നും അഞ്ച് ലക്ഷം രൂപ കടം എടുക്കുകയും തുടർന്ന് നാൾ ഇതുവരെ 8 ലക്ഷം രൂപ തിരിച്ചടക്കുകയും ചെയ്തു. എന്നാൽ, ഇനിയും നാല് ലക്ഷം രൂപ കൂടി അടക്കാൻ ഉണ്ട് എന്നാണ് ബാങ്ക് അധികൃതർ അറിച്ചത്, ഇന്നലെ ജപ്തി നടപടികൾ നടത്തും എന്ന് പറഞ്ഞപ്പോൾ ആണ് ആത്മഹത്യ നടത്തിയത് എന്നുമാണ് ഇന്നലെ ലേഖയുടെ ഭർത്താവ് ചന്ദ്രൻ വെളിപ്പെടുത്തിയത്.\nഎന്നാൽ, ഇന്നലെ സംഭവം നടന്ന മുറി പോലീസ് സീൽ ചെയ്യുകയും ഇന്ന് ഫോറൻസിക് വിദഗ്‌ധർ നടത്തിയ പരിശോധനയിൽ ആണ് തീ കൊളുത്തിയ മുറിയുടെ ചുവരിൽ ആത്മഹത്യ കുറിച്ച് ഒട്ടിച്ച നിലയിൽ കണ്ടെത്തിയത്. ഇതിൽ കറുത്ത കരി കൊണ്ട് ഭർത്താവ് ചന്ദ്രൻ, ചന്ദ്രന്റെ അമ്മ, രണ്ട് സഹോദരിമാർ എന്നിവരെയും പേര് വിവരങ്ങൾ എഴുതിയിട്ടുണ്ട്.\nചന്ദ്രനെയും അമ്മെയും പോലീസ് രാവിലെ തന്നെ കസ്റ്റഡിയിൽ എടുക്കുകയും ചെയ്തിട്ടുണ്ട്, അവരെ വിശദമായ ചോദ്യം ചെയ്യലിനായി പോലീസ് സ്റ്റേഷനിലേക്ക് കൊണ്ടുപോയി. കുടുംബ പ്രശ്നങ്ങളും ഇത്തരത്തിൽ ഉള്ള ഒരു തീരുമാനത്തിലേക്ക് ഇവരെ എത്തിക്കാൻ കാരണം ആയി എന്നാണ് പോലീസ് കരുതുന്നത്. ഈ മരണത്തിന് പിന്നിൽ ചന്ദ്രന്റെയും സഹോദരിമാരുടെയും ഇടപെടൽ ഉണ്ടായോ എന്നും അന്വേഷിക്കുന്നുണ്ട്. ഇന്നലെ ചന്ദ്രനെ പോലീസ് ചോദ്യം ചെയ്തപ്പോൾ കുടുംബത്തിൽ ചില പ്രശ്നങ്ങൾ ഉണ്ട് എന്നുള്ള സൂചന ലഭിച്ചിരുന്നു. അതിനെ തുടർന്നാണ് പോലീസ്, ഇന്ന് രാവിലെ തുടർ അന്വേഷണം നടത്തിയത്.\nറെക്കോർഡ് തുകക്ക് ലൂസിഫർ സ്വന്തമാക്കി ആമസോൺ; റിലീസ് ചെയ്ത് അമ്പതാം നാൾ മുതൽ കാണാം..!!\nവൈഷ്ണവി കൊതിച്ചത് ഡോക്ടറാവാൻ, നീറ്റ് പരീക്ഷയുടെ ഫലം കാത്തിരിക്കെ അഗ്നിഗോളമായി…


farmers protest jandar mandir | ജന്തർ മന്ദിറിൽ പ്രതിഷേധം നടത്താൻ കർഷകർക്ക് അനുമതി നൽകി ഡൽഹി സർക്കാർ; പൊലീസ് മുൻകരുതൽ നടപടികൾ സ്വീകരിക്കും - MarunadanMalayalee.com\nജന്തർ മന്ദിറിൽ പ്രതിഷേധം നടത്താൻ കർഷകർക്ക് അനുമതി നൽകി ഡൽഹി സർക്കാർ; പൊലീസ് മുൻകരുതൽ നടപടികൾ സ്വീകരിക്കും\nJuly 21, 202109:47 PM IST Permalink\nന്യൂഡൽഹി: ജന്തർമന്ദിറിൽ പ്രതിഷേധം നടത്താൻ കർഷകർക്ക് അനുമതി നൽകി ഡൽഹി സർക്കാർ. പാർലമെന്റിന്റെ മൺസൂൺ സമ്മേളനം അവസാനിക്കുന്ന ദിവസം വരെ കർഷക പാർലമെന്റ് നടക്കും. വൈകീട്ട് അഞ്ച് മണിയോടെ കർഷകർ പിരിഞ്ഞു പോകുന്ന രീതിയിൽ പരിപാടി നടത്താനാണ് അനുമതി.\nകോവിഡ് മാനദണ്ഡങ്ങൾ പാലിച്ചായിരിക്കും സംയുക്ത കിസാൻ മോർച്ചയുടെ ആഭിമുഖ്യത്തിൽ കർഷക പാർലമെന്റ് സംഘടിപ്പിക്കുക. കർഷകരുടെ പ്രതിഷേധത്തിന് പൊലീസും അനുവാദം നൽകിയിരുന്നു. ജനുവരി 26-ന് സംഭവിച്ചതുപോലെ പ്രതിഷേധങ്ങൾ കൈവിട്ടുപോകാതിരിക്കാനായി പൊലീസ് മുൻകരുതൽ നടപടികൾ സ്വീകരിക്കും.\nഡൽഹി പൊലീസിനേയും കേന്ദ്ര സേനയേയുമാണ് സുരക്ഷയ്ക്കായി നിയോഗിച്ചിട്ടുള്ളത്. കോവിഡ് പശ്ചാത്തലത്തിൽ ഏർപ്പെടുത്തിയ നിയന്ത്രണങ്ങളിൽ ഡൽഹി സർക്കാർ ചില മാറ്റങ്ങൾ വരുത്തിയിട്ടുണ്ട്.\nസമരത്തിന്റെ ഭാഗമായി സിങ്കു ബോർഡറിൽ നിന്നും 200 അംഗങ്ങളെ ഉൾപ്പെടുത്തി എല്ലാ ദിവസവും പാർലമെന്റിലേക്ക് മാർച്ച് നടത്താനാണ് കർഷക സംഘങ്ങളുടെ തീരുമാനം. അക്രമസംഭവങ്ങൾ ഒഴിവാക്കാൻ കനത്ത പൊലീസ് സംരക്ഷണയിലായിരിക്കും മാർച്ച് നടത്തുക.\nനാളെ സംയുക്ത കിസാൻ മോർച്ചയുടെ ആസ്ഥാനത്ത് നിന്നും നാല് ബസ്സുകളിലായാണ് കർഷകർ പാർലമെന്റിലേക്ക് പോവുക. കർഷക സമരത്തിൽ പങ്കെടുക്കുന്നവർക്ക് തിരിച്ചറിയൽ രേഖകൾ നൽകുമെന്നും പൊലീസ് തടഞ്ഞാൽ സ്വയം അറസ്റ്റ് വരിക്കുമെന്നും കർഷകർ പറഞ്ഞു.\nകർഷകരുടെ രണ്ട് സംഘം കേരളത്തിൽ നിന്നും സമരത്തിൽ പങ്കെടുക്കാനായി ഡൽഹിയിലേക്ക് തിരിച്ചിട്ടുണ്ട്. കർണാടക തമിഴ്‌നാട് ഉൾപ്പടെയുള്ള വിവിധ സംസ്ഥാനങ്ങളിൽ നിന്നും കർഷകർ ഡൽഹിയിലെത്തുമെന്നും സംയുക്ത കിസാൻ മോർച്ച അറിയിച്ചു.\nകർഷകർക്ക് ഡൽഹി കടക്കാൻ അനുമതി\nകാരിരുമ്പ് കോട്ടകളെ തച്ചുതകർത്ത് കർഷകർ\nമമത ബാനർജി അസഹിഷ്ണുതയുടെ പര്യായമായി മാറിയെന്ന് ജെ.പി നഡ്ഡ


തെയ്യത്തെ കൺകുളിർക്കെ കണ്ട ജീവിതയാത്രാനുഭവം •Tech Travel Eat\nകണ്ണൂരിലെ തെയ്യങ്ങളോട് ജീവിത കഥ പറയുമ്പോൾ കാലിൽ ചിലമ്പ് ഇട്ട ദൈവങ്ങൾ നൽക്കുന്ന സ്നേഹവും , അനുഗ്രഹവും വാക്കുകൾക്കും വർണ്ണനാതീതം. നൃത്തം ചെയ്യുന്ന ദേവതാസങ്കല്പമാണ് തെയ്യം. തെയ്യത്തിന്റെ നർത്തനം തെയ്യാട്ടം എന്നും തെയ്യത്തിന്റെ വേഷം തെയ്യക്കോലം എന്നും അറിയപ്പെടുന്നു. ദേവാരാധന നിറഞ്ഞ തെയ്യം കലയിൽ മന്ത്രപരമായ അനുഷ്ഠാനം, തന്ത്രപരമായ അനുഷ്ഠാനം, കർമ്മപരമായ അനുഷ്ഠാനം, വ്രതപരമായ അനുഷ്ഠാനം എന്നിവ ഇടകലർന്നു കാണുന്നു. പ്രധാനമായും അമ്മ ദൈവങ്ങൾ ആണ് തെയ്യങ്ങൾ (ഉദാ: മുച്ചിലോട്ട് ഭഗവതി) കൂടാതെ വീരന്മാരെയും തെയ്യങ്ങൾ ആയി ആരാധിക്കുന്നു (ഉദ:കതിവന്നൂർ വീരൻ) ഏതാണ്ട് അഞ്ഞൂറോളം തെയ്യങ്ങൾ ഉണ്ടെന്നാണു പറയപ്പെടുന്നത്. എങ്കിലും നൂറ്റിരുപതോളം തെയ്യങ്ങളാണ് സാധാരണമായിട്ടുള്ളത്.\nകാലിൽ ചിലമ്പിട്ട കണ്ണൂരിലെ ദൈവങ്ങളെ എന്റെ മനസ്സിലെ അമ്പലമില്ലാത്ത ശ്രീകോവലിൽ ഞാൻ അറിയാതെ പ്രതിഷ്ഠിച്ചു. കണ്ണൂരിലെ ഓരോ കാവുകളും ഒരു പാട് ഓർമ്മകൾ സമ്മാനിക്കുണ്ട് അതുപോലെ കാവുകളും , തെയ്യവും എന്നും മനസ്സിൽ ഒരു വിശ്വാസമായി നിലനിൽക്കും. “യാത്ര അറിയും തോറും അകലം കൂടുന്ന മഹാ സാഗരം അലഞ്ഞിട്ട് ഉണ്ട് അതും തേടി മൂന്ന് വർഷക്കാലമായി, ഏതൊരു സഞ്ചാരിയുടെയും യാത്രകളുടെ ഓർമ്മകൾക്ക് സ്വർണ്ണത്തിനെക്കാൾ വിലയായിരിക്കും .”\nഓരോ യാത്രകളും ഓരോ അനുഭവങ്ങളാണ് , ജീവിതം യാത്രയിൽ മുഴക്കുമ്പോൾ നെഞ്ചോട് ചേർന്നന്റെ കൈകളെ വിടാതെ നീ മുറികെ പിടിക്കുമെങ്കിൽ യാത്രകളുടെ നിഴലായി ഞാൻ ഉണ്ടാകും ഈ മണ്ണോട് ചേരും വരെ. ഒറ്റക്കായെന്ന് തോന്നിയാൽ പ്രണയിച്ച് തുടങ്ങും ഈ പ്രകൃതിയെ. കാത്തിരുന്ന് ഒരു നൂറ് ജന്മം തീർക്കേണ്ടി വന്നാലും എന്റെ അമ്മയ്ക്കും, യാത്രകൾക്കും പകരം മറ്റാർക്കും സ്ഥാനമില്ല.\nമരിച്ചു കഴിഞ്ഞാൽ സ്വർഗ്ഗം കിട്ടുമെന്ന് പലരും പറഞ്ഞ് നമ്മൾ കേട്ടിട്ടിലേ പക്ഷേ നമ്മൾ ഒന്ന് ചിന്തിച്ച് നോക്കിയാൽ മനിസാലാക്കും , നമ്മുടെ ഈ ഭൂമി തന്നെയാണ് സ്വർഗ്ഗം ഇവിടെ ജീവിക്കാൻ ആയുസ്സ് കിട്ടിയതാണ് ഏറ്റവും വലിയ ഭാഗ്യം. യാത്രകൾക്ക് അറിയില്ലലോ ഞാൻ യാത്രകളെ അത്ര മാത്രം സ്നേഹിക്കുന്നുണ്ടെന്ന്. കണ്ട കിനാവിലെ കാണാ കാഴ്ചകൾ\nഇതാ എന്റെ പ്രിയപ്പെട്ട സ്നേഹിതരുടെ മുന്നിലേക്ക് വ്യത്യസ്തയാർന്ന ഒരു യാത്ര വിവരണം. സ്വപ്നങ്ങളെ സഞ്ചിയിലാക്കി നഗരം വിട്ട് ഗ്രാമങ്ങളിലേക്കും അവിടുത്തെ മനോഹരമായ യാത്രകളിലേക്കും പോകാം. എന്റെ ഗ്രാമം പച്ച പുതച്ച പാടങ്ങൾ സ്നേഹം നിറഞ്ഞ നാട് എന്റെ നാട് കണ്ണൂർ. ദൈവത്തിന്റെ മണ്ണിലേക്ക് വിരുന്നെത്തിയ അതിഥി ഞാൻ ഒരു നാടിന്റെ ദൃശ്യാവിശ്ക്കാരമായ തെയ്യത്തെ കൺ കുളിർക്കേ കാണാൻ.\nജീവിതം പോലെ തന്നെ ചില കലകളും അനന്ത സാഗരമാണ്. നിമിഷ നേരം കൊണ്ട് നമ്മുടെയെല്ലാം മനസ്സിനെയും ശരീരത്തിനെയും ചലനം കൊണ്ട് വിസ്മരിപ്പിക്കുന്ന ദൈവത്തിന്റെ മാന്ത്രിക വിദ്യയാണ് തെയ്യം. മൂന്ന് വർഷത്തെ എന്റെ ജീവിതത്തിലെ ഏറ്റവും വലിയ ആഗ്രഹമായിരുന്നു തെയ്യം കാണണം എന്നത്. ആഗ്രഹങ്ങൾക്ക് പിന്നാലെ മനസ്സിന് പറന്ന് പോകാൻ കഴിയും പക്ഷേ നേർ കാഴ്ച നല്ക്കുന്ന മനോഹാരിത അത് ഒന്ന് വെറെ തന്നെ. ശ്രീ എ പി ജെ അബ്ദുൾ സലാം സർ പറഞ്ഞതു പോലെ “നിങ്ങളുടെ സ്വപ്നം സഫലമാക്കുന്നതിന് മുമ്പ് നിങ്ങൾക്ക് സ്വപ്നമുണ്ടായിരിക്കണം”.\nഎന്റെ ജീവൻ ഈ യാത്രകളാണ് യാത്രകളാണ് എന്നെ ജീവിപ്പിക്കുന്നതും. ഒരു പാട് തവണ എഴുത്തുകളിലൂടെ കണ്ണൂരിലെ പ്രകൃതി മനോഹരമായ കണ്ട് കാഴ്ചകൾ എഴുതാൻ ശ്രമിക്കുമ്പോഴും, സ്നേഹ സമ്പന്നരുടെ നാട് തന്നെയാണ് കണ്ണൂർ എന്ന് ഈ നിമിഷം ഞാൻ എടുത്തു പറയുന്നു. കാരണം തെയ്യത്തിനെ നെഞ്ചോട് ചേർത്ത് പിടിക്കുന്ന നാട് എന്റെ നാട് കണ്ണൂർ.\nപ്രിയപ്പെട്ട സുഹ്യത്തായ കണ്ണൂരുക്കാരൻ Jithin Nambiar Kirath ഈ വർഷം തെയ്യം കാണാൻ കണ്ണൂരിലേക്ക് ക്ഷണിച്ചത്. അങ്ങനെ കഴിഞ്ഞ ജനുവരി 29 തീയതി കെല്ലം റെയിൽവേ സ്റ്റേഷനിൽ നിന്ന് കണ്ണൂരിലേക്ക് തെയ്യം കാണാൻ യാത്ര ആരംഭിച്ചു. ജിതിന്റെ നാട് ശ്രീകണ്ഠപുരം, കുറുമാത്തൂരാണ് അവിടെ ആശാരി കോട്ടം കുറുമാത്തൂർ കാവിൽ ബാലി തെയ്യവും, പട്ടുവം നീലങ്കോൽ ശ്രീ വയനാട്ട് കുലവൻ ക്ഷേത്രത്തിൽ കണ്ടനാർ കേളൻ തെയ്യവും ആണ് ഞാൻ കണ്ടത്.\nബാലി തെയ്യത്തിന്റെ വെള്ളാട്ടം – തെയ്യത്തിന്റെ ചെറിയ രൂപമാണ് വെള്ളാട്ടം അതായത് തെയ്യത്തിന്റെ ബാല്യവേഷം. എങ്കിലും എല്ലാ തെയ്യങ്ങൾക്കും വെള്ളാട്ടമില്ല. ചില തെയ്യങ്ങൾക്ക് തോറ്റം, വെള്ളാട്ടം, തെയ്യം എന്നിങ്ങനെയും മറ്റു ചിലത് തോറ്റം, തെയ്യം എന്നിങ്ങനെയുമായിരിക്കും. അപൂർ‌വ്വം ചില തെയ്യങ്ങൾക്കു മാത്രമേ തോറ്റം, വെള്ളാട്ടം ,തെയ്യം എന്നീ മൂന്ന് അംശങ്ങൾ കാണുകയുള്ളു.\nരാവിലെ ശ്രീ പറശ്ശിനിക്കടവ് ശ്രീ_മുത്തപ്പൻ ക്ഷേത്ര സന്നിദ്ധിയിലേക്കായിരുന്നു ഞങ്ങളുടെ യാത്ര. തേടിയെത്തുന്നവരുടെ മനസ്സും ഒപ്പം വയറും നിറയ്ക്കുന്ന അപൂർവ്വ ദേവസ്ഥാനങ്ങളിലൊന്ന്. ജാതിയുടെയോ , മതത്തിന്റെയോ വർണ്ണത്തിന്‍റെയോ ഒന്നും മാറ്റി നിർത്തലുകളോ അവഗണനകളോ ഒന്നുമില്ലാതെ ഏതു പാതി രാത്രിയിലും ആർക്കും കയറിച്ചെല്ലുവാൻ കഴിയുന്ന സന്നിധി. മലബാറുകാരുടെ ശക്തിയും കൈത്താങ്ങുമായ പറശ്ശിനി മുത്തപ്പൻ ഒരു വിശ്വാസം എന്നതിലുപരി ഒരഭയസ്ഥാനമാണ്.\nബാലി തെയ്യം – വിശ്വ വിശ്രുതമായ രാമായണ കഥയിലെ ശ്രീരാമ ഭക്തനായ ബാലി തന്നെയാണ്. സുഗ്രീവ സഹോദരനായ ബാലി രാമ ബാണമേറ്റ് വീരമൃത്യു വരിച്ചപ്പോൾ ആ ധീരനെ ആരാധ്യ പദവിയിലേക്ക് ഉയർത്തിയതാണ് ശ്രീരാമദേവൻ. ദൈവക്കരുവായി,തെയ്യമായി , ശ്രീ ബാലി ഭക്‌തരെ അനുഗ്രഹിക്കാന് കാവുകളില് ഉറഞ്ഞാടുകയാണ്. ഇന്ന് എന്റെ മനുഷ്യായുസ്സിലെ പ്രധാനപ്പെട്ട ദിവസമായിരുന്നു .\n“ദുഃഖങ്ങൾ ഒരു പാട് ഉണ്ട് തമ്പുരാനെ, പക്ഷേ നിരാശ ഇല്ലെനിക്ക്. തമ്പുരാൻ തന്ന അനുഗ്രഹത്തോളം വരില്ലലോ അതൊന്നും.” അനുഗ്രഹം എനിക്കും കിട്ടി ആശാരി കോട്ടം കുറുമാത്തൂർ കാവിൽ നിന്നും. മനുഷ്യയുസ്സിലെ ഈ നിമിഷം ഒരിക്കലും മറക്കാനാവാത്ത നിമിഷം. വെയിലേറ്റ് വാടിയ കാവിലെ തെയ്യവും ഞാനും കൊതിച്ചത് ഒരു കൈ കുമ്പിൾ ദാഹജലം മാത്രമാണ്.\nഭഗവതി_തെയ്യം – കനൽ കൊണ്ട് കണ്ണെഴുതി, രുദ്ര ഭാവങ്ങളുടെ മുഖ ചാന്ത് പൂശി, ചുട്ട് പൊള്ളുന്ന വേനൽ ചൂടിൽ ദൈവം ഭൂമിയിലേക്ക് ഇറങ്ങി. ശാന്തിയുടെയും, സമാധാനത്തിന്റെയും, ഐശ്വര്യത്തിന്റെയും പ്രതീകമാക്കാൻ കാവുകളിൽ ഭഗവതി തെയ്യം.\nഗുളികൻ തെയ്യം – പരമശിവന്റെ ഇടതു തൃക്കാലിന്റെ പെരു വിരല് പൊട്ടി പിളര്‍ന്നുണ്ടായ അനര്‍ത്ഥകാരിയും ക്ഷിപ്ര പ്രസാദിയുമായ ദേവനാണ് ഗുളികന്. പൊയ്ക്കാലുകളിലെ നടത്തം ഈ തെയ്യത്തിന്റെ ഒരു സവിശേഷതയാണ്. മലബാറിലെ കാവുകളിൽ കെട്ടിയാടപ്പെടുന്ന ഒരു തെയ്യമാണു ഗുളികൻ തെയ്യം.\nകണ്ടനാർ കേളൻ തെയ്യം – ദൈവത്തിലേക്കുള്ള കനലാട്ടം… “ഭക്തിയുടെ ചൂടിനെ തോൽപ്പിക്കാൻ കനലിനാവുമോ?” തെയ്യം അനുഷ്ഠാന കലാരൂപത്തിൽ സൗന്ദര്യത്തിന്റെ മൂർത്തി ഭാവമാണ് കണ്ടനാർ കേളൻ. തെയ്യം കലാരൂപത്തിൽ തന്റെ പ്രൗഡിയും, തലയെടുപ്പും, ഒളിമങ്ങാതെ കണ്ടനാർ കേളൻ തെയ്യം കൺ കുളിർക്കേ കണ്ട സമയവും, നിമിഷവും ഒരു മനുഷ്യായുസ്സിലെ എനിക്ക് കിട്ടിയ ഏറ്റവും വലിയ അനുഗ്രഹമാണ്.\n“അഗ്നിയിൽ വീണ് ഉഴലും നേരത്ത് അന്ന് ആരുമില്ല സഖേ എനിക്ക് അഗ്നി മാത്രം. കണ്ടുടൻ മേലേടത്ത് അമ്മ അപ്പോൾ വാഴക നീ വളർക നീ കണ്ടനാർ കേളാ…” എത്രയോ അർത്ഥമാർന്ന വരികൾ. ജീവിതം ഒറ്റപ്പെടലിന്റെ വേദനയിൽ ഓരോ നിമിഷവും എരിഞ്ഞ് അടങ്ങുമ്പോൾ ഒരു മനുഷ്യായുസ്സ് മുഴുവൻ കണ്ടനാർ കേളന്റെ അനുഗ്രഹവും വാങ്ങി ഞാൻ ഇതൊക്കെ കൂടെ നിന്ന് കാണാൻ എന്റെ അമ്മ മാത്രം എനിക്കൊപ്പവും.\nദൈവം കണ്ണൂരിന്റെ ഭൂമിയിലേക്ക് ഇറങ്ങി പുലർച്ചെ നാല് മണിക്ക് പട്ടുവം, നീലങ്കോൽ ശ്രീ വയനാട്ട് കുലവൻ ക്ഷേത്രത്തിൽ. തീയ്ക്ക് നടുവിലൂടെ കൈ മെയ് മറന്ന് നിറഞ്ഞാടുന്ന കണ്ടനാർ കേളൻ തെയ്യം… ചില നേർകാഴ്ചകൾ ഒരു പാട് നേരം നോക്കി നിന്നു പോകും അതാണ് കണ്ടനാർ കേളൻ, ഓരോ തെയ്യത്തിന്റെയും മുഖത്തെഴുത്ത് മനോഹരമാണ്.\nരക്തചാമുണ്ഡി തെയ്യം – രക്തബീജസുരന്റെ ദുഷ് പ്രവർത്തിയിൽ കോപിതയായ പാർവതി ദേവിയുടെ തിരുമൊഴിയിൽ നിന്ന് ജനിച്ച കാളിയാണ് രക്ത ചാമുണ്ഡി. അതിഭീകരമായ യുദ്ധത്തിൽ രക്താസുരന്റെ രക്തം കുടിച്ചതിനാൽ രക്ത ചാമുണ്ഡി എന്ന് വിളിക്കുന്നത്.\n“സർവ്വ മംഗള മംഗല്യേ ശിവേ സർവ്വാർത്ഥ സാധികേ ശരണ്യേ ത്രയംബകേ ഗൗരി ദേവി അമ്മേ നമോസ്തുതേ” ചെറുകുന്ന് പോനാപ്പള്ളി ശ്രീ പുതിയ ഭഗവതി കോട്ടം കാവിലാണ് ഈ തെയ്യം ഞാനും കണ്ണൂർ അഴീക്കോട് സ്വദേശി Jaseer Hamsu ഇക്കയും ചേർന്ന് കണ്ടത് ഇവിടെ ഉള്ള കാര്യം Byju Keezhara ചേട്ടൻ മുഖേനയാണ് അറിയുന്നത് #പൂകുട്ടി ശാസ്തപ്പൻ തെയ്യം, പുതിയ ഭഗവതി, വിഷ്ണു മൂർത്തി തെയ്യവും കണ്ട് ഈ വർഷത്തെ തെയ്യം കാഴ്ചകൾ കണ്ട് സായൂജ്യമടഞ്ഞു.\nഫോട്ടോകൾ നൂറ് കഥകൾ പറയും പക്ഷേ കണ്ണിലെ കാഴ്ചകൾ ഒരേ ഒരു കഥയേ പറയൂ. അതുപോലെ തന്നെ കണ്ടനാർ കേളന്റെ ഫോട്ടോഗ്രഫിയും, വീഡിയോ ചിത്രീകരണം അതിസാഹസികത നിറഞ്ഞ ഒന്നാണ്. അതു മാത്രമല്ല കേളൻ അവതരിച്ചു കഴിഞ്ഞാൽ നമ്മുടെ കണ്ണും മനസ്സും കണ്ടനാർ കേള നൊപ്പം ഇഴുകി ചേർന്ന് പോകും അതും ഒരു കാരണമാണ്.\nഈ മനോഹരമായ കാഴ്ചകൾ കാണുമ്പോൾ ആണ് യാത്രകളെ വീണ്ടും വീണ്ടും ഞാൻ സ്നേഹിക്കുന്നത്. ഇതൊക്കെ കാണാതെ പോയാൽ എത്രയാ നഷ്ട്ടം? കാണണം കണ്ട് കൊണ്ടേയിരിക്കണം.\nനാളെയുടെ അരുണോദയം പുതിയ പ്രതീക്ഷകൾ കൊണ്ടാണ് നന്മ നിറഞ്ഞ ഐശ്വര്യ പൂർണ്ണമായ സ്നേഹവും, സമാധാനവും, നന്മയും നിറഞ്ഞ ഒരായിരം യാത്രകൾ പോകാൻ എന്റെ പ്രിയപ്പെട്ടവർക്ക് സാധിക്കട്ടെ. അടുത്ത വർഷ തെയ്യക്കാഴ്ചകൾക്കായി പ്രതീക്ഷയോടെ കാത്തിരിക്കുന്നു.


നിന്റെ ഒന്നാം സ്ഥാനം എവിടെപ്പോയി? | Catholic Church News Malayalam\nHome Articles നിന്റെ ഒന്നാം സ്ഥാനം എവിടെപ്പോയി?\nഅപ്പനും അമ്മയും അയലത്തെ കുട്ടികളുമായി താരതമ്യം ചെയ്യുന്നു എന്നതായിരുന്നു മകന്റെ പരാതി.\n“അച്ചാ, ഞാൻ എന്തു ചെയ്താലും ഒരു നല്ല വാക്കു പോലും പപ്പ പറയുകില്ല. എഴ് വിഷയങ്ങൾക്ക് A+ കിട്ടിയിട്ട് പപ്പ പറയുകയാ; ‘എന്തേ എല്ലാ വിഷയങ്ങൾക്കും A+ വാങ്ങിക്കാത്തത്? നിന്റെ കൂടെ പഠിക്കുന്ന സാവിയോക്ക് ഫുൾ എ പ്ലസ് ഉണ്ടല്ലോ, നിനക്കു മാത്രം എന്തു പറ്റിയെന്ന്?\nപപ്പയുടെ ആഗ്രഹം ഞാൻ മനസിലാക്കുന്നു. പക്ഷേ, കുത്തുവാക്കുകളും താരതമ്യവും സഹിക്കാൻ പറ്റുന്നില്ല. പപ്പ എന്നെ അഭിനന്ദിച്ച് ചേർത്തുനിർത്തണമെന്ന് ഞാൻ എത്രയോ ആഗ്രഹിച്ചിരിക്കുന്നു.”\nപല മക്കളുടെയും പ്രതിനിധിയല്ലേ ഈ മകൻ? മാതാപിതാക്കളുടെ താരതമ്യങ്ങളും കുത്തുവാക്കുകളും മക്കളെ വല്ലാതെ നൊമ്പരപ്പെടുത്തുന്നു. ചില മാതാപിതാക്കളാണെങ്കിൽ മക്കളുടെ അഭിരുചികൾ പരിഗണിക്കാതെ, അവർക്കിഷ്ടമുള്ള കോഴ്‌സിന് ചേരണമെന്ന് മക്കളെ നിർബന്ധിക്കുന്നു.\nഇവിടെയാണ് വിതക്കാരന്റെ ഉപമയിൽ നല്ല നിലത്തു വീണ വിത്തുകളുടെ കഥ നമുക്ക് പാഠമാകുന്നത്. നല്ല നിലത്ത് വീണിട്ടുപോലും എല്ലാ വിത്തുകളും നൂറു മേനി ഫലം പുറപ്പെടുവിച്ചില്ല. ചിലത് മുപ്പതു മേനിയും അറുപതു മേനിയുമേ ഫലം നൽകിയുള്ളൂ. അതിൽ കൃഷിക്കാരന് പരാതിയുമില്ല (Ref: മർക്കോ. 4:1-9).\nദൈവം ഭരമേൽപ്പിച്ച മക്കൾ ഉദ്ദേശിക്കുന്ന ഫലം നൽകാതിരിക്കുമ്പോൾ അവരെ പഴിക്കാതെ ദൈവത്തിലേക്ക് തിരിയാൻ എല്ലാ മാതാപിതാക്കൾക്കും കഴിയട്ടെ.


'അന്ന് ഒരു വാക്കി ടോക്കി മമ്മൂക്കയുടെ പോക്കറ്റില് ഇട്ടു കൊടുക്കും, മറ്റേ വോക്കി ടോക്കിയിലൂടെ ഡയലോഗുകള് പറഞ്ഞു കൊടുക്കും, ലാല് സാറിന് അതിന്റെ ആവശ്യമില്ല' | Southlive\n'അന്ന് ഒരു വാക്കി ടോക്കി മമ്മൂക്കയുടെ പോക്കറ്റില് ഇട്ടു കൊടുക്കും, മറ്റേ വോക്കി ടോക്കിയിലൂടെ ഡയലോഗുകള് പറഞ്ഞു കൊടുക്കും, ലാല് സാറിന് അതിന്റെ ആവശ്യമില്ല'\nThursday, 16th September 2021, 3:28 pm\nമമ്മൂട്ടിയുടെയും മോഹന്‍ലാലിന്റെയും പഞ്ച് ഡയലോഗുകള് ആരാധകര്‍ക്ക് ഹൃദിസ്ഥമാണ്. ദി കിംഗ് ചിത്രത്തില് വാക്കി ടോക്കി വഴി മമ്മൂട്ടിക്ക് പ്രൊംപ്റ്റിംഗ് ചെയ്തു കൊടുത്തതിനെ കുറിച്ചാണ് അസോസിയേറ്റ് ഡയറക്ടര് വാസുദേവന് ഗോവിന്ദന്‍കുട്ടി. മോഹന്‍ലാലിന് വാക്കി ടോക്കിയുടെ ആവശ്യമില്ലായിരുന്നു എന്നും വാസുദേവന് മാസ്റ്റര് ബിന് ചാനലിന് നല്‍കിയ അഭിമുഖത്തില് പറഞ്ഞു.\nഒരു വലിയ പടമായിരുന്നു ദി കിംഗ്. ആ സമയത്ത് മമ്മൂട്ടിക്ക് ഡയലോഗ് പറയണമെങ്കില് പ്രൊംപ്റ്റിംഗ് ചെയ്യണമായിരുന്നു. മമ്മൂക്കയുടെ പടത്തില് ടേപ്പ് റിക്കാര്‍ഡര് വെച്ചിട്ടാണ് അന്നൊക്കെ സൗണ്ട് എടുക്കുന്നത്. ലോംഗ് ഷോട്ട് എടുക്കുന്ന സമയത്ത് പ്രൊംപ്റ്റിംഗ് ചെയ്താല് കേള്‍ക്കില്ല. അന്ന് വോക്കി ടോക്കിയാണ് ഉപയോഗിച്ചത്.\nവാക്കി ടോക്കി മമ്മൂക്കയുടെ പോക്കറ്റില് ഇട്ടുകൊടുക്കും. എന്നിട്ട് തന്റെ കൈയ്യിലുളള വോക്കി ടോക്കിയിലൂടെ അദ്ദേഹത്തിന് ഡയലോഗുകള് പറഞ്ഞു കൊടുക്കും. ഒരു കാലത്ത് ഹലോ എന്ന് പറയണമെങ്കില് പോലും മമ്മൂക്കയ്ക്ക് പ്രൊംപ്റ്റിംഗ് വേണമായിരുന്നു. ഇപ്പോഴാണ് മമ്മൂക്ക മാറിയത്. ഇപ്പോ പുളളിക്ക് പ്രൊംപ്റ്റിംഗ് ഒന്നും വേണ്ട.\nമമ്മൂക്ക പഠിച്ച് അങ്ങ് പറയും. അതേസമയം ലാല് സാറ് ഒന്ന് രണ്ട് തവണ നോക്കിയാണ് ഡയലോഗ് പറയാറുളളത്. പ്രൊംപ്റ്റിംഗ് അധികം വേണ്ട. എന്നാല് ചില സമയങ്ങളില് പ്രത്യേക വാക്കുകള് വരുമ്പോള് അത് മാത്രം ഒന്ന് പറയണേ എന്ന് പറയും. ആ വാക്ക് മാത്രം പറഞ്ഞാല് മതി, ബാക്കി താന് പറഞ്ഞോളാം എന്ന് പറയും എന്നാണ് വാസുദേവന് ഗോവിന്ദന്‍കുട്ടി പറയുന്നത്.


കലാ കായിക മേളകള് മാറ്റിവെക്കാന് സാധിക്കാത്തത്: എ. കെ. അബ്ദുല് ഹക്കീം – ATHMA ONLINE\nകലാ കായിക മേളകള് മാറ്റിവെക്കാന് സാധിക്കാത്തത്: എ. കെ. അബ്ദുല് ഹക്കീം\nBy athmaonline / 7th September 2018\nഎ. കെ. അബ്ദുല് ഹക്കീം / ബിലാല് ശിബിലി\nസംസ്ഥാനത്തെ ഒരു വര്‍ഷത്തേക്കുള്ള ഔദ്യോഗിക ആഘോഷങ്ങള് ഉപേക്ഷിച്ചു കൊണ്ടുള്ള ഉത്തരവിന് പല രീതിയിലുള്ള പ്രതികരണങ്ങളാണ് ലഭിച്ചു കൊണ്ടിരിക്കുന്നത്. സര്‍ക്കാര് ഫണ്ട് ഉപയോഗിച്ച് നടത്തുന്ന അന്താരാഷ്ട്ര ചലച്ചിത്രമേള, കലോത്സവങ്ങള് തുടങ്ങി എല്ലാ ആഘോഷങ്ങളും ഒരു വര്‍ഷത്തേക്ക് ഉപേക്ഷിക്കാനാണ് നിര്‍ദേശം. ഇതിനായി നീക്കിവെച്ച തുക ദുരിതാശ്വാസനിധിയിലേക്ക് കൈമാറണമെന്നും ഉത്തരവിലുണ്ട്.\nഅതേ സമയം ഉപേക്ഷിക്കാന് തീരുമാനിച്ച പരിപാടികളില് സ്കൂള് കലോത്സവം, സ്കൂള് കായിക മേള എന്നിവ ഉള്‍പ്പെടുത്തുന്നതില് പലരും അതൃപ്തരാണ്. വിദ്യാര്‍ഥി സംഘടനകള്, അധ്യാപക സംഘടനകള്, കലാകാരന്മാരുടെ കൂട്ടായ്മകള് തുടങ്ങി നിരവധി പേര് ഇതിനകം രംഗത്ത് വന്നുകഴിഞ്ഞിട്ടുണ്ട്. കലോത്സവങ്ങളുമായി ബന്ധപ്പെട്ട് ഉപജീവനം നടത്തുന്നവരുടെ പ്രശ്നങ്ങള് ഉന്നയിക്കുന്നവരുണ്ട്. കുട്ടികളുടെ ഗ്രേസ് മാര്‍ക്കിനെ പറ്റി ആകുലപ്പെടുന്നവര് കൂട്ടത്തിലുണ്ട്.\nവിദ്യാര്‍ഥി പക്ഷത്ത് നിന്നും മറ്റൊരു തലത്തില് ഈ പ്രശ്നത്തെ വിശകലനം ചെയ്യണം എന്നാണ് വിദ്യാഭ്യാസ വിചക്ഷണനായ എ. കെ അബ്ദുല് ഹക്കീം പറയുന്നത്. സംസ്ഥാന സ്കൂള് കരിക്കുലം സ്റ്റിയറിങ് കമ്മിറ്റി അംഗമായ അദ്ദേഹം ‘ആത്മ’യോട് തന്റെ നിലപാട് പങ്കുവെക്കുന്നു.\nഉത്തരവിനെ കുറിച്ച് പറഞ്ഞു തുടങ്ങാം\nപൊതുഭരണ വകുപ്പിന്റെ ഒരു പൊതു ഉത്തരവ് ആണിത്. എല്ലാ സര്‍ക്കാര് ഫണ്ടും മാറ്റി വെച്ച് ദുരിതാശ്വാസ നിധിയിലേക്ക് ഉപയോഗിക്കണം എന്നതാണ് ഉള്ളടക്കം. ഉത്തരവില് ചിലത് സൂക്ഷ്മമായി പറഞ്ഞപ്പോള് മറ്റു ചിലത് പൊതുവായാണ് പറഞ്ഞത്. ഫിലിം ഫെസ്റ്റ് ഉള്‍പ്പെടെയുള്ള കാര്യങ്ങള് ഉണ്ടാവില്ല എന്ന് അതുമായി ബന്ധപ്പെട്ട ആളുകള് വ്യക്തമാക്കി കഴിഞ്ഞിട്ടുണ്ട്. പക്ഷെ, സ്കൂള് കലോത്സവം, സ്കൂള് കായികമേള എന്നിവ പൊതു തലത്തില് മാത്രം വിശകലനം ചെയ്യേണ്ട ഒന്നല്ല. അതുകൊണ്ട് തന്നെ അവ രണ്ടും ഉപേക്ഷിക്കാന് കഴിയുമെന്ന് തോന്നുന്നില്ല. ബാക്കിയെല്ലാം ഉപേക്ഷിച്ചാലും.\nഅതേ സമയം, അതിന്റെ സ്വഭാവം, ഘടന, നടത്തിപ്പ് രീതി, ചെലവ് എന്നിവയിലൊക്കെ കഴിഞ്ഞ കാലങ്ങളില് നിന്ന് വലിയ മാറ്റം നമുക്ക് വേണ്ടി വരും. സ്വാഭാവികമാണ്. .\nഎന്ത് കൊണ്ട് മാറ്റി വെക്കാന് കഴിയില്ല ?\nഇന്ത്യയില് നിലനില്‍ക്കുന്ന ഒരുപാട് നിയമങ്ങളുണ്ട്. ആ നിയമങ്ങളെയൊക്കെ മറികടന്നു കൊണ്ട് ഈ ഉത്തരവ് പ്രാബല്യത്തില് വരുത്താന് സാധിക്കുകയില്ല. വിദ്യാര്‍ത്ഥികളുടെ സമഗ്ര വികസനത്തിന് പ്രാധാന്യം നല്‍കുന്ന ഒന്നിനെയും തടസ്സപ്പെടുത്തുന്ന ഒരു തീരുമാനവും എടുക്കാന് ഒരു സര്‍ക്കാറിനും സാധിക്കില്ല. അതില് പ്രധാനപ്പെട്ടതാണ് കലാ കായിക പ്രവര്‍ത്തനങ്ങള്. കലാ കായിക കഴിവുകള് പരിപോഷിപ്പിക്കുക, സര്‍ഗ്ഗാത്മക ഇടങ്ങള് അവര്‍ക്ക് ലഭിക്കുക എന്നിവയൊക്കെ അവരുടെ അവകാശവുമായി ബന്ധപ്പെട്ട ഒന്നാണ്.\nഅതിനോടൊപ്പം ചേര്‍ത്ത് പറയേണ്ട ഒന്നാണ്, കഴിഞ്ഞ എട്ടോ പത്തോ കൊല്ലം പരിശീലനം നേടിയ സര്‍ഗ്ഗാത്മക ശേഷിയെ ഉചിതമായ വേദിയില് അവതരിപ്പിക്കാന് ഇടം ലഭിക്കുക എന്നുള്ളത്. അത് വിദ്യാര്‍ഥിയുടെ അവകാശമാണ്. വിദ്യാഭ്യാസ അവകാശ നിയമവുമായി ബന്ധപ്പെട്ടു കിടക്കുന്ന ഒന്നാണത്.\nപ്രളയം ഉണ്ടായി. നശിച്ചു പോയ കെട്ടിടങ്ങള്, സ്കൂളുകള് എന്നിവ നമ്മള് നേരെയാക്കുന്നു. പുസ്തകങ്ങള്, നോട്ട് പുസ്തകങ്ങള് തുടങ്ങി ഇന്‍സ്ട്രുമെന്റ് ബോക്സ് ഉള്‍പ്പെടെയുള്ള കാര്യങ്ങള് നമ്മള് കൊടുക്കുന്നു. കലോത്സവം വേണ്ട എന്ന് പറയുന്നു. എന്താണ് അത് മുന്നോട്ട് വെക്കുന്ന സന്ദേശം ? വിദ്യാഭ്യാസം എന്ന് പറയുന്നത് പുസ്തകവും ക്ലാസും നോട്ട് എഴുതലും പരീക്ഷയും ഒക്കെയാണ് എന്നതും ബാക്കിയുള്ളതൊക്കെ അതിന് പുറത്തുള്ള, മാറ്റിവെക്കാന് കഴിയുന്ന ഒന്നാണ് എന്ന സന്ദേശമാണ് അത് നല്‍കുന്നത്. ഇത് വിദ്യാഭ്യാസപരമായ കാഴ്ചപാടിന്റെ വൈകല്യമാണ്. പുസ്തകങ്ങളും പരീക്ഷയും വേണ്ട എന്ന് നമ്മള് പറയുമോ ?\nഇടത്ത് നിന്ന്: അജ്മല് എന്. കെ, ബിലാല് ശിബിലി, എ. കെ അബ്ദുല് ഹക്കീം\nപാഠ്യേതരം എന്നത് മുന്‍പുള്ള കാഴ്ച്ചപ്പാടാണ്. കലയും കായികവും അന്ന് എക്സ്ട്രാ കരിക്കുലര് ആയിരുന്നു. ഇന്ന് നമ്മള് അതിനെ വിളിക്കുന്നത് ‘പഠനാനുബന്ധ പ്രവര്‍ത്തനങ്ങള്’ അഥവാ ‘കോ കരിക്കുലര്’ എന്നാണ്. പഠനത്തോടൊപ്പം സമഗ്ര വികസനവും നടക്കേണ്ടതുണ്ട്. കലാ വിദ്യാഭ്യാസം കരിക്കുലത്തിന്റെ ഭാഗമാക്കിയ സംസ്ഥാനമാണ് കേരളം. കലാ കായിക പഠനങ്ങള്‍ക്ക് സ്കൂളില് അധ്യാപകരുണ്ട്. ക്രാഫ്റ്റിനും മ്യൂസിക്കിനുമുണ്ട്. ടാലെന്റ്റ് ഹണ്ട് എന്നൊക്കെ പറയുന്ന ആശയം നമ്മുടെ പൊതുവിദ്യാഭാസ സംരക്ഷണയജ്ഞത്തിന്റെ ഭാഗമാണ്. ഇതിനൊക്കെ അത്രയേറെ പ്രാധാന്യമുള്ള ഒരു കാലത്ത്, മാറ്റിവെക്കാന് പറ്റുന്ന ഒന്നല്ല കലോത്സവങ്ങള്.\nരണ്ട് തരത്തിലാണ് ഇതിനെ എതിര്‍ക്കുന്നവര് സംസാരിക്കുന്നത്. ഒന്ന് വൈകാരികം. മറ്റൊന്ന് സാമ്പത്തിക ശാസ്ത്രപരമായ വിശകലനം. പ്രളയദുരിതത്തില് നിന്ന് കരകയറിക്കൊണ്ടിരിക്കുമ്പോള്, ഇത് പോലെയുള്ള ആഘോഷങ്ങള് വേണോ എന്നുള്ളതാണ് വൈകാരികമായ ചോദ്യം. ഈ വാദത്തിന് വസ്തുതയുണ്ട്. നമ്മുടെ കലോത്സവങ്ങളൊക്കെ വഴിവിട്ട രീതികളുള്ള ഒന്നായി വ്യാഖ്യാനിക്കപ്പെടുമ്പോള് പ്രത്യേകിച്ച്. അത് പക്ഷെ, അതിന്റെ പ്രയോഗ തലത്തിലെ പോരായ്മകളാണ്.\nദുരന്തം കഴിഞ്ഞ ഉടനെയല്ല നമ്മള് ഇത് നടത്തേണ്ടത്. മൂന്നാല് മാസങ്ങള് മുന്നിലുണ്ട്. ഒരു വലിയ ദുരന്തത്തിന് മുന്നില് തകര്‍ന്നടിഞ്ഞ ഒരു ജനതയല്ല മലയാളികള്, ധൈര്യപൂര്‍വ്വം അതിജീവിച്ചവരാണ്. അതിജയിച്ച കേരളത്തില് ഒന്നും നമുക്ക് ഉപേക്ഷിക്കാനില്ല.\nവിഭ്യാഭ്യാസ കലണ്ടറിനെ ചെറുതായി ഒന്ന് പരിഷ്കരിക്കേണ്ടി വരും. പരീക്ഷ ഒരു മാസം നീട്ടാം. വലിയ രീതിയിലുള്ള ആര്‍ഭാടങ്ങള് ഒഴിവാക്കാം. ഭക്ഷണമേളകള് വേണ്ട എന്ന് വെക്കണം. കുട്ടികളും അവരുടെ പ്രകടനങ്ങളെ വിലയിരുത്താന് പറ്റുന്ന വിദഗ്ദരും മാത്രമടങ്ങുന്ന ചെറിയ ക്രിയേറ്റീവ് ക്യാമ്പുകളെ കുറിച്ച് ആലോചിച്ചു കൂടെ ?\nഅതത് മേഖലകളില് പ്രതിഭാ സംഗമം മാതൃകയില് രണ്ടോ മൂന്നോ ദിവസം പരിപാടി നടത്താനുള്ള ആലോചനകള് നടക്കട്ടെ. അവിടെ നിന്ന് തന്നെ ഗ്രേസ് മാര്‍ക്ക് അടക്കം നല്‍കുന്ന രീതിയില് കലോത്സവത്തെ എങ്ങനെ പുനക്രമീകരിക്കം എന്ന ചര്‍ച്ചകള്‍ക്ക് ബലമേകാം.\nസാമ്പത്തികം നമുക്ക് കുറയ്ക്കാവുന്നതാണ്. ഏതെല്ലാം മേഖലയില് എങ്ങനെയൊക്കെ കുറയ്ക്കാം എന്നത് സാമ്പത്തിക വിദഗ്ദര് ആലോചിക്കട്ടെ. ഗ്രീന് പ്രോട്ടോക്കോള് പാലിച്ചു കൊണ്ട് കുട്ടികള് പൊതിച്ചോറുമായെത്തട്ടെ. സുന്ദരമായി തന്നെ നമുക്ക് ഇത് നടത്താന് പറ്റും.\nകായിക മേള എന്നത് കേരളത്തില് നില്‍ക്കുന്ന ഒന്നല്ല. ദേശീയ – അന്തര്‍ദേശീയ ഇടങ്ങളിലേക്കുള്ള ഒരു തുടക്കം മാത്രമാണ്. അത് വേണ്ടെന്ന് വെക്കാന് ഒരു സംസ്ഥാനത്തിനാവില്ല. അങ്ങനെ സംഭവിച്ചാല്, അത് പ്രതിഭാ ശാലികളായ കുട്ടികളോട് ചെയ്യുന്ന വലിയ പാതകമായിരിക്കും.\nഉത്തരവ് ഭേദഗതി ചെയ്യാം\nകല എന്നത് വിദ്യാഭ്യാസ പ്രക്രിയയില് നിന്ന് മാറ്റിനിര്‍ത്തേണ്ട ഒന്നാണ് എന്നുള്ള തെറ്റായ ബോധത്തില് നിന്നാണ് ഇത്തരത്തിലുള്ള ഉത്തരവുകള് വരുന്നത്. ഇതില്ലെങ്കിലും വിദ്യാഭ്യാസത്തിന് ഒരു പരിക്കും പറ്റുകയില്ല എന്ന തെറ്റായ ചിന്തയാണ് കാരണം. കൂടിയാലോചനകള് നടക്കട്ടെ. ഉത്തരവ് ഭേദഗതി ചെയ്യാന് പറ്റുന്നതാണ്. ഈ ഉത്തരവ് ഭേദഗതി ചെയ്തു കലോത്സവം നടക്കും എന്ന ഉറപ്പുണ്ട്. പുരോഗമന കാഴ്ചപാടുള്ള ഒരു സര്‍ക്കാറില് നിന്ന് നമ്മള് പ്രതീക്ഷിക്കുന്നതും അതാണ്. അങ്ങനെ കുട്ടികളുടെ അവകാശങ്ങളെ ഹനിക്കുന്ന ഒരു സര്‍ക്കാറല്ല കേരളം ഭരിക്കുന്നത്. വിദ്യാര്‍ഥി പക്ഷത്ത് നിന്ന് ചിന്തിച്ചു കൊണ്ട് പ്രവര്‍ത്തിക്കുന്ന ഒരു സര്‍ക്കാരില് നിന്ന് കുട്ടികള്‍ക്കെതിരായ ഒരു തീരുമാനവും ഉണ്ടാവില്ല എന്ന് ഉറച്ചു വിശ്വസിക്കുന്നു.\nTags: അജ്മല് എന്. കെ, എ. കെ. അബ്ദുല് ഹക്കീം, ബിലാല് ശിബിലി\nലോട്ടറി ചലഞ്ചിനും വന് പിന്തുണ\nനവ കേരള നിര്‍മ്മിതിയ്ക്കായി ചിത്രകലാ ക്യാമ്പുകള് തുടരുന്നു\n1 thought on “കലാ കായിക മേളകള് മാറ്റിവെക്കാന് സാധിക്കാത്തത്: എ. കെ. അബ്ദുല് ഹക്കീം”\n7th September 2018 at 10:27 pm\nGovernment is requesting one month salary from all sectors of people. People will be ready to give the same. In this tragic situation if government do school kalotsava\nM it createsawrong sign to the public. I strongly opposed toMr hakim about his views


പ്രധാനമന്ത്രി നരേന്ദ്ര മോദിയുടെ അമേരിക്കൻ സന്ദർശനത്തിനായി വ്യോമപാത തുറന്നുനൽകി പാകിസ്താൻ - Media Malayalam (മീഡിയ മലയാളം)\nപ്രധാനമന്ത്രി നരേന്ദ്ര മോദിയുടെ അമേരിക്കൻ സന്ദർശനത്തിനായി വ്യോമപാത തുറന്നുനൽകി പാകിസ്താൻ\nകോട്ടയം അടിച്ചിറയിൽ കെഎസ്ആർടിസി ബസ് നിയന്ത്രണം വിട്ട് മറിഞ്ഞു\nപ്രധാനമന്ത്രി നരേന്ദ്ര മോദിയുടെ അമേരിക്കൻ സന്ദർശനത്തിനായി വ്യോമപാത തുറന്നുനൽകി പാകിസ്താൻ. സുരക്ഷാ കാരണങ്ങളാൽ അഫ്ഗാൻ വ്യോമപാത ഒഴിവാക്കി പാക് വ്യോമപാതയിലൂടെ യുഎസിലേക്ക് പറക്കാനാണ് ഇന്ത്യ പാകിസ്താന്റ അനുമതി തേടിയത്. ഇന്ത്യയുടെ ആവശ്യപ്രകാരം വ്യോമപാത ഉപയോഗിക്കാൻ പാക് അധികൃതർ അനുമതി നൽകിയതായി ഉന്നത സർക്കാർ വൃത്തങ്ങളെ ഉദ്ധരിച്ച് വാർത്താ ഏജൻസി റിപ്പോർട്ട് ചെയ്തു.\nജമ്മു കശ്മീരിലെ ആർട്ടിക്കിൾ 370 റദ്ദാക്കിയതിന് പിന്നാലെ മോദിയുടെയും രാഷ്ട്രപതി രാംനാഥ് കോവിന്ദിന്റെയും വിദേശ യാത്രകൾക്ക് വ്യോമപാത ഉപയോഗിക്കാൻ പാക് സർക്കാർ അനുമതി നിഷേധിച്ചിരുന്നു. പാക് നടപടിയിൽ രാജ്യാന്തര സിവിൽ ഏവിയേഷൻ ഓർഗനൈനേഷനിൽ ഇന്ത്യ ശക്തമായ പ്രതിഷേധം അറിയിക്കുകയും ചെയ്തിരുന്നു. അതേസമയം ഈ വർഷം പാക് പ്രധാനമന്ത്രി ഇമ്രാൻ ഖാന്റെ ശ്രീലങ്കൻ സന്ദർശനത്തിനായി ഇന്ത്യൻ വ്യോമപാത ഉപയോഗിക്കാൻ കേന്ദ്രസർക്കാർ അനുമതി നൽകിയിരുന്നു.\nമൂന്ന് ദിവസത്തെ യുഎസ് സന്ദർശനത്തിനായി പ്രധാനമന്ത്രി ബുധനാഴ്ച വൈകുന്നേരത്തോടെയാണ് അമേരിക്കയിലേക്ക് തിരിച്ചത്. വാഷിങ്ടണിൽ നടക്കുന്ന ക്വാഡ് ഉച്ചകോടിയിൽ പങ്കെടുക്കുന്ന മോദി യുഎൻ പൊതുസഭയെ അഭിസംബോധന ചെയ്തും സംസാരിക്കും. യുഎസ് പ്രസിഡന്റ് ജോ ബൈഡനുമായി ഉഭയകക്ഷി ചർച്ചയും നടത്തും. അമേരിക്കൻ പ്രസിഡന്റായശേഷം ജോ ബൈഡനുമായുള്ള മോദിയുടെ നേരിട്ടുള്ള ആദ്യ കൂടിക്കാഴ്ചയാണിത്.\nസുരക്ഷയും ഭീകരതയും ഉൾപ്പെടെയുള്ള വിഷയങ്ങളിൽ അമേരിക്കൻ പ്രസിഡന്റുമായും ഉന്നത ഉദ്യോഗസ്ഥരുമായും ക്വാഡ് രാഷ്ട്രങ്ങളുടെ തലവന്മാരുമായും മോദി ചർച്ച നടത്തും. വാണിജ്യം, നിക്ഷേപം, പ്രതിരോധം, അഫ്ഗാനിസ്താനിലെ താലിബാൻ സർക്കാരിന്റെ രൂപവത്കരണം മേഖലയിലുണ്ടാക്കുന്ന പ്രത്യാഘാതങ്ങൾ തുടങ്ങിയ വിഷയങ്ങളും കൂടിക്കാഴ്ചകളിൽ ചർച്ചയാവും. യു.എസ്. വൈസ് പ്രസിഡന്റും ഇന്ത്യൻ വംശജയുമായ കമലാ ഹാരിസിനെയും പ്രമുഖ അമേരിക്കൻ കമ്പനികളുടെ പ്രതിനിധികളെയും പ്രധാനമന്ത്രി കാണും.\nfor Prime Minister Narendra Modi's visit\nPakistan opens air route\nPrevious articleപ്ലസ് വൺ ആദ്യ അലോട്മെന്റ് പ്രസിദ്ധീകരിച്ചു\nNext articleമയക്കുമരുന്നുമായി കാക്കനാട് സ്വദേശി പിടിയിൽ


| Published: Wednesday, June 13, 2012, 14:24 [IST]\n

Next »

Next »

\nമലയാളത്തില് ഇനിയുമൊരു രാഷ്ട്രീയ സിനിമയ്ക്കു സാധ്യതയില്ലേ? ഇല്ല എന്ന് ഉറപ്പിച്ചു പറയാവുന്ന വിധമാണ് തിയറ്ററുകളില് നിന്നുള്ള പ്രതികരണം. അടുത്തിടെ റിലീസ് ചെയ്ത രണ്ടു രാഷ്ട്രീയ സിനികളാണ് കോടികളുടെ നഷ്ടമുണ്ടാക്കി തിയറ്ററുകളെ ആളൊഴിഞ്ഞ ഉല്‍സവപറമ്പുപോലെയാക്കിയത്.\nഷാജികൈലാസ് -രഞ്ജിപ്പണിക്കര് ടീമിന്റെ കിങ് ആന്‍ഡ് കമ്മിഷണര്, ഹരിദാസ്-റോബിന് തിരുമലയുടെ വീണ്ടും കണ്ണൂര് എന്നീ ചിത്രങ്ങളാണ് സകല പ്രതീക്ഷകളും തകര്‍ത്ത് ബോക്‌സ് ഓഫിസില് തകര്‍ന്നടിഞ്ഞത്. ഏറ്റവും ഒടുവില് നടന്ന ദുരന്തം വീണ്ടും കണ്ണൂരിനായിരുന്നു. പതിനഞ്ചുവര്‍ഷം മുന്‍പ് തിയറ്ററില് എത്തിയ കണ്ണൂര് എന്ന ചിത്രത്തിന്റെ രണ്ടാംഭാഗമായിരുന്നു വീണ്ടും കണ്ണൂര്.\nകണ്ണൂര് എന്ന ചിത്രം തന്നെ അക്കാലത്ത് ആവറേജ് വിജയമേ നേടിയിരുന്നുള്ളൂ. അതിന്റെ തുടര്‍ച്ച എടുത്തതു തന്നെ വന് പാളിച്ചയായിരുന്നു. കഴിഞ്ഞ വര്‍ഷമാണ് വീണ്ടും കണ്ണൂര് എന്ന ചിത്രത്തിന്റെ അണിയറ പ്രവര്‍ത്തനം തുടങ്ങിയത്. അന്ന് ഈ സിനിമയ്ക്ക് ഒരു സാധ്യതയുമില്ലായിരുന്നു.\nഎന്നാല് ചിത്രം റിലീസ് ചെയ്യാന് നേരത്താണ് ടി.പി.ചന്ദ്രശേഖരന് വധം അരങ്ങേറിയതും രാഷ്ട്രീയ കേരളം വീണ്ടും സജീവമായതും. സ്വാഭാവികമായും ഇതിലും മുന്നില് നിന്നത് കണ്ണൂര് രാഷ്ട്രീയം തന്നെയായിരുന്നു. കണ്ണൂര് രാഷ്്ട്രീയം പശ്ചാത്തലമായി വരുന്ന ഒരു ചിത്രം തകര്‍ത്തോടാന് പറ്റിയ പശ്ചാത്തലം. അതുതന്നെയായിരുന്നു ചിത്രത്തിന്റെ അണിയറക്കാരുടെയും പ്രതീക്ഷ. എന്നാല് റിലീസ് ചെയ്ത ആദ്യ ആഴ്ച തന്നെ ചിത്രത്തിന്റെ ഭാവി തീരുമാനമായി. അനൂപ് മേനോനും കാതല് സന്ധ്യയും പ്രധാനതാരങ്ങളായ ചിത്രത്തിന് ഒരു അനക്കവും ഉണ്ടാക്കാന് സാധിച്ചില്ല എന്നതായിരുന്നു സത്യം.\nഇതുതന്നെയായിരുന്നു കിങ് ആന്‍ഡ് കമ്മിഷണറുടെയും വിധി. വര്‍ഷങ്ങള്‍ക്കു ശേഷം ഷാജിയും രഞ്ജിയും ഒന്നിക്കുന്ന ചിത്രം. അതുപോലെ മമ്മൂട്ടിയും സുരേഷ്‌ഗോപിയും ചെറിയൊരകല്‍ച്ചയ്ക്കു ശേഷം ഒന്നിക്കുന്ന ചിത്രം. വന് പ്രതീക്ഷയായിരുന്നു ചിത്രത്തിന്. ഷാജിയും രഞ്ജിയും വര്‍ഷങ്ങള്‍ക്കു മുന്‍പ് ഒരുക്കിയ മമ്മൂട്ടി ചിത്രമായ കിങ്ങിന്റെയും സുരേഷ്‌ഗോപി ചിത്രമായ കമ്മിഷണറുടെയും തുടര്‍ച്ചയായിരുന്നു ഈ ചിത്രം.\nതേവള്ളിപ്പറമ്പില് അലക്‌സ് എന്ന ഐഎഎസുകാരനും ഭരത് ചന്ദ്രന് എന്ന ഐപിഎസുകാരനും ന്യൂഡല്‍ഹിയിലെ രാഷ്ട്രീയ പശ്ചാത്തലത്തില് ഒന്നിക്കുന്ന ചിത്രം. തിയറ്ററില് എത്തുന്നതിനു മുന്‍പ് തന്നെ വലിയൊരു തരംഗമുണ്ടാക്കാന് ചിത്രത്തിനു സാധിച്ചിരുന്നു. കിങും കമ്മിഷണറും അത്രയ്ക്കും വലിയ വിജയമായിരുന്നു വര്‍ഷങ്ങള്‍ക്കു മുന്‍പ് ഉണ്ടാക്കിയിരുന്നത്. അതിലെ ഓരോ സംഭാഷണവും ഇപ്പോഴും പലര്‍ക്കും കാണാപാഠമാണ്. പക്ഷേ ചിത്രം തിയറ്ററില് എത്തിയതോടെ എല്ലാ പ്രതീക്ഷയും തകര്‍ന്നു. രാഷ്ട്രീയവും ഉശിരന് ഡയലോഗുമൊന്നും പുത്തന് പ്രേക്ഷകര്‍ക്കു ദഹിക്കുന്നില്ല എന്നതായിരുന്നു തിയറ്ററിലെ ആളൊഴിഞ്ഞ കസേരകള് വ്യക്തമാക്കിയത്.\nകിങ് ആന്റ് കമ്മീഷണര്-കണ്ണൂര് പാളിയതിന് കാരണം\nStory first published: Wednesday, June 13, 2012, 14:24 [IST]


Kerala News ( ജനങ്ങളും, സർക്കാരും !!): രക്തദാനത്തിനുള്ള എസ്.എം.എസ്. സേവനവുമായി വോഡഫോണ് !!\nരക്തദാനത്തിനുള്ള എസ്.എം.എസ്. സേവനവുമായി വോഡഫോണ് !!\nകൊച്ചി: രക്തദാതാക്കളെ കണ്ടെത്തുന്നതിനും രക്തം ദാനം ചെയ്യുന്നതിനുമുള്ള എസ്.എം.എസ്. സേവനം വോഡഫോണ് ആരംഭിച്ചു. ഇതനുസരിച്ച് BLOODഎന്ന് 55444 എന്ന നമ്പറിലേക്ക് എസ്.എം.എസ്. ചെയ്താല് ലഭിക്കുന്ന നിര്‍ദേശങ്ങള്‍ക്കനുസരിച്ച് പ്രതികരിച്ചാല് 2-3 ക്ലിക്കുകളിലൂടെ രക്തദാതാവിനെ കണ്ടെത്താനോ രക്തം ദാനം ചെയ്യാനോ സാധിക്കുമെന്ന് വോഡഫോണ് വാര്‍ത്താക്കുറിപ്പില് അറിയിച്ചു.ഉപയോഗിക്കുന്ന ആളുടെ പിന്‍കോഡനുസരിച്ചാണ് ഫലം ലഭ്യമാക്കുക. ഒരു എസ്.എം.എസിന് ഒരു രൂപയായിരിക്കും നിരക്ക്. ഇന്ത്യന് ബ്ലഡ് ഡോണേഴ്‌സ് ഡോട്‌കോമും ഇന്നോസുമായി സഹകരിച്ചാണ് സേവനം ലഭ്യമാക്കുന്നത്.


കൊച്ചി: സംസ്ഥാനത്ത് കടുത്ത ചൂട് തുടരവെ, ഇന്ന് മാത്രം 38 പേര്‍ക്ക് സൂര്യാതപമേറ്റു. കൊല്ലത്ത് 19 ഉം കണ്ണൂരില് മൂന്നും ആലപ്പുഴ, എറണാകുളം, കോട്ടയം, പാലക്കാട്, കാസര്‍കോട് ജില്ലകളില്\nFebruary 4, 2019 Editor\tCancer, mamta mohandas actress\nപത്തു വര്‍ഷത്തെ ക്യാന്‍സര് അനുഭവം പറഞ്ഞ് മമ്ത മോഹന്‍ദാസ്. ലോക ക്യാന്‍സര് ദിനത്തോട് അനുബന്ധിച്ചുള്ള ഫെയിസ്ബുക്ക് പോസ്റ്റിലാണ് നടി അനുഭവങ്ങള് പങ്കുവെച്ചത്. തന്റെ പത്തുവര്‍ഷ ചാലഞ്ച് ഈ\nജലന്ധര്: ഡെങ്കിപ്പനിയെത്തുടര്‍ന്നു ചികിത്സയിലുള്ള ജലന്ധര് ബിഷപ് ഡോ. ഫ്രാങ്കോ മുളയ്ക്കലിന്‍റെ ആരോഗ്യനിലയില് പുരോഗതി. രക്തത്തിലെ കൗണ്ട് സാധാരണ നിലയിലേക്കെത്തുന്നതായി വൈദികരും ആശുപത്രി അധികൃതരും പറഞ്ഞു. ജലന്ധര് കിഡ്നി


New Delhi, First Published 23, Nov 2019, 2:39 PM\nബിഎസ്എന്‍എല് ക്യാഷ്ബാക്ക് ഓഫര് ലഭിക്കുന്നതിന്, 'ആക്റ്റ്6പൈസ' എന്ന് ടൈപ്പ് ചെയ്ത് 9478053334 എന്ന നമ്പറിലേക്ക് എസ്എംഎസ് അയയ്ക്കുക. ഓരോ എസ്എംഎസിനൊപ്പം നിങ്ങള്‍ക്ക് ആറ് പൈസയുടെ ക്യാഷ്ബാക്ക് ലഭിക്കാന് തുടങ്ങും.\nമറ്റു മൊബൈല് ഓപ്പറേറ്റര്‍മാര് സേവനങ്ങളുടെ വില വര്‍ദ്ധിപ്പിക്കാന് തയ്യാറെടുക്കുമ്പോള് ഉപയോക്താക്കളെ കൂടെ നിര്‍ത്താന് ബിഎസ്എന്‍എല് ക്യാഷ്ബാക്ക് ഓഫര് നല്‍കുന്നു. വരിക്കാര് വിളിക്കുന്ന ഓരോ അഞ്ച് മിനിറ്റിനും6പൈസ വീതം ക്യാഷ്ബാക്ക് കമ്പനി കഴിഞ്ഞ മാസം പ്രഖ്യാപിച്ചിരുന്നു. ഇപ്പോള് ഇത് എസ്എംഎസുകള്‍ക്കും വാഗ്ദാനം ചെയ്യുന്നു. ബിഎസ്എന്‍എല് ഫോണ് നമ്പറില് നിന്നും നിങ്ങള് അയയ്ക്കുന്ന ഓരോ എസ്എംഎസിനും കമ്പനി6പൈസയാണ് ക്യാഷ്ബാക്ക് ഓഫര് ആയി പ്രഖ്യാപിച്ചിരിക്കുന്നത്.\nബിഎസ്എന്‍എല് ക്യാഷ്ബാക്ക് ഓഫര് ലഭിക്കുന്നതിന്, 'ആക്റ്റ്6പൈസ' എന്ന് ടൈപ്പ് ചെയ്ത് 9478053334 എന്ന നമ്പറിലേക്ക് എസ്എംഎസ് അയയ്ക്കുക. ഓരോ എസ്എംഎസിനൊപ്പം നിങ്ങള്‍ക്ക് ആറ് പൈസയുടെ ക്യാഷ്ബാക്ക് ലഭിക്കാന് തുടങ്ങും. ഈ ഓഫര് ലാന്‍ഡ്‌ലൈന്, ബ്രോഡ്ബാന്‍ഡ്, ഫൈബര് എന്നിവയ്ക്കായി 2019 ഡിസംബര് 31 വരെ ലഭ്യമാണ്.\nസബ്‌സ്‌ക്രൈബര്‍മാര് വിളിക്കുന്ന ഓരോ അഞ്ച് മിനിറ്റിനും6പൈസ നല്‍കുന്ന ഓഫറിനു വന് പിന്തുണയാണ് ലഭിച്ചത്. ബിഎസ്എന്‍എല്ലിന്റെ വയര്‍ലൈന്, ബ്രോഡ്ബാന്‍ഡ്, എഫ്ടിടിഎച്ച് ഉപഭോക്താക്കള്‍ക്കും ഓഫര് ബാധകമാണ്. പണം വരിക്കാരന് ക്യാഷ്ബാക്ക് രൂപത്തില് ക്രെഡിറ്റ് ചെയ്യപ്പെടും.\nഇതിനു പുറമേ, മുംബൈയിലും ദില്ലിയിലും ബിഎസ്എന്‍എല് സൗജന്യ കോളുകളും പ്രഖ്യാപിച്ചിട്ടുണ്ട്. എംടിഎന്‍എല് നമ്പറിലേക്ക് സൗജന്യ കോള് സൗകര്യമുള്ള മൂന്ന് പ്ലാനുകളാണ് ബിഎസ്എന്‍എല്ലിനുള്ളത്. ഇവ 429 രൂപ, 485 രൂപ, 666 രൂപ എന്നിങ്ങനെയാണ്. എംടിഎന്‍എല് ഉള്‍പ്പെടെ എല്ലാ നെറ്റ്‌വര്‍ക്കുകളിലും സൗജന്യ കോള് ആനുകൂല്യങ്ങളും 81 ദിവസത്തേക്ക് പ്രതിദിനം 1 ജിബി ഡാറ്റയും 429 രൂപ പ്ലാന് വാഗ്ദാനം ചെയ്യുന്നു. 485 രൂപ പ്ലാന് 90 ദിവസത്തേക്ക് സൗജന്യ കോളുകളും 1.5 ജിബി ഡാറ്റയും വാഗ്ദാനം ചെയ്യുന്നു. 666 രൂപ പ്ലാനില് 485 രൂപയുടെ സൗജന്യ കോളിംഗും അതേ ഡാറ്റാ ആനുകൂല്യങ്ങളും 122 ദിവസത്തെ വാലിഡിറ്റിയോടെ വാഗ്ദാനം ചെയ്യുന്നു.\nബിഎസ്എന്‍എല്-എംടിഎന്‍എല് ലയനത്തിന് സര്‍ക്കാര് നീക്കം നടത്തുന്നതിന്റെ സൂചനയായി വേണം ഇതു കാണാന്. കടക്കെണിയിലായ കമ്പനികളാണ് എംടിഎന്‍എല്, ബിഎസ്എന്‍എല് എന്നിവ. ഈ പുനരുജ്ജീവന പദ്ധതിയില് 29,937 കോടി രൂപ നിക്ഷേപിക്കാന് സര്‍ക്കാര് പദ്ധതിയിട്ടിട്ടുണ്ട്. 38,000 കോടി രൂപയുടെ രണ്ട് ആസ്തികളും സംയോജിപ്പിച്ച് ധനസമ്പാദനം നടത്താനാണ് നീക്കം.\nLast Updated 23, Nov 2019, 2:39 PM


ബാലഭാസ്‌ക്കറുടെ അപകടമരണം വഴിത്തിരിവില്; വാഹനം ഓടിച്ചത് ബാലുവല്ലെന്ന് ലക്ഷ്മി – Kasaragod.com\nബാലഭാസ്‌ക്കറുടെ അപകടമരണം വഴിത്തിരിവില്; വാഹനം ഓടിച്ചത് ബാലുവല്ലെന്ന് ലക്ഷ്മി\nതിരുവനന്തപുരം: സംഗീതജ്ഞന് ബാലഭാസ്‌ക്കര് കൊല്ലപ്പെട്ട വാഹനാപകടം സംബന്ധിച്ച് ദുരൂഹത നീങ്ങുന്നില്ല. അപകടം നടക്കുമ്പോള് വാഹനം ഓടിച്ചത് ബാലഭാസ്‌ക്കറല്ലെന്ന് ഭാര്യ ലക്ഷ്മിയുടെ മൊഴി. അപകടത്തില് ഗുരുതരമായി പരിക്കേറ്റ് ചികിത്സയിലായിരുന്ന ലക്ഷ്മി ആറ്റിങ്ങല് ഡി.വൈഎസ്പിക്ക് നല്‍കിയ മൊഴിയിലാണ് ഇക്കാര്യം പറഞ്ഞത്.\nതൃശൂരില് നിന്ന് മടങ്ങുമ്പോള് കൊല്ലത്ത് എത്തുന്നതു വരെ താനായിരുന്നു വാഹനം ഓടിച്ചിരുന്നതെന്നും കൊല്ലത്ത് കാര് നിര്‍ത്തി ജ്യൂസ് കുടിച്ചശേഷം ബാലഭാസ്‌ക്കര് വാഹനം ഓടിക്കാന് കയറുകയായിരുന്നുവെന്നുമാണ് അര്‍ജുന് പോലീസിനോട് പറഞ്ഞത്. വാഹനം അപകടത്തില്‍പ്പെടുമ്പോള് താന് കാറിന്റെ പിന്‍സീറ്റില് ഉറക്കമായിരുന്നുവെന്നും അര്‍ജുന് പറഞ്ഞിരുന്നു. സെപ്റ്റംബര് 25ന് പുലര്‍ച്ചെയാണ് ബാലഭാസ്‌ക്കറും കുടുംബവും സഞ്ചരിച്ച കാര് പള്ളിപ്പുറം താമരക്കുളത്ത് അപകടത്തില്‍പ്പെട്ടത്. കൊല്ലത്ത് നിന്നും വരികയായിരുന്ന കാര് ദിശതെറ്റി റോഡിന് എതിര്‍വശത്തെ മരത്തില് ഇടിക്കുകയായിരുന്നു. അപകടത്തില് കുഞ്ഞ് തത്സമയ മരിച്ചു. ഗുരുതരമായി പരിക്കേറ്റ ബാലഭാസ്‌ക്കര് ദിവസങ്ങളോളം വെന്റിലേറ്ററില് കഴിഞ്ഞ് ഒക്‌ടോബര് രണ്ടിനാണ് മരിച്ചത്..\nPrevious പി.ബി. അബ്ദുല് റസാഖ് സാഹിബ് പൊതുപ്രവര്‍ത്തകര്‍ക്ക് മാതൃക ഖത്തര് കെഎംസിസി\nNext യു എ ഇ പതാകദിനം. ദുബായ് കെ.എം.സി.സി രക്തദാന ക്യാമ്പ് ശ്രദ്ധേയമായി.